 SORIN ADAM MATEI BOIERII MINŢII Intelectualii români între grupurile de prestigiu şi piaţa liberă a ideilor compania 2004 ISBN 973–8119–83–2 Cuprins Cuvânt înainte Secretul sănătăţii sociale Profeţi şi genii Cazul H -R Patapievici Grupurile de prestigiu româneşti sau de la mimarea societăţii civile la monopolul intelectual Clasele sociale şi societatea modernă în tradiţia nemarxistă Mode, mănăstiri, ziare: grupurile de prestigiu în America Celebrităţile româneşti între piaţă şi grupurile de prestigiu Paşoptismul liberalismul între colectivism şi elitism Junimismul: un liberalism tehnocratic Intelectualii ca leac pentru boala «formelor fără fond» Constantin Dobrogeanu-Gherea: socialist, conservator, contemporan O poveste românească despre globalizare Pătrăşcanu: un marxist stalinist Sinecură şi individualism: un nou etos românesc Delimitări şi concluzii Bibliografie Cuvânt înainte Volumul de faţă îşi propune să analizeze rolul intelectualului român în trecut şi astăzi Abordarea este sociologică şi istorică, nu lipsită de sugestii dinspre antropologia culturală şi istoria ideilor Termenul «intelectual» are aici un înţeles bine definit El se referă la elita umanistă şi ştiinţifică de notorietate, care influenţează, direct sau indirect, viaţa culturală, politică şi ideologică din România E vorba de majoritatea scriitorilor, eseiştilor, jurnaliştilor şi editorilor de renume (de exemplu, Octavian Paler, Ana Blandiana, Ion Cristoiu, Cornel Nistorescu, Cristian Tudor Popescu, H -R Patapievici, Gabriel Liiceanu, Silviu Lupescu etc ), de segmentul de vârf al intelectualităţii academice, indiferent de specialitate (Eugen Simion, Andrei Marga, alţi rectori şi administratori universitari cunoscuţi), dar şi de acei politicieni care şi-au făcut un nume prin capital cultural (George Pruteanu, Adrian Păunescu, Corneliu Vadim Tudor, Emil Constantinescu, Răzvan Theodorescu etc ) Aceste nume reprezintă doar câteva repere – lumea pe care o am în vedere e diversă şi acoperă întreg teritoriul românesc Termenul «intelectual» nu vizează deci toate persoanele cu studii superioare din România Cei de care se ocupa această carte – agenţi de influenţă în spaţiul public – au o funcţie similară cu cea a intelectualilor publici (public intellectuals) din America şi îi compar, de altfel, cu ei în eseul de deschidere, «Secretul sănătăţii sociale» Acest segment al intelectualităţii româneşti se află sau doreşte să se afle în preajma puterii (universitare, culturale ori politice) sau să manevreze pârghiile ei Subliniind aceasta caracteristică, dezvălui, de fapt, caracterul ofensiv al volumului Cum se organizează intelectualii români pentru a accede la pârghiile puterii? Ce tipuri de relaţii sociale cimentează aceste grupuri? Ce ideologii şi ce idei le animă? Care sunt rădăcinile istorice ale acestor grupuri şi idei? Ce efecte au ele asupra vieţii publice în România, văzută, totuşi, ca o societate modernă şi europeană? Grupurile intelectuale de putere din România se structurează în «grupuri de prestigiu» Ele duc mai departe domnia lumii tradiţionale, aristocratice şi instaurează o stare socială pe care eu o numesc «paramodernă», cu un picior în trecut şi unul în prezent Această lume e împărţită între «boierii minţii» – intelectualii publici – şi restul populaţiei, intelectuală sau nu În centrul ei se află ideea de «predestinare» şi «alegere», consacrată de privilegii dobândite prin «chemare» sau «naştere» (simbolică) în casta intelectuală Grupul de putere şi de influenţă intelectuală este structurat în jurul prestigiului membrilor Prestigiul, deşi susţinut prin admiraţia publică, nu este neapărat câştigat prin mijloace «democratice» ori prin jocul pieţei, ci este generat prin accesul privilegiat la resurse intelectuale, aură şi prin «iluminare» În volumul de faţă descriu cum funcţionează concret un grup de prestigiu, analizând modul în care Gabriel Liiceanu, folosind faima «grupului de la Păltiniş», l-a «confirmat» şi lansat cultural pe H -R Patapievici În context arăt felul în care grupurile de prestigiu folosesc şi exploatează mecanismele pieţei, contribuind astfel la deformarea generală a remodernizării lumii româneşti de după 1989 Dincolo de funcţionarea vieţii culturale contemporane, cartea îşi propune să identifice tendinţe durabile ale universului intelectual românesc Alături de personalităţi din prezentul imediat, analiza îi prezintă, ca martori (C Dobrogeanu-Gherea) ori ca înaintaşi (N Bălcescu, C A Rosetti, Titu Maiorescu etc ), pe câţiva importanţi intelectuali români Cinci eseuri (despre paşoptism, junimism, intelectuali ca leac pentru boala «formelor fără fond», C Dobrogeanu-Gherea, români şi globalizare) încearcă să demonstreze că dilemele culturale din prezent au rădăcini şi în bunele intenţii din trecut Fascinaţia intelectualilor români pentru controlul şi manipularea puterii – fără a fi originală – este legata de rolul pe care intelectualii l-au jucat în modernizarea ţării Închistarea lor în grupurile de prestigiu se datorează faptului că, pentru o vreme, ei au fost singura forţă socială care a contat în România Intelectualii au transformat această insularitate într-un cod social, preluând idei despre cum «trebuie organizată lumea» (ierarhic, elitar) atât de la predecesorii lor, boierii, cât şi de la contemporanii lor vest-europeni, mai ales de la romantici şi pozitivişti Cercetând ideile paşoptismului şi ale junimismului, arăt ca aceste mişcări de idei, deşi promovau aparent o viziune modernă despre organizarea socială şi politică, ce punea accent pe valori ca libertatea şi egalitatea, au sprijinit în acelaşi timp idealuri politice naţionaliste sau tehnocratice, apte să ducă la elitism şi grupuri închise La paşoptişti, conceptul de «geniu» şi cel de «individualitate» se confundă, individul putând fi numai de geniu Individul de rând contează mult mai puţin decât cel de geniu în determinarea soartei naţiunii Mai mult, pentru că individul de geniu este o altă imagine a naţiunii, a poporului, ideea de individualitate, în fapt, este golită de conţinut În ultimă instanţă, individualismul paşoptismului – în măsura în care el există – este o altă mască pentru colectivism Naţiunea, şi nu individul, este «polul tare» al lumii romantice paşoptiste; naţiunea, şi nu individul, este adevăratul obiect al progresului şi al fericirii generale Astfel, paşoptiştii au fost cei care au pus în circulaţie ideea că naţiunea română este în mod tragic împărţită în două grupuri: masa «celor de rând» şi micul grup de «eroi» (politici, militari sau intelectuali) Cu toate că ideea de individualitate este deturnată de la înţelesurile sale originare în discursul paşoptist, generaţia modernizării de la 1848 nu se sfieşte să facă uz de ea în eşafodajul ei politico-social Individualitatea ca produs al geniului este văzută prin prisma unui etos de «erou civilizator» Indivizii sunt identificaţi cu liderii excepţionali, îndeosebi cu cei militari, precum Mihai Viteazul Regimul excepţional al existenţei liderului îl pune pe acesta deasupra şi dincolo de controlul şi înţelegerea maselor, ceea ce conduce nemijlocit la o concepţie elitistă despre organizarea socială: pentru ca o naţiune să reuşească în istorie, ea are nevoie de lideri excepţionali, ce se situează mult deasupra poporului Paşoptiştii cred despre ei înşişi că au înzestrarea şi menirea cuvenite Junimismul, deşi critică paşoptismul, este elitist la rândul lui El militează, adoptând un ideal intelectual pozitivist, pentru o lume condusă de specialişti şi de inşi cultivaţi, independenţi economic Junimiştii se percep ca un grup ales în viaţa politică şi socială a României, chiar dacă, într-un chip mai modest, îşi asumă numai rolul de specialişti Conservatorismul junimist este, în fapt, o variantă de liberalism elitist, care îi privilegiază pe intelectuali Nu pun în cauză aici dreptul paşoptismului ori al junimismului de a-şi fi atribuit rolul de frunte în procesul de modernizare a ţării Mi se pare însă util să discut critic modul în care cele două grupuri s-au raportat la restul populaţiei, încercând să analizez mai ales în ce măsură idealurile elitiste au deformat idealurile moderne, cu precădere liberale, pe care ambele grupuri pretindeau că le promovează O atenţie specială este acordată transpunerii elitismului în termeni instituţionali Cel puţin înainte de 1945, grupul intelectualilor, indiferent de ideologie, a reclamat un acces privilegiat la pârghiile statului Pentru a-şi consolida puterea, acest grup a căutat să întărească statul şi birocraţia sa, ceea ce a slăbit societatea civilă Mai mult, elita politică a devenit dependentă de stat şi de instituţiile lui Pornind de la C Dobrogeanu-Gherea, demonstrez ca teoriile autojustificatoare ale fondatorilor gândirii socio-intelectuale româneşti au dus la naturalizarea monopolului în arena socio-politică Alegerea lui Gherea ca obiect de studiu nu este întâmplătoare Fără să fiu marxist, am găsit în Gherea o foarte interesantă mostră de dialog interideologic, între stânga şi dreapta politică românească Iar în eseul «O poveste românească despre globalizare» folosesc acest tip de discurs dialogic ca model pentru discursul despre modernizare în general Un ultim eseu teoretic, consacrat structurii intelectuale a operei lui Pătrăşcanu, arată că aceasta se înscrie pe linia unui stalinism clasic, iar nu pe cea a proto-revizionismului marxist, cum s-ar putea crede În sfârşit, în eseul «Sinecură şi individualism: un nou etos românesc» încerc să expun modul în care societatea românească recentă a adoptat un ideal de viaţă care pune aspectul privat al existenţei pe primul plan, reducând astfel potenţialul de acţiune civică Cartea de faţă este rodul câtorva ani de meditaţie socială şi istorică şi nu doreşte să fie un exerciţiu pur academic Dimpotrivă, ideal ar fi ca ea să redeschidă o discuţie care traversează graniţele diverselor specializări şi grupuri despre rolul intelectualităţii române în societatea contemporana Concepută în primul rând pentru publicul larg, dornic să înţeleagă cum funcţionează lumea intelectuală din România, ea nu i-a pierdut însă nicio clipă din vedere nici pe colegii sociologi şi istorici, pe studenţi ori doctoranzi, profesori şi cercetători pentru care problemele culturii sunt un autentic domeniu de studiu Sorin Adam Matei martie 2004 Secretul sănătăţii sociale Între 1991 şi 2003 am locuit în patru ţări şi opt oraşe Am schimbat treisprezece locuinţe şi am avut cam tot atâtea numere de telefon Am ţinut însă cât de cât, pentru o bună bucată de vreme, legătura cu câţiva prieteni din România Foşti colegi de liceu, aceştia sunt membrii unui anume «grup de prestigiu» intelectual românesc: «grupul de la Braşov», creat prin acţiunea carismatică a lui Alexandru Muşina pe la începutul anilor ’80 Nu vreau să spun cu asta că îmi arog vreun merit sau că apreciez acest grup mai mult decât altele, şi nici că-l pun pe vreun piedestal pe Alexandru Muşina, pe care îl respect, ştiind că are hibele lui, ca mine şi ca orice alt pământean Nici nu reprezint vreo «diaspora» sau vreun «exil» – peripeţiile mele personale au fost voluntare şi, cred, benefice mie Recapitulez datele de pornire doar pentru a introduce în discuţie ideea de «grup de prestigiu» Cu ajutorul ei voi încerca să explic unele dintre problemele sociologice cu care se confrunta cultură română Care sunt formele, sociale în special, caracteristice grupurilor intelectuale care animă producţia de idei din România? Cum sunt generate aceste forme şi care este raportul lor cu lumea românească, în general? Un grup de prestigiu este o formă elementară de viaţă socială Folosesc acest termen cu un înţeles sociologic precis, inspirat de ideea lui Max Weber despre «grupurile de status» (Stand) Vreau, de asemenea, să sugerez astfel că intelectualii romani se află într-o stare «paramodernă», care combină trăsături de organizare socială tradiţionale (corporatiste) cu elemente moderne Voi compara acest tip de sociabilitate cu aceea specifică societăţilor aflate într-o fază «târzie» de modernizare, structurate în clase, de pildă, cu cea din SUA Voi folosi mediul american ca «tip ideal», nu ca model normativ, pentru că, aşa cum voi arăta spre sfârşitul acestui articol, societatea intelectuală americană nu este exclusiv o societate structurată în clase; grupurile de prestigiu există şi aici şi îşi au rolul lor Ipoteza mea centrală este aceea că grupurile de prestigiu caracterizează societăţile paramoderne, printre care se află şi cea românească Aceste societăţi normează participarea la câmpul cultural, omologând «calitatea», valoarea de intelectual În societatea modernă (mai ales în etapa sa «târzie»), intelectualul se află, de obicei (dar nu întotdeauna), agregat într-o situaţie de clasă, ocupându-şi poziţia şi reclamându-şi drepturile sociale prin cerere şi ofertă În situaţia de clasă, individul este autonom şi separat de ceilalţi membri ai societăţii, participarea la viaţa colectivă făcându-se în funcţie de «cantitatea» de bunuri intelectuale produse sau deţinute şi de valoarea lor pe piaţa culturală Ce se înţelege însă prin cel mai important termen pe care îl folosesc în demonstraţia mea, acela de «grup de prestigiu»? În mod concret, într-un astfel de grup, membrii sunt prinşi într-o reţea de valori şi relaţii sociale care le dau identitate prin raportare la un grup de prieteni, maeştri, idei şi valori fixe Un grup de prestigiu este, prin definiţie, închis Accesul şi participarea la el se fac prin iniţiere şi ritualuri (ucenicie, adunări închise, profesiuni de credinţă etc ) În plus, purtând blazonul grupului, membrii săi sunt recunoscuţi de alte grupuri, aliate sau rivale Aceasta îi ajută sau îi împiedică să-şi facă drum în societate Grupurile de prestigiu sunt specifice zonei sociale «paramoderne» pentru că, deşi funcţionează într-o lume, în esenţă, modernă (raţionalizată, seculară, egalitară – cel puţin la suprafaţă), se alimentează din valori ale societăţii tradiţionale (medievale): onoarea, «alegerea» şi «predestinarea» socială Ele se înscriu pe aceeaşi traiectorie social-istorică pe care se află societăţile secrete şi înalta societate din secolul al XIX-lea, cu trupul în modernitate, dar cu sufletul în lumea apusă a «marii înlănţuiri a fiinţării» descrisă de Lovejoy, în care fiecare grup este văzut ca entitate diferită şi separată ontologic de celelalte Conform acestui model sociologic, criteriile de admitere în grup sunt subiective şi prescriptve: eşti ceea ce eşti pentru că ai anumite caracteristici presupus înnăscute sau pe care le-ai căpătat printr-un botez şi le exprimi apoi printr-un anumit comportament ori mod de viaţă Caracteristicile sunt prescriptive pentru că, odată dobândite, nu pot fi revocate printr-un simplu fiat administrativ Profeţi şi genii Grupurile de prestigiu nu sunt nici accidente istorice şi nici produsul unei conspiraţii, ci doar nişte caracteristici structurale ale unor societăţi date Deşi relativ dominante în prima fază a modernităţii (cuprinsă, cu variaţii locale, între sfârşitul secolului al XVIII-lea şi începutul secolului XX) în Europa occidentală, ca un compromis între societatea tradiţională şi cea modernă, grupurile de prestigiu au rămas un element de structură socială contemporană mai ales în societăţile închise, tradiţionale sau moderne, autoritare sau comunitare cu puternice ierarhii sociale Printre ele se numără regimurile autoritare din Asia şi Africa sau cele comuniste şi postcomuniste din Europa de Est Aceste societăţi cultivă ideea de «ordine naturală» (fiecare trebuie să-şi ştie locul său în lume) şi creează o mentalitate de subordonare şi de merit acordat, nu câştigat, pentru a accede la poziţii superioare în colectivitate Pentru apariţia acestor grupuri, un factor favorizant, deşi nu determinant, este penuria de mijloace şi resurse productive, inclusiv în ceea ce priveşte producţia de idei şi de capital intelectual Datorită fie lipsei de bunuri şi instituţii culturale, fie abundenţei de persoane educate care nu pot participa la viaţa colectivă aşa cum le-ar permite «calificarea» lor, se naşte o stare de sărăcie a resurselor indispensabile valorificării şi reproducerii talentelor acestor grupuri Această «sărăcie» facilitează crearea de monopoluri intelectuale, care constituie infrastructura materială (deşi nu şi cea spirituală) necesară naşterii grupurilor de prestigiu Monopolurile sunt transformate în arme şi armuri de protecţie împotriva altor grupuri intelectuale sau a ierarhiei social-politice Acestea sunt cauzele exogene ale grupurilor de prestigiu Endogen, structura spirituală a grupurilor de prestigiu îşi are originea în ideea de «carismă» Carisma este o formă elementară de relaţie socială, în esenţă, neraţională Ea structurează grupul în «aleşi» şi «suporteri», primii fiind înzestraţi cu calităţi sau talente supraomeneşti (înţelepciune, sfinţenie, farmec, curaj), presupus înnăscute, capabile să inspire şi să mobilizeze pe cei din urmă O multitudine de activităţi umane pot intra în domeniul carismei (Weber menţionează războiul, divinaţia, politica), dar activitatea intelectuală este, probabil, cea mai uşor de «recunoscut» ca un dar înnăscut, mai ales atunci când este asociată cu activitatea artistică Cum actele intelectuale sunt în esenţă «creatoare» (ele inventează situaţii şi modele ale realităţii acolo unde, până în acel moment, nu era «nimic»), ele sunt adesea văzute ca extraordinare Este mai ales cazul creaţiilor artistice în care personaje şi evenimente inexistente sunt inventate cu verosimilitatea unui lucru real De aceea, originea operei de artă este în multe culturi văzută sub specia extraordinarului şi a înzestrării personale carismatice a artistului Grupurile de prestigiu se agregă în jurul carismei pentru a menţine ideea artei ca act extraordinar În culturile dominate de grupuri de prestigiu, educaţia însăşi este direcţionată în aşa fel încât să satisfacă această credinţă, mai ales pentru că educaţia nedirijată (oficială sau neoficială) ar putea eroda rolul carismei în legitimarea ierarhiilor sociale, împrăştiind darurile «aleşilor» mulţimii Prin urmare, tendinţa naturală a grupurilor de prestigiu este ori de a monopoliza actul intelectual şi educaţional însuşi, ori de a nega capacitatea instituţiilor democratice, cu precăderea pieţei şi a educaţiei susţinute de piaţă, de a consacra noi intelectuali aleşi În contextul grupurilor de prestigiu, actul intelectual devine deplin şi efectiv (deci, carismatic) numai dacă are loc într-un timp consacrat Cei care îl execută trebuie să fie confirmaţi de grup în urma unui proces de iniţiere şi de schimbare a identităţii În procesul de achiziţie a unei noi identităţi, intelectualul este purificat şi i se atribuie caracteristici carismatice proprii Deşi până la «botez», nu i se recunoaşte nicio calitate intrinsecă, după «descoperire», membrul capătă dreptul la un anumit «talent», o caracteristică unică, superioară, care îl desparte de ceilalţi pământeni în chip ontologic Acest talent nu poate fi cultivat, el este doar descoperit, iar descoperirea este socială, este recunoaştere, ea nu poate fi autodescoperire Weber afirma că pretenţia carismatică se spulberă dacă talentul nu este recunoscut de ceilalţi De unde şi puterea grupului de a conferi identitate Poziţia privilegiată pe care o oferă grupul unui membru al său, recunoaşterea «talentului» îi acordă acestuia dreptul de a fi unic, de a fi un individ Desigur, este şi o contradicţie aici, căci aderarea la grup presupune pierderea individualităţii, uniformizare şi acceptarea unui model Dar identitatea nu este la fel de importantă în interiorul grupului pe cât este în exteriorul său, în competiţia cu alte grupuri şi, mai ales, în prezentarea în faţa posibililor admiratori, cunoscători (diletanţi), «suporteri» Aşa cum spuneam, nu există carismă fără recunoaşterea ei, iar «suporterii» sunt absolut necesari pentru întreţinerea ei Conform modelului lui Bourdieu pentru viaţa culturală paramodernă, participarea la grup se bazează pe stabilirea unui anume tip de monopol simbolic Cazul H -R Patapievici Ascensiunea meteorică, urmată, la câţiva ani distanţă, de o contestare vehementă, a cunoscutului autor de eseuri filosofice Horia-Roman Patapievici mi se pare un teren potrivit de analiză a fenomenului grupurilor de prestigiu în România, Cazul Patapievici permite investigarea modului în care se «nasc» cei cu aspiraţii intelectuale «superioare» H -R Patapievici, acum un faimos personaj cultural şi politic, a răsărit pe scena românească într-un mod foarte interesant, care a combinat mecanismele pieţei şi ale culturii de senzaţie cu cele ale grupurilor de prestigiu De formaţie fizician, la data lansării sale în lumina reflectoarelor autor al unui volum de eseuri, Cerul văzut prin lentilă, Patapievici a devenit cunoscut publicului larg pentru că ar fi fost ţinta supravegherii serviciilor secrete româneşti în februarie 1995 Un anume căpitan Soare i-ar fi interogat pe vecinii săi de bloc, menţionând că interesul său era legat de posibile tranzacţii financiare ilegale Patapievici şi prietenii săi, în special cei de la Grupul pentru Dialog Social, susţin însă că motivaţia reală ar fi fost un virulent eseu împotriva preşedintelui României, Ion Iliescu, şi că ofiţerul lucra pentru serviciul de pază şi protocol al preşedinţiei Grupul pentru Dialog Social, al cărui membru relativ necunoscut la acel moment era Patapievici, a organizat imediat o conferinţă de presă, denunţând renaşterea practicilor poliţiei secrete comuniste Aceasta a făcut din H -R Patapievici un obiect de interes public Teama multor români că presupusa neutralizare a serviciilor de poliţie politică, anunţată de guvernul de stânga care l-a executat pe Nicolae Ceauşescu, a fost strict formală părea acum justificată de lipsa de discreţie a căpitanului Soare Faima lui H -R Patapievici a atins însă apogeul după ce acesta a fost îmbrăţişat de Gabriel Liiceanu, legatarul celui mai proeminent grup intelectual de prestigiu nemarxist, cel format în jurul lui Constantin Noica Din variate considerente, Gabriel Liiceanu, la mijlocul anilor ’90 unul dintre cei mai importanţi organizatori şi oameni de afaceri culturali români, a garantat imediat nu numai pentru integritatea şi victimizarea, ci şi pentru genialitatea lui H -R, Patapievici Editura Humanitas, condusă de G Liiceanu, a publicat prompt două volume de H -R Patapievici: Zbor în bătaia săgeţii şi Politice Justificarea publicării volumului Zbor în bătaia săgeţii o dă G Liiceanu într-un text pe care îl citeşte la Târgul de carte de la Bucureşti, la 8 iunie 1995, text tipărit în revista 22 în săptămâna următoare (nr 24/278, 14–20 iunie 1995) Acesta poate fi considerat scânteia ce a aprins întregul foc al faimei lui H -R Patapievici G Liiceanu începe prin a-şi cere scuze profunde pentru a-l fi ignorat, până atunci, pe H -R Patapievici (prima carte îi fusese publicată de editura rivală Nemira): «Cum să îmi iert că în primă instanţă am ratat rendez-vous-ul pe care altcineva mi-l dăduse scoţându-mi în faţă ocazia care îţi purta numele? Că m-ai surprins somnolent şi nepregătit pentru această primă întâlnire?» Urmează o hiperbolică descriere a valorii lui H -R Patapievici În final, acesta este văzut ca un profet, ca un mesia cultural român, a cărui menire este să salveze naţiunea de ia dezastru: «Te îmbrăţişez, dragul meu Kierkegaard bucureştean De fapt nu, greşesc spunându-ţi că eşti un Kierkegaard al nostru: am să spun mai degrabă despre Kierkegaard că este un fel de Patapievici danez Căci ca şi tine Kierkegaard avea conştiinţa misiunii lui divine: aceea de a-şi trezi compatrioţii Şi ca şi în cazul tău compatrioţii l-au batjocorit; l-au meritat tot atât de puţin pe cât te merităm noi pe tine» Cărţile lui Patapievici au devenit un succes de masă, deşi criticile aduse volumului său Omul recent, în 2002, au pus în discuţie faima şi calitatea operei sale Mulţi cred că, în substanţă, opera sa este o reacţie exagerată împotriva valorilor moderne şi, în ton, o naivă pastişă a eseurilor generaţiei anilor ’30 din România, mai ales a scrierilor lui Cioran şi Eliade Dar nu soarta operei lui Patapievici şi calitatea sa intrinsecă ne interesează aici, ci înţelegerea modului în care acest autor a devenit o personalitate culturală Cum spuneam, înţelegerea fenomenului poate beneficia de ipoteza că Patapievici este produsul grupurilor de prestigiu Ele au contribuit la formarea personalităţii sale în durată, începând cu adolescenţa Procesul este documentat în volumul autobiografic Zbor în bătaia săgeţii Acest jurnal al «formării», cum îl intitulează autorul, deşi nu lipsit de calităţi literare, este adesea naiv şi preţios, ceea ce face din el un interesant document sociologic Printre rândurile dedicate adolescenţei (cele mai atinse de emoţie), el lasă să se întrevadă felul în care se nasc grupurile de prestigiu ca mecanisme sociale specifice câmpului cultural românesc Patapievici vorbeşte aici explicit despre modul deliberat în care şi-a căutat talentul, «geniul», mai bine zis, prin îndelungi ritualuri «Chemarea» şi confirmarea alegerii sale au loc în chinuitoare şi pretenţioase exerciţii spirituale de lectură, aparent fără nicio noimă Volumele înşirate în jurnal sunt, pentru oricine a trăit în România anilor ’70–’80, un inventar al tuturor cărţilor reputate «dificile» şi/sau «disidente», care fuseseră editate cu oarecari sau mari eforturi Respectiva reputaţie era adesea lipsită de vreo bază reală, alta decât ignoranţa – a publicului sau a cenzorilor – care le făcuse apariţia un coşmar – motivele erau clare numai pentru mintea încâlcită a activiştilor culturali Semnificativ pentru această analiză este însă faptul că ambele caracteristici ale lecturilor ne trimit la ideea de cunoaştere secretă, iniţiatică Aceasta este un ingredient necesar participării la un grup de prestigiu De asemenea, tânărul filosof îşi găseşte identitatea numai în tovărăşia unor prieteni Legături din liceu sunt ridicate la rangul de întâlniri astrale, tineri melancolici sunt descrişi ca profunzi gânditori, singurii care îl pot înţelege pe H -R Patapievici Grupul dezbate probleme filosofice fundamentale, iar prietenii sunt instantaneu consacraţi genii, justificând astfel geniul central al cărţii Desigur, acest tip de comportament pare mai degrabă specific vârstei În definitiv, adolescenţa, ca ritual de trecere, are propriul ei dar de a crea grupuri închise, în care «secretul» maturizării este asimilat la adăpost de privirile, adesea «ostile», ale adulţilor, Este însă semnificativ faptul că, deşi grupul de prestigiu «biologic» se retrage în fundal, comportamentele asociate cu el nu dispar, ci sunt repetate în contextul altor grupuri H -R Patapievici le reiterează atunci când îşi profesează admiraţia faţă de unul dintre reprezentanţii României culturale interbelice, Alexandru Paleologu, iar mai apoi când se alătură grupului lui G Liiceanu Admiraţia reciprocă şi proclamarea împărtăşirii de la sursele ascunse ale cunoaşterii «drepte» (ortodoxă, clasică, platonică, «liberală» şi «esenţială») continuă, proclamate în articolele şi intervenţiile mediatice ale celor doi Interesant este că primirea în noul grup de prestigiu este însoţită de responsabilităţi social-politice din ce în ce mai mari, unele direct legate de G Liiceanu După primirea sa în «cercul iluminaţilor», H -R Patapievici devine, de pildă, director de colecţie de carte la Editura Humanitas, condusă de G Liiceanu Faima sa este apoi convertită în capital politic, eseistul fiind în cele din urmă numit în Colegiul Comisiei Naţionale pentru Studierea Arhivelor Securităţii, deci într-o funcţie care ar fi putut întări poziţia Grupului pentru Dialog Social şi a grupului de la Păltiniş în lumea culturală în intelectuală românească  În fond, cazul lui H -R Patapievici este atât de interesant în schiţarea unei sociologii culturale româneşti tocmai pentru că acceptarea şi promovarea sa s-au făcut numai parţial prin iniţierea şi ucenicia caracteristice grupurilor de prestigiu Lansarea sa s-a produs şi prin mass-media – o premieră în lumea culturală românească, marcând aparent intrarea României în lumea pieţei şi a senzaţiei Patapievici ar fi trebuit să fie prima celebritate confecţionată de piaţă, de senzaţional şi de pofta de imediat a unei prese trăind de azi pe mâine, care anunţă o piaţă capitalistă de valori Cazul său este însă exemplar pentru modul în care structurile sociale româneşti, dominate de grupuri de prestigiu, influenţează piaţa, schimbându-i funcţia şi deposedând-o, cel puţin pentru o vreme, de puterea de a crea o nouă structură socială în România Vom vorbi despre acest fenomen particular după ce încheiem discuţia despre grupuri de prestigiu, modernitate şi clase sociale Grupurile de prestigiu româneşti sau de la mimarea societăţii civile la monopolul intelectual Supravieţuirea şi forţa grupurilor de prestigiu se bazează înainte de toate pe monopol Monopolizarea canalelor de comunicare şi a cunoştinţelor ori pretenţia de a avea acces la cunoştinţe şi chemări unice, destinate numai iniţiaţilor, sunt centrale pentru membrii grupului care reclamă rolul de «aleşi», de «unşi» cu carisma culturii şi a geniului Controlul cunoştinţelor poate fi uneori chiar de natură fizică, aşa cum se întâmpla în anii ’80 Fenomenul este sesizat şi de Alexandru Muşina în eseul dedicat adoptării postmodernismului în România din cartea sa Unde se află poezia? Capitolul «Postmodernismul la Porţile Orientului» reia un articol lucid scris în 1986, în cea mai brutală perioadă a dictaturii ceauşiste Muşina analizează modul în care un curent cultural atunci la modă în Occident a fost preluat ca armă de luptă împotriva establishment-ului cultural comunist din România Postmodernismul era folosit ca mijloc de asigurare a identităţii unui nou grup de prestigiu, unul dintre puţinele cu efecte benefice în cultura românească postbelică Mişcarea era vag inspirată de anii ’60 din America şi a fost botezată anacronic «generaţia ’80» Deşi bine intenţionată, nu s-a putut feri de păcatul tuturor grupurilor de prestigiu din România, acela de a-şi întări puterea politică pe scena culturală prin aproprierea unor calităţi şi autorităţi intelectuale bazate pe controlul a tot felul de monopoluri Muşina aminteşte în articol un fenomen caracteristic culturii româneşti din anii ’80: se publicau cărţi despre autori occidentali sau despre mode intelectuale din Vest (Freud, postmodernism ele ), înainte ca operele fundamentale ale acelor scriitori sau curente să fi fost tipărite Acest lucru era posibil pentru că exegeţii autohtoni avuseseră privilegiul de a avea acces (uneori chiar de a controla accesul) la surse de informaţie din Vest ori de a se fi inserat în vreun circuit de lectură informal prin care cărţi fotocopiate erau pasate din mână în mână, în câteva oraşe mai importante din România Ducând analiza lui Muşina mai departe, pe teren sociologic, constatăm că generaţia ’80 nu a fost inventatoarea acestui comportament monopolist, ba chiar a fost forţată să-l adopte Luând în considerare dorinţa ei sinceră de a primeni Atmosfera stătută din lumea literară românească, îngheţată în utopii naţionaliste sau moderniste preluate din anii ’20 sau ’30), îi putem chiar înţelege machiavelismul de a-şi fi întărit legitimitatea prin monopolul unui discurs «postmodernist» În fond, construindu-şi o identitate prooccidentală, inadmisibilă din perspectiva clasei politice de atunci, marxist-naţionaliste, generaţia ’80 crea un spaţiu social şi de legitimitate culturală alternativ, neincorporabil şi necumpărabil de către puterea timpului  La acest exemplu aş putea adăuga alte exemple de control monopolist mult mai evident, care arată cum grupurile de prestigiu româneşti au manipulat sursele de informare pentru avantaje personale sau pentru distrugerea unor inamici intelectuali Doi istorici de faimă (comunistă), Mircea Muşat şi Ion Ardeleanu, au publicat la mijlocul anilor ’80 o serie de fascinante documente despre perioada interbelică, adunate în volumul România după marea Unire Ironia este că o făceau profitând de poziţia lor de cenzori ideologici ai producţiei de carte istorică românească Opera lor este cea mai pură expresie a monopolului intelectual Cei doi împiedicau publicarea unor volume sau tăiau pasaje din diferite cărţi, pentru a prelua şi topi în tomul lor materialele cenzurate Cartea apare, de aceea, ca o stranie colecţie de documente, prost sau deloc citate Citite astăzi, cele două volume ale cărţii par să fi fost alcătuite de nişte compilatori medievali, care adună între două coperte, în absenţa conştiinţei dreptului de autor, tot ce le cade sub mână În spaţiul românesc, opera celor doi cenzori va rămâne, probabil, în anale, alături de manuscrisul cronicilor româneşti din secolul al XVII-lea, rescris de «băsnuitorul» Misail Călugărul Cu toate acestea, «prestigiul» şi puterea celor doi erau de netăgăduit – stă mărturie faptul că, în 1988–1989, volumele erau de negăsit în librării Chiar şi astăzi, o pagină de Web a Mişcării legionare şi un îndrumar bibliografic pentru examenul de licenţă la Facultatea de Istorie a Universităţii «Ştefan cel Mare» din Suceava menţionează acest volum ca pe o resursă de valoare Lucru tulburător, reflexul fenomenului de monopolizare a cunoştinţelor prin inserarea sa în circuitul normal dintre autorii originali şi public se manifestă şi azi, într-un mod un incredibil de naiv Recent, ministrul Sănătăţii, Mircea Beuran, profesor universitar la Universitatea de Medicină din Bucureşti, a fost acuzat şi găsit vinovat de publicarea unor proceduri de îngrijire medicală franceze şi americane sub numele său şi al altor colaboratori Ministrul s-a apărat, cel puţin parţial, spunând că a avut un contract de traducere cu editura franceză Cărţile însă erau, evident, publicate ca şi cum doctorul Beuran şi colegii săi erau autorii originali Ei nu făceau, de fapt, decât să continue mecanic o procedură de «publicare» şi construire de prestigiu academic din anii comunişti În acei ani, mai ales către sfârşitul regimului, din piu ina reducerii drastice de importuri de carte, dar şi a stagnării ştiinţei medicale româneşti, pusă în imposibilitatea fizică de a face cercetare de vârf, unii universitari au profitat de ocazie pentru a publica, în nume propriu, diferite traduceri Acestea erau girate de apartenenţa respectivilor medici la un grup intelectual închis (elita universitară), care, între anumiţi parametri, nu era verificat de nimeni sub raportul autenticităţii actului lor intelectual Ca multe alte grupuri de prestigiu, doctorii de vârf îşi construiau prestigiul prin putere  Bazându-se pe forţa prestigiului acestui grup şi pe siguranţa dată de intrarea în rutină a procedurii, Beuran nu a ezitat să urmeze calea bătută a consacrării prin monopol Pasul său, deşi aparent garantat de tradiţie, a fost însă unul greşit Deşi la foarte mulţi ani după schimbările din 1989 şi după comiterea plagiatului, piaţa, îndeosebi cea jurnalistică, a pus în lumină cazul Beuran (există, poate, şi implicaţii politice, având în vedere faptul că dr Beuran era ministru la data la care a fost acuzat de plagiat) Medicii din conducerea Universităţii de Medicină din Bucureşti au hotărât eliminarea lui Beuran din rândurile lor, nu fără unele ezitări (Beuran a fost reinstaurat la catedră printr-o hotărâre judecătorească despre care unii jurnalişti din România spun că a fost luată în urma unor presiuni politice ) Monopolizarea ideilor şi coalizarea intelectualilor în grupuri de prestigiu nu se face însă neapărat prin forţă ori prin controlul fizic al resurselor De cele mai multe ori, controlul se întemeiază pur şi simplu pe prestigiu printr-o judecată ce se mişcă într-un cerc vicios – lucru tipic în societăţile paramoderne: eşti prestigios pentru că ai fost iluminat şi eşti iluminat pentru că eşti prestigios Prestigiul este o sursă morală de legitimare pentru că este întemeiat pe o formă sau alta de carismă, dobândită prin pretenţia, reală sau imaginară, de iluminare, de acces direct la forme superioare de cunoaştere şi înţelegere Folosesc din nou termenul lui Max Weber, desemnând un tip de relaţie socială stabilit pe baza inspiraţiei, a unui «dar divin», al cărui posesor este în mod natural îndreptăţit la recunoaştere şi ascultare Iluminarea în sine nu este democratică – eşti cooptat numai dacă ai un semn de alegere Cum cercuri vicioase de acest fel nu se pot susţine la infinit, cineva trebuie să-i aleagă pe candidaţii la iluminare Acesta este, de obicei, un mandarin ai unui grup de prestigiu existent care, ca un maestru al budismului tibetan, este permanent în căutare de noi încarnări ale lui Buddha În cazul lui H -R Patapievici, rolul a fost, evident, jucat de G Liiceanu Deşi această analiză pare a viza persoanele, ea are – trebuie să repet – ambiţii sociologice, nu etice Procesele pe care le descriu aici sunt de esenţă socială Grupurile de prestigiu nu sunt, prin definiţie, «rele» Aş include aici şi pe H -R Patapievici şi grupul de la Păltiniş Comportamentul lor şi al altor grupuri similare, atâta timp cât acestea s-au opus puterii comuniste, a avut efecte de cele mai multe ori parţial benefice în cultura şi în societatea românească, mai ales în anii ’80 Şcoala lui Constantin Noica de la Păltiniş, Cenaclul de Luni, Cenaclul Junimea, grupul din jurul lui Călin Vlasie de la Piteşti, diversele grupuri de la Iaşi sau de la Cluj, variatele grupuri şi mişcări science-fiction, cercurile de yoghini şi de practicanţi ai artelor marţiale – fiecare a servit, într-o formă sau alta, ca grup de prestigiu, de iniţiere, în care membrii îşi căutau refugiul în faţa unei lumi în avansată descompunere Participanţii găseau în aceste forme de asociere experienţe necotidiene, identităţi speciale, şi erau animaţi de credinţa că ei şi numai ei au găsit salvarea Merită spus că aceste grupuri au servit, în vidul social românesc din anii ’80, drept surogat (un lucru pozitiv, în ciuda termenului peiorativ) pentru atât de clişeizata, după 1989, societate civilă românească Alte grupuri însă, îndeosebi cele asociate cu structuri de putere şi represiune, au avut un profund efect negativ Deşi asemănătoare, în structura lor sociologică, grupurilor deja amintite, ele se bazau pe un set de monopoluri şi corpuri de cunoştinţe secrete furnizate de partidul comunist sau de Securitate şi serveau direct statul totalitar Principalul lor efect negativ era acela că foloseau monopolurile pentru a demasca şi intimida alte grupuri, mai ales cele care se opuneau comunismului Grupul de la revista Săptămâna, de pildă, colabora direct cu Securitatea şi avea monopolul discreditării disidenţilor români refugiaţi în Occident sau a celor ce făcuseră «imprudenţa» să ridice vocea şi să rămână în ţară Redactorii şi colaboratorii acestor publicaţii erau singurii îndreptăţiţi să comenteze emisiunile postului de radio Europa Liberă, a căror ascultare (supremă ironie!} era ilegală în România Grupul din jurul poetului Adrian Păunescu şi cenaclului «Flacăra» îşi rezervase monopolul discursului naţionalist-nativist, având la începutul anilor ’80 controlul unei publicaţii de mare tiraj, al singurului concert «pop» din ţară şi al unei emisiuni de televiziune difuzată la o oră de vârf Rolul său era acela de a insera în subconştientul maselor ideea că singura modalitate de gândire este cea naţionalistă Majoritatea celorlalte grupuri a încercat însă să clădească o barieră de valori individuale şi sociale (artă, erudiţie, prietenie, curaj, individualism), înscrise în «constituţia» lor, care să contracareze strânsoarea de cleşte a statului totalitar Rolul le-a fost consolidat şi de faptul că serveau pentru mulţi drept grupuri de imediată referinţă socială, familia însăşi fiind, în România, într-o profundă criză Familia românească, forţată să adopte din ce în ce mai mult un rol public – datorită delegitimării spaţiului public oficial, confiscat de partidul comunist, devenise o verigă într-o uriaşă confederaţie de «familii» cvasimafiote, aflate într-o luptă oarbă pentru supravieţuire Era o situaţie asemănătoare cu aceea pe care Banfield o descria în sudul Italiei, numind-o «amoralism familial» În aceste condiţii, intelectualii se simţeau, probabil, mai acasă între egalii lor morali decât în familiile lor reale, măcinate de un etos din ce în ce mai distructiv Modul închis şi elitist în care aceste grupuri s-au structurat în jurul ideii de privilegiu, de «luminare», de «onoare» ori «cunoaştere» a fost însă numai parţial rezultatul presiunilor şi intoleranţei sociale ce le înconjurau Istoria românească are şi ca un cuvânt de spus Reacţia lor de a se închide ca scoicile, ascunzând înăuntru reale ori imaginare perle de cultura şi ideaţie, vine, din păcate, dintr-un trecut intelectual românesc moştenit de la paşoptism şi primul junimism Aşa cum voi arăta în eseurile ce urmează, grupurile de prestigiu au apărut şi ca urmare a procesului de modernizare din România Acesta a avut loc prin importul de instituţii occidentale de către o clasă aristocratică semideschisă care, ca să supravieţuiască modernizării, a încercat să îşi schimbe etosul şi valorile, să treacă de la cele feudale la cele intelectuale Procesul a fost numai în parte încununat de succes: aristocraţia română a devenit o clasă conducătoare modernă prin intelectualizare, dar intelectualitatea care s-a născut din ea a căpătat la rândul său caracteristici paramoderne, aristocratice Ideile de privilegiu şi de grup închis, specifice aristocraţiei, au supravieţuit mult după anii 1860, care au marcat prima despărţire românească de lumea tradiţională Aşa cum s-a întâmplat în multe ţări vecine, procesul a însemnat nu înlocuirea unui etos premodern cu altul modern, ci combinarea acestora În esenţă, însăşi construcţia României moderne s-a bazat nu pe naşterea unei clase burgheze, ci pe naşterea grupurilor intelectuale reformatoare (analizată în eseurile consacrate în acest volum paşoptismului şi junimismului) Clasa intelectuală română şi-a asumat rolul conducător şi s-a legitimat în faţa poporului nu în numele intereselor şi puterii sale economice, ci pe baza «monopolului» asupra variatelor ideologii şi «ştiinţe reformatoare» – în esenţă, pe baza privilegiului grupurilor intelectuale ce o compuneau Clasele sociale şi societatea modernă în tradiţia nemarxistă Societatea românească, cu grupurile sale intelectuale bazate pe prestigiu, se află într-o problematică relaţie cu societatea modernă, unde vorbim despre indivizi şi despre clase Conceptul de «clasă» nu trebuie însă redus la modelul marxist, cu care este, din păcate, aproape întotdeauna confundat Deşi marxismul se alătură proiectului analitic al sociologiei clasice europene, sesizând relaţia dintre structurile materiale, ori diviziunea socială a muncii, şi structura socială, acesta este diferit de sociologia clasică europeană prin judecata de valoare (negativă) pe care o aplică claselor În sociologia tradiţională, grupurile sociale ale lumii moderne sunt unele, iar nu unicele, categorii morfologice sociale În plus, ele sunt doar nişte concepte, nişte judecăţi de existenţă; ele nu sunt încărcate cu conotaţia ideologică a exploatării, ca la Marx, în Ideologia germană sau, mai ales, ca în Manifestul Partidului Comunist, în care se afirmă răspicat că istoria tuturor societăţilor este istoria luptei de clasă, Pentru sociologii nemarxişti, clasa socială nu conţine decât un anumit miez social, dictat de realităţile mentale şi materiale ale epocii moderne Pentru ei, societatea modernă, singura împărţită în clase economice, este un agregat de funcţiuni şi indivizi, separaţi în sine, dar uniţi prin locul lor în diviziunea muncii şi a ocupaţiilor Participarea la o clasă reprezintă, în fond, poziţia individului în structura socială (bogat/sărac, muncitor/ funcţionar, ţăran/orăşean) În plus, clasele sociale sunt caracteristice societăţilor ce funcţionează pe baza economiei de piaţă Pentru Marx, clasele transcend istoria modernă, pentru că toate societăţile sunt controlate de interese economice Din perspectiva unei sociologii atente la specificul fiecărei epoci, este incorect să vorbim, de pildă, despre clase pur economice în societatea feudală  în acest context istoric anume, avem de-a face cu cele mai pure grupuri de prestigiu ori cu alte instituţii bazate pe onoare, pe cunoaştere, pe proprietate funciară consacrată de serviciul public, ori pe toate acestea la un loc Clasele «adevărate» apar numai în societatea modernă, odată cu formele generalizate de diviziune socială a muncii şi cu apariţia individualismului Ultimul element – conştiinţa individualităţii autonome în rândul celor pe care îi considerăm membri ai unei clase – deosebeşte foarte clar clasele de grupurile de prestigiu: o clasă socială, spre deosebire de un grup de prestigiu, nu este o comunitate, în interiorul său nu se produc ataşamente subiective ori legate de valori Clasele sunt mai degrabă un construct statistic, cum spune Weber, sunt probabilitatea ca veniturile şi ocupaţiile unui individ să se afle într-o «anumită relaţie cauzală cu şansele sale în viaţă» Individul în cauză are unele şanse să ocupe o poziţie sau alta în ierarhia socială, dar aceasta nu înseamnă că el şi trebuie să ocupe această poziţie Cum clasele nu sunt comunităţi, ele nu creează identităţi obligatorii, aşa cum fac grupurile de prestigiu, aristocratice sau nu Conceptul de clasă socială nu este, de fapt, o unitate ontologică (esenţială), aşa cum este grupul de prestigiu, ci doar una taxonomică; este o denumire dată convenţional unui grup de persoane În societatea modernă, în special în etapa sa târzie, unitatea ontologică (esenţială) este individul Caracteristicile sale personale creează premisele acţiunilor lui şi, în ultimă instanţă, duc la acţiuni sociale Aceste acţiuni nu sunt însă total voluntare – nimeni nu acţionează după capul lui Aici intervine piaţa Indivizii acţionează într-o manieră mai mult sau mai puţin probabilă, în funcţie de poziţia lor pe piaţă, de ceea ce au de oferit şi de ceea ce societatea – înţeleasă ca mecanism de cerere a respectivului produs – hotărăşte că valorează ceea ce individul are de oferit Acest mecanism nu elimină comportamentele aberante şi actele de voluntarism, dar cei care le practică se vor izbi de legile pieţei şi vor fi eliminaţi Modernizarea socială şi naşterea claselor, pe fondul creşterii în importanţă a individualismului, nu este însă un proces lin În fapt, modernitatea deplină, cea în care grupurile sociale şi, mai ales, cele intelectuale sunt atomizate şi «înmuiate» de piaţă, a devenit o realitate numai în urma revoluţiilor sociale şi intelectuale de după cel de-al doilea război mondial Numai modernitatea târzie, cum o numeşte Giddens – cu trăsăturile ei determinante: hiper-individualism, mobilitate şi relativism social, egalizare a gusturilor şi tradiţiilor – a instaurat un adevărat regim «de clasă» în lumea intelectuală occidentală, mai ales în ţările anglo-saxone Revoluţia «expresivă» a anilor ’60 a avut un rol hotărâtor în acest sens Aşa cum arată Robert N Bellah şi colegii săi ori Robert Wuthnow pentru America, această evoluţie, accentuând ideea că fiecare ins e ponorul unei revelaţii unice a existenţei, a dus la o formă de individualism extrem şi a impus ideea ştergerii distanţei dintre creatorii şi consumatorii de cultură, căci, într-o lume de indivizi unici şi irepetabili, orice experienţă este valoroasă În plan intelectual, această schimbare socială a provocat democratizarea demersului artistic şi intelectual, făcându-i pe «autori» egali cu consumatorii produsului lor Ceea ce a dus la instaurarea popularităţii – văzută ca aprobare venită din partea «egalilor» – ca unic criteriu de valoare În lumea modernităţii târzii, individualismul lucrează mână în mână cu piaţa, ceea ce atrage după sine transformarea tuturor grupurilor sociale şi, mai ales, a celor care erau în mod tradiţional organizate ca grupuri de prestigiu, în clase O asemenea etapă smulge grupurile de prestigiu din starea de paramodernitate pe care o descriam pentru România contemporană Pusă în acest context istoric, situaţia sociologică a grupurilor intelectuale româneşti se află încă la momentul occidental 1930–1950, de dinaintea exploziei individualismului şi a transformării grupurilor intelectuale în clase depline Sub acest aspect, situaţia românească nu trebuie văzută numai ca o formă de «supravieţuire» a unui trecut foarte îndepărtat, ci mai ales, ca o rămânere în urmă, relativă, faţă de Occidentul intelectual modern târziu Paramodernitatea românească se deosebeşte însă de cea occidentală nu numai prin decalajul temporal (relativ), ci şi prin relaţia fundamentală dintre grupurile de prestigiu şi piaţă, dintre ele şi situaţia de clasă Dacă în Occidentul contemporan, clasele intelectuale sunt dominante, deşi grupurile de prestigiu nu au dispărut, în România, piaţa de idei este dominată de grupurile de prestigiu, iar o «clasă intelectuală» (în accepţiunea pe care am propus-o) este încă incipientă  Piaţa de idei în lumea occidentală (cu precădere în cea americană, pe care şi cunosc mai bine), este bine definită şi chiar separată de cea a grupurilor de prestigiu, cele două aflându-se într-o tensiune creatoare Aici, clasa intelectualilor de piaţă şi membrii diferitelor grupuri de prestigiu se află într-o confruntare permanentă şi participă la jocul de influenţe, reflectând astfel emanciparea modernităţii de inerţia tradiţionalismului David Brooks şi Richard A Posner – doi analişti de frunte ai fenomenului cultural american, deşi manifestându-şi mai degrabă nostalgia după grupurile de prestigiu decât entuziasmul faţă de naşterea unei pieţe de idei controlate de popularitate – constatau că «intelectualii publici» de peste Ocean se comportă pe zi ce trece mai mult ca nişte antreprenori de idei decât ca nişte profeţi, după cum ne obişnuise tradiţia Ei nu detestă popularitatea oferită de piaţă, ci o îmbrăţişează Analizele lor, ca şi a lui Jacoby, de acum 17 ani, pun în lumină faptul ca dominaţia grupurilor de prestigiu asupra lumii intelectuale americane a apus în anii ’60–’70, odată cu dispariţia unor marcanţi critici sociali şi literari: Lionel Thrilling, Hannah Arendt, Irwing Howe şi Sidney Hook În locul grupurilor conduse de ei a apărut o cacofonie de voci, fără autoritate «miruită» de la New York, unele venite din expertiză academică «tradusă» pe înţelesul marelui public, altele născute în eter, prin posturi de radio şi televiziune (medii ce au devenit mai recent nu numai «aspersoarele» modei de divertisment, ci şi ale celei culturale) Posner arată însă – fără a exploata această descriere pe deplin – că lumea americană a ideilor a devenit un univers structurat pe paliere, în care piaţa largă, populară e dominată de o clasă intelectuală – am adăuga noi, caracterizată de un amestec de ideologii, ce coexistă cu cercul intelectual restrâns a ceea ce a mai rămas din grupurile de prestigiu, dominate de ideologi de stânga Din analiza lui Posner a câmpului cultural american aflăm că ziarele şi revistele ce se adresează publicului nespecialist (Wall Street Journal, Naţional Review, The New Republic, New Yorker etc ) sunt dominate de intelectuali-politicieni, care trăiesc din scris şi publicaţii personale, în timp ce revistele de ştiinţe sociale, «umanioare» şi drept ascultă de intelectuali neamericani, stipendiaţi de universităţi Primii se comportă ca membri ai unei clase antreprenoriale, în timp ce membrii grupului din urmă trăiesc în turnul de fildeş al grupurilor academice introvertite De pildă, revistele «populare» menţionează pe primele zece locuri intelectuali care au ocupat funcţii politice atât de dreapta (republicani), cât şi de centru stânga (democraţi): Henry Kissinger, Daniel Moynihan (un celebru senator de New York, renumit pentru poziţiile sale moderate, al cărui loc în Congres a fost luat de Hillary Clinton), George Will (un editorialist republican de vază), Lawrence Summers (preşedintele Universităţii Harvard şi ministru în diferite administraţii, atât republicane, cât şi democrate), William Bennet (un alt intelectual-politician de dreapta), Reich Robert (economist şi ministrul Muncii în cabinetul Clinton), Sindey Blumenthal (un alt membru al echipei Clinton, un profesor de drept), Arthur Miller, celebrul scriitor Salman Rushdie şi un alt editorialist conservator, William Safire  Publicaţiile specializate îi plasează pe primele zece locuri – cu trei excepţii: Max Weber, Gary Becker, Richard Posner – pe corifeii de stânga ai relativismului şi radicalismului intelectual contemporan: Michel Foucault, Pierre Bourdieu, Jürgen Habermas, Jacques Derrida, Noam Chomsky, ori pe confraţii lor, tot de stânga, dar ceva mai moderaţi, Anthony Giddens şi Stephen Jay Gould Această segmentare generală a universului intelectual este completată de schimbări în structura ultimei «sere» a prestigiului intelectual instituţionalizat, lumea academică Lumea universitară americană, îndeosebi cea din domeniul ştiinţelor sociale (sociologie, comunicare, studii culturale), a devenit în ultimele decenii un amestec straniu de birocraţie şi raţionalism economic, aplicat unor instituţii care amintesc încă, deşi imperfect, de universul grupurilor de prestigiu Fenomenele se oglindesc în câteva caracteristici ale lumii universitare americane: accesibilitatea majorităţii profesorilor şi uniformitatea ideilor, atât în interiorul facultăţilor, cât şi în sânul disciplinelor Cu asemenea date, ne situam la polul opus faţă de ceea ce întâlnim în grupurile de prestigiu care domină lumea universitară paramodernă, mai ales cea europeană În Europa, profesorul – şi intelectualul, în general – este o persoană de care te apropii cu un respect religios, care pare să poarte în frunte steaua alegerii sale intelectuale Caracterul închis al grupurilor de prestigiu menţine diversitatea culturală Grupurile de prestigiu universitare (ca şi cele din afara universităţii) fiind închise, tind sa se reproducă fără «competiţie» – membrii sunt invitaţi şi, de obicei, se menţin în interiorul cercului Grupurile nu sunt legate de public şi nici unele de altele prin forţele câmpului magnetic al cererii şi ofertei, care le-ar putea schimba compoziţia şi chiar ameninţa existenţa Ele coexistă, relativ independente unele de altele, ca nişte boabe de strugure într-un ciorchine Naţionalişti şi proletcultişti, cosmopoliţi postmoderni şi arhaici protocronişti pot fi des întâlniţi pe coridoarele facultăţilor de ştiinţe sociale din universităţile româneşti Această situaţie este foarte diferită de cea pe care o întâlneşti în America, unde piaţa a dus atât la reducerea distanţei dintre studenţi şi profesori, cât şi la uniformizarea ideatică Profesorul american, mai ales cel netitularizat, se află în poziţia unui furnizor, încercând să-şi creeze o clientelă, în sensul literal al cuvântului Cum universităţile se bazează pentru supravieţuire pe taxele şcolare şi pe donaţiile foştilor studenţi sau ale organizaţiilor filantropice, ele se află într-o continuă campanie publicitară ce prezintă cursurile şi programele apte să răspundă intereselor, uneori de moment, ale potenţialilor studenţi Politica de angajare a profesorilor se face având acest scop în minte, iar profesorii înşişi trebuie să-şi modeleze întreaga carieră în funcţie de cerinţele pieţei «Modelarea» îl face pe profesorul american accesibil, succesul său ca reprezentant al propriului «departament de relaţii cu publicul» fund esenţial Cel mai pertinent argument în favoarea ideii că lumea academică se structurează pe principiile clasei intelectuale este însă faptul că în America cu greu găseşti în aceeaşi instituţie personaje radical diferite politic – iar acolo unde mai găseşti, numărul lor e în descreştere În domeniul ştiinţelor sociale, majoritatea înclină spre stânga Această poziţie se explică, în parte, prin tradiţia socialistă din lumea academică americană, întărită acum şaizeci de ani de valurile de refugiaţi intelectuali din Europa cotropită de nazism Anii ’60 şi-au lăsat şi ei amprenta: popularitatea marxismului, atunci în mare vogă printre tinerii cu plete, a supravieţuit în inimile şi minţile celor care acum sunt profesori şi educatori cu părul alb (şi, uneori, la fel de lung) Cu toate acestea, structurarea universităţii pe principiile pieţei este în mare măsura «vinovată» pentru uniformitatea intelectuală Tinerii americani care intră pe porţile colegiului trăiesc încă în siajul aşa-zisei contraculturi a anilor ’60, care vale în lumea afacerilor moartea spiritului, iar în valorile tradiţionale, lanţuri intolerabile pentru plăcerile individuale, punând deasupra oricărei cunoaşteri părerea individului America a devenit în ultimii treizeci de ani chiar mai individualistă şi mai nonconformistă (a se citi «radicală») decât era pe vremea rebelilor pletoşi de la Berkeley Aceste idei i se potrivesc ideologiei de stânga ca o mănuşă şi cer întruna teorii şi intelectuali gata să le satisfacă Cu un zâmbet amar, Stuart Hall, un marxist britanic care a cunoscut vremuri mai radicale decât cele de azi, când este considerat un membru respectabil al panteonului universitar american, constata că teoriile pe care el le considera în Anglia subversive şi periculoase au devenit obiect de cult cvasireligios în universităţile americane, unde li se dedică facultăţi speciale Ironia este că piaţa, pe care Stuart Hall, în calitate de marxist, o critică viguros, este aceea care a făcut din el, vrând-nevrând, o celebritate mondială Mode, mănăstiri, ziare: grupurile de prestigiu în America Spuneam că lumea culturală de peste Ocean, structurată pe paliere şi dominată de clase, nu e lipsită de grupurile ei de prestigiu Mai subtile însă şi mai efemere decât cele din România, ele iau forme neaşteptate Max Weber remarca, pe baza observaţiilor făcute în călătoriile sale peste Ocean, că în Statele Unite există o poftă imensă de apartenenţă la grupurile de prestigiu Egalitatea condiţiilor, creată de egalitatea de şanse materiale, devine un handicap pentru cel care a reuşit Celui ajuns în vârful piramidei sociale prin pârghiile pieţei singurul drum care-i mai rămâne deschis duce în jos sau la o parte Pofta şi ambiţiile celor care vin din urmă pot oricând să-i uzurpe pe cei abia instalaţi în capul mesei De aceea – sugerează Weber – orice membru al elitei încearcă să-şi stabilizeze poziţia în societate ridicând bariere non-materiale în calea noilor veniţi, căutând distincţii sociale prin apartenenţa la un anume club, adoptând un anume stil de trai, cumpărând anumite bunuri, ori – un fenomen mai nou – schimbând moda intelectuală Moda e, mai presus de toate, un mijloc «democratic» de a te distinge de ceilalţi, observa Weber acum aproape o sută de ani, şi observaţia sa e mai actuală ca niciodată Moda are efecte mai vizibile printre americani, intelectuali sau nu, decât în ţările cu structuri ierarhice mai rigide Forţa modelor, intelectuale sau de altă natură, sesizată de Weber, dar şi de Tocqueville, vine din faptul că este un mijloc comod de a mima şi de a forţa intrarea în grupurile de prestigiu Chiar şi atunci când încercarea se soldează cu un eşec, ea are darul de a da măcar senzaţia ieşirii din «anonimatul» la care americanii sunt supuşi de piaţa şi de egalitatea «condiţiei» lor, pentru a folosi termenul preferat al lui Tocqueville În societăţile radical democratice, cum este America, remarca scriitorul francez, «unde cetăţenii nu se deosebesc mult între ei şi se găsesc în mod firesc atât de aproape, mat în fiecare clipă li se poate întâmpla să se topească într-o masă comună, se creează o mulţime de clasificăm artificiale şi arbitrare, cu ajutorul cărora fiecare caută să se desprindă, de teama de a nu se pierde în valul mulţimii» Ar mai trebui adăugat că omogenizarea intelectuală este ajutată de piaţa liberă a bunurilor simbolice Educaţia şi cărţile sunt accesibile oricui are bani să le cumpere În mare măsură – dar nu integral –, accesul la resursele de calificare ca intelectual sunt un bun public; este deci necesar să se ridice bariere private pentru crearea distincţiilor sociale Grupurile create de mode, deşi importante, nu sunt cele mai puternice dintre grupurile de prestigiu americane Dimpotrivă, ele sunt destul de slabe şi efemere Grupurile de prestigiu îşi găsesc ultimul refugiu tot în sânul universităţii Universitatea americană – o organizaţie profund independentă, separată de stat chiar şi atunci când este finanţată de el – combină pulsiunile sale «marketizante» cu dorinţa de a epata şi domina pe alte criterii decât cele ale strictei popularităţi Aceste criterii sunt înscrise în codul genetic al grupului de profesori universitari titulari, aşa-zişii tenured professors Aceştia sunt numiţi pe viaţă şi nu pot fi demişi decât în cazuri extraordinare Primirea în grup se face strict pe bază de recomandare şi acceptare prin consens, ca în orice club sau confrerie secretă În interiorul acestei elite, prestigiul este singurul tip de legătură socială, iar acest prestigiu este validat de egali, organizaţi în atotputernicele consilii profesorale care acordă titulatura Deşi criteriile formale de numire ca tenured professor sunt numărul şi valoarea publicaţiilor, acestea sunt, la rândul lor, produsul procesului de recenzie anonimă Recenzenţii sunt, de obicei, alţi tenured professors, care tind să se alinieze la valorile grupului lor Acestea sunt, de regulă, omogene ideologic şi tind să perpetueze consensul de moment asupra variatelor probleme ştiinţifice Faptul pune aspirantul la titularizare într-o situaţie similară cu cea din România: maeştrii sunt curtaţi, se fac profesiuni de credinţă proclamate şi se caută perpetuu alianţe Odată admis în elita profesorilor titulari, omul o ia de la capăt, dar de astă dată ca maestru, nu ca ucenic Calitatea de grup de prestigiu li se aplică şi unor universităţi întregi, cum sunt cele grupate sub titulatura Ivy League (Harvard, Princeton, Yale etc ) Admiterea la aceste universităţi se face – încă – şi pe baza apartenenţei la o familie notabilă, care i-a mai trimis şi pe alţi membri ai săi să facă şcoală acolo Absolvenţii lor au puternice legături informate, domină marile ziare, lumea politică şi cea juridică Putem spune deci că lumea universitară americană combină structuri de clasă şi de piaţă, mai ales în cazul profesorilor netitularizaţi, cu trăsături tipice grupurilor de prestigiu, aceasta în cazul profesorilor titulari Celebrităţile româneşti între piaţă şi grupurile de prestigiu M-am străduit să schiţez până aici nu numai deosebirea conceptuală dintre o societate bazată pe grupuri de prestigiu în una bazată pe relaţii utilitare, reglementate de cerere şi ofertă, ci şi zonele gri dintre ele Sper că am reuşit să trec dincolo de prezentarea «didactică» a două morfologii sociale Am încercat să surprind atât avantajele, cât şi dezavantajele fiecăreia, precum şi să clarific faptul că starea de paramodernitate nu e un fenomen unic sau esenţialmente carpato-danubian Nu sunt nici pentru, nici împotriva grupurilor de prestigiu sau a clasei intelectuale moderne româneşti (sau americane) Nici nu cred că starea socială a intelectualităţii româneşti este un blestem balcanic Cred însă că, dacă grupurile de prestigiu continuă să dea tonul în România, echilibrul ei moral şi inventivitatea culturală românească vor fi puse la încercare Ideologice sau nu, bune sau rele, reale sau imaginare, grupurile de prestigiu din America încearcă să ţină piept asaltului pieţei În România, deşi există semne că piaţa nu mai este atât de slabă ca în urmă cu câţiva ani, grupurile de prestigiu încă domină câmpul cultural Piaţa culturală, ca şi cea economică românească, se afla tot într-o stare eufemistic zisă de «tranziţie» În cel mai bun caz, aceasta înseamnă o cacofonie de elemente specifice pieţei, cum sunt publicaţiile şi instituţiile culturale independente sau relativ independente, trăind într-o adesea incomodă frăţietate cu puternice grupuri de influenţă culturală, care se ţin uneori în picioare prin puterea lor ne-economică Piaţa culturală românească, dar şi clasele care ar trebui să o însoţească întârzie să se maturizeze Există chiar semne că, deşi o anume piaţă a apărut, ea tinde să fie una a schimburilor între grupurile de prestigiu existente, sau între acestea şi alte; sectoare instituţionale şi sociale, interne sau internaţionale Mai mult, un fenomen ca H -R Patapievici arată că piaţa poate fi manipulată de grupurile de prestigiu Faima lui H -R Patapievici, cum am văzut, a beneficiat de puternicul sprijin al lui G Liiceanu, care i-a pus la dispoziţie lui Patapievici întregul instrumentar de promoţie şi marketing al editurii Humanitas H -R Patapievici a devenit deci faimos nu numai pentru că ar fi atins coarda imaginaţiei populare – în special secretul sănătăţii sociale prin coliziunea sa fortuită cu serviciile secrete –, ci şi pentru că fost îmbrăţişat de cei care contează în cultura română H -R Patapievici mai este un fenomen demn de remarcabil şi pentru că apariţia sa în chip de celebritate de piaţă ar fi trebuit să pună capăt epocii de împingere orbească a conţinutului cultural către consumator Ar mai fi trebuit să arate că producătorii autohtoni de cultură «populară» (în sensul american al cuvântului) au învăţat să manipuleze punctele slabe ale psihicului colectiv Aceste abilităţi, deşi potenţial dăunătoare, facilitează ajustarea producţiei culturale la gustul publicului mediu Omul de rând consumator de cultură are de câştigat, educaţia lui beneficiind de accesibilitatea crescută a multor idei şi mode până atunci rezervate elitelor, iar dialogul cultural devine mai dinamic Din păcate, lucrurile nu s-au petrecut aşa Faima intelectuală a lui H -R Patapievici nu s-a legat direct de întâmplarea care l-a făcut celebru Deşi unele dintre eseurile sale sunt virulent anticomuniste şi anti-Securitate, ele mizează pe cultura înaltă, enciclopedică şi sunt recunoscute de cei care le apreciază mai mult pentru această tonalitate decât pentru forţa lor polemică În mod ironic, atunci când aspectul polemic este luat în considerare – cum a fost cazul Omului recent –, acesta este văzut mai degrabă sub aspectul conflictului cu modernitatea decât cu comunismul, iar reacţia este predominant negativă Singura încercare a lui Patapievici de a-şi face un nume independent pe piaţa largă, prin textele relatând experienţe erotice publicate în revista Plai cu boi, nu a fost primită cu mult mai mult entuziasm, ba a fost chiar tratată cu nedumerire în lumea intelectuală româneasca Ideile lui H -R Patapievici sunt populare numai în măsura în care publicul se forţează să creadă – pentru că autorul este atât de faimos – că sunt Este eternul paradox al autorului de renume paramodern, nu numai român: chiar dacă se spune despre un asemenea autor că este ancorat în mituri împărtăşite de cititorii săi (valoarea erudiţiei, puritatea morală, geniu etc ), el este de multe ori produsul articolelor şi cărţilor destinate publicului larg, dar produse de elita intelectuală despre el, mai degrabă decât de el Servite cu suficientă insistenţă, aceste mituri sfârşesc prin a face parte din structura intelectuală a întregii societăţi În România însă, declinul faimei şi recepţiei lui Patapievici pare să sugereze că aceste teme sunt din ce în ce mai departe de subconştientul românului mijlociu Obsesiile oamenilor de rând, deşi recesive în primii paisprezece ani de postcomunism, pot reveni în prim-plan oricând Naţionalismul este, poate, cea mai importantă dintre ele, şi ne putem aştepta oricând la naşterea unei media celebrity în umbrele sale Din acest punct de vedere, un moştenitor al lui Adrian Păunescu mai inteligent şi mai fotogenic se poate înălţa ca un soare în orice moment Naţionalismul şi exploatarea nostalgiilor rurale au fost – şi probabil sunt – mult mai bune materiale pentru fabricarea unei celebrităţi «de piaţă» decât ideile lui Kierkegaard Tresărirea naţională de sentimentalism a Cenaclului Flacăra a fost reală Mă tem că Lancea lui Horea şi Rugă pentru părinţi (care acum pot fi ascultate şi pe Internet) sunt reţete mult mai sigure pentru inventarea unei celebrităţi de duzină decât oricâte meditaţii filosofice Cum va evolua cultura românească este însă greu de apreciat Deocamdată, putem doar constata că multe grupuri intelectuale combină metodele vechi cu cele noi de consacrare a «valorii» O parte a sectorului economiei româneşti care negociază valori culturale (edituri, librării, ziare, reviste, think tanks) are o relaţie ambiguă cu economia de piaţă Pentru a-şi consolida poziţia socială, mulţi patroni (la propriu) ai culturii româneşti au practicat metodele de transfer ale puterii de prestigiu în sfera economicului folosite şi de foştii activişti şi funcţionari industriali care s-au «auto-împroprietărit» prin emiterea de acţiuni la preţuri derizorii, acţiuni cumpărate apoi de ei, de familiile şi acoliţii lor Această cursă a alimentat mentalităţi colectiviste, ne-economice, în lumea culturală Mulţi – dar nu toţi şi, poate, dispunând de o putere în declin – dintre cei care s-au ridicat de jos, self-made men cu acte în regulă în jocul economico-cultural, au uneori o abordare ne-economică a afacerilor În unele condiţii, ei practică un capitalism al consumului, în care accentul nu cade pe folosirea mecanismelor economice pentru satisfacerea clienţilor şi pentru dezvoltarea afacerilor prin maximizarea profitului şi reinvestirea lui Obiectivul activităţii economice este cheltuirea cât mai evidentă şi mai rapidă a acestui profit în scopul consolidării unei situaţii sociale Prioritare sunt promovarea propriului grup cultural şi, nu în cele din urmă, obţinerea prestigiului care devine un obiect de activitate sui-generis Aici cred că poate fi încadrat şi cazul lui H -R Patapievici, care a fost promovat pentru crearea de prestigiu, şi nu neapărat de profit din vânzarea de carte (deşi, cu cât mai mult cărţi vândute, cu atât mai mare prestigiul) Scopul lucrativ al economiei de piaţă, care ar impune în primul rând satisfacerea consumatorului – cel care, până la urmă, scoate banul din buzunar pentru a cumpăra producţiile culturale ale noilor veniţi – contează mai puţin decât ar trebui Trebuie însă spus că, uneori, clientul însuşi cumpără un bun de prestigiu – o carte, de pildă – doar pentru a o pune la vedere Îmi aduc aminte de biblioteca personală a unui mărunt activist de partid din Cluj, din anii ’80, care, alături de grosul şi scumpul volum Omagiu, dedicat lui Nicolae Ceauşescu, expunea cu mândrie Istoria religiilor de Mircea Eliade şi Istoria literaturii române de George Călinescu Pe scurt, consumatorul participă şi el la acest joc, acceptând faptul că priorităţile culturale sunt cele impuse de grupurile de prestigiu, pe care le emulează, deşi nu le înţelege, reprimându-şi victorian propriile fantezii S-ar putea însă ca dominarea economiei de piaţă de către grupurile de prestigiu să nu mai dureze mult În mediile de afaceri din România se crede că Editura Humanitas nu se mai află într-o fastă perioadă economică O nouă generaţie de tineri intelectuali contestă autoritatea membrilor grupului de la Păltiniş, în timp ce susţinătorii săi tradiţionali par a se orienta către noi mode intelectuale Alte grupuri de prestigiu, cum ar fi cenaclurile literare ori cele reunite în jurul unor reviste intelectuale, sunt şi ele pe cale de a-şi pierde din suflu O astfel de evoluţie pare să confirme tendinţa unui început de «derapaj», deşi timid, către lumea dominată de piaţă Unele figuri culturale au reuşit să se impună prin intermediul pieţei Este cazul criticului literar de la Evenimentul zilei, Luminiţa Marcu, care se adresează în primul rând pieţei, sau cel al lui George Pruteanu, devenit o voce culturală distinctă după succesul extraordinar pe care l-a avut cu emisiunea TV «Doar o vorbă să-ţi mai spun…» şi o voce de tenor politic cu variate disponibilităţi Consumatorii se îndreaptă şi ei spre alte orizonturi culturale Revoluţia televiziunii, îndeosebi cea prin cablu, a deturnat multe resurse financiare de la achiziţia de cărţi şi reviste, care susţine grupurile de prestigiu, către cea de televizoare şi către abonamentul la cablu Cultura pop (filmul monden, telenovelele, muzica nouă) a atras la sine o parte a publicului educat dar neinserat în circuitul de elită (ingineri, educatori, specialişti), care odinioară urmărea mult mai atent evenimentele culturale ale lumii de prestigiu Astfel, o bună parte a publicului se depărtează de poziţia de «susţinător» pentru a-şi satisface propriile aspiraţii, mari sau mici, nobile sau vulgare Succesul televiziunilor private şi al caselor producătoare de muzicale arată că unii antreprenori de vise şi obsesii mediatice – nu puţini cu fler pentru gustul public – au reuşit să pună cap la cap o strategie de vânzări şi publicitate care ţinteşte exact acolo unde-l doare inima pe român Bătălia dintre intelectuali şi piaţă abia începe Intelectualii români şi grupurile lor de prestigiu se vor opune, fără îndoiala, acestui asalt Dar, dacă vor să contribuie la succesul societăţii române, ei trebuie să facă din prestigiul lor mai mult decât un scut cu care să izoleze de forţele pieţei ceea ce ei consideră a fi «cultura» Ei trebuie să devină adevărate exemple de probitate şi înălţime intelectuală atât prin calitatea operei lor, cât şi prin felul în care îşi fac ideile accesibile şi interesante ca teme de dezbatere pentru audienţă, pentru colegii lor şi pentru piaţă Această transformare va satisface nevoia publicului de a şti şi de a participa la un act cultural naţional, dar va duce şi la îmbogăţirea spirituală a lumii româneşti Paşoptismul liberalismul între colectivism şi elitism Există în România contemporană un puternic şi interesant curent liberal, în sensul istoric şi european al cuvântului Este vorba de o mişcare care pune accentul pe rolul individului în societate, pe dreptul suveran al acestuia de a încheia contracte, inclusiv sociale, de a forma asociaţii şi, în general, de a se bucura de ceea ce americanii numesc the pursuit of happiness («căutarea fericirii personale») O mulţime de cercetători, scriitori şi politicieni contribuie în mod exemplar la propagarea acestui curent  Neoliberalismul românesc la începutul secolului XXI are însă surprinzător de puţine legături cu tradiţia liberală locală Nici măcar puţinii «paleoliberali» români de substanţă – cum ar fi H -R Patapievici, care se reclamă de la o tradiţie liberală a secolului al XIX-lea – nu se prea justifică prin tradiţia locală paşoptist-liberală Ei par să descindă mai degrabă din ramura junimistă a liberalismului local, cu tentaţiile sale intelectualiste Ceilalţi autori neoliberali români contemporani, care modelează curentul liberal cu consecinţe politice, îi citează pe Hayek, Locke şi Hobbes mult mai frecvent decât pe Brătianu, C A Rosetti sau Bălcescu De ce se întâmplă acest lucru? În acest eseu avansez ipoteza că neoliberalismul românesc de azi îşi croieşte un nou drum în lume pentru că liberalismul clasic românesc a fost prea colectivist, mesianic, populist şi naţionalist ca să servească de ghid al gândirii politice şi culturale româneşti contemporane  Ce rost are însă să vorbim despre liberalismul românesc al secolului al XIX-lea? În primul rând, pentru că el poate fi văzut ca fondator al naţionalismului colectivist şi al sindromului mental care îi împarte pe români în «semizei» şi «subumani» În al doilea rând, pentru că, deşi sună paradoxal, primul liberalism românesc are şi părţile sale bune Sau, mai bute zis, este şi bun, şi rău Liberalismul paşoptiştilor, deşi un drum înfundat, a fost umil onest şi absolut lipsit de complexe Partizanii săi visau la o Românie-mesia, în care spiritul naţionalist avea să se întrupeze ca expresie a timpului şi a Providenţei mai bine ca oriunde altundeva în Balcani Din acest instinct creator şi orgolios, dar fără nuanţe imperialiste, liberalismul «românist» a creat o încredere în sine pe care românii contemporani, liberali sau nu, au pierdut-o În timp ce liberalii paşoptişti credeau şi se purtau ca nişte «europeni», modernizatorii contemporani, inclusiv cei liberali, sunt de multe ori încercaţi de dubii şi iau un ton de suplicanţi Expresia preferată, «intrarea în Europa», deşi e un clişeu aproape depăşit instituţional, domină multe subconştiente româneşti Discutând aici părţile bune şi cele rele ale liberalismului paşoptist, voi încerca să arăt ce nu poate fi recuperat ca substanţă, dar şi ce poate fi util ca stil şi atitudine socio-politică din moştenirea acestuia La începutul epocii moderne, Moldova şi Valahia se aflau într-o situaţie cel puţin ciudată Vasale, pe modelul feudal, Turciei şi controlate de facto de Rusia, ele foloseau deja instituţii şi idei occidentale Acestea se strecurau în principate printr-o mie de pori larg deschişi către Occident Tânăra intelighenţie moldo-valahă – cuprinzând deopotrivă nobili şi oameni de rând – se trezeşte educată mai ales în spirit francez, printr-o sumedenie de mijloace deja prezente în cele două ţări: învăţământul particular şi public (pensioanele lui Vaillant şi V Cuenim, Sf Sava), presa liberală franceză pe care o vedem circulând în saloanele boierimii, dar mai ales participarea directă la viaţa mondenă franceză din era regelui-bancher Ludovic Filip I În acest din urmă context, nimic nu întrece, probabil, participarea la cursurile de la College de France ale lui Michelet (1838–1851), Mickiewiez (1840–1844) şi Edgar Quinet (1842–1845) Cei mai importanţi tineri intelectuali ai momentului, viitori fondatori ai paşoptismului, au trecut prin toate aceste experienţe Prin ele şi-au însuşit instrumentele simbolice ale lumii moderne: liberalismul, romantismul şi naţionalismul Contactul cu Occidentul nu i-a intimidat pe paşoptişti, ca persoane; dimpotrivă, i-a stimulat şi i-a întărit S-ar putea spune chiar că le-a dat o încredere în sine exagerată, fondată pe credinţa – tipic romantică, dar exacerbată de condiţiile locale – că generaţia lor şi naţia română în general au un rol mesianic în lume şi o datorie de grup de a salva Orientul de la barbarie şi tiranie În beţia acestei viziuni, unele idei de bază ale libertăţii personale şi locale au fost ignorate sau chiar reprimate ideologic Idealul egalităţii a fost ignorat, când nu a fost de-a dreptul înlocuit cu idealul elitar al distincţiei dintre «popor» şi «geniu» Cum s-a ajuns la acest rezultat? Totul începe cu o senzaţie, cu o vagă presimţire că în aer pluteşte ceva important, o scadenţă iminentă a istoriei Ideea este exprimată de I Heliade-Rădulescu într-o scrisoare către Negruzzi, la 15 octombrie 1836: «Suntem, domnule, într-o epoca şi într-o stare când, dacă putem, nu trebuie să lăsăm nimic să întârzie » Această stare de spirit se asociază cu anxietatea şi nesiguranţa generate de nehotărârea şi ipocrizia culturală a regimului regulamentar, care, deşi profesa modernitatea, se şi ascundea de ea în spatele privilegiilor aristocratice Amănunt semnificativ, vodă Bibescu, răsturnat de Bălcescu, Rosetti, Heliade şi Brătianu, obţinuse un doctorat în drept în Franţa O asemenea situaţie cerea mai mult decât un simplu apel la modernizare din partea tinerilor Reprezentanţii noii generaţii trebuiau să ceară o modernizare nouă şi moral superioară celei impuse de regimul regulamentar de după 1829 Aveau nevoie de o nouă modalitate de exprimare, care să pună accentul pe spontaneitate, pe acţiunea directă Romantismul, cu exaltarea stărilor emoţionale, de creaţie imediată, oferea îmbrăcămintea cea mai potrivită acestor sentimente Nevoia de a antrena pe o pantă mai abruptă o societate deja aflată într-un proces de tranziţie nu putea fi explicată decât printr-o ideologie distinctă Aceasta trebuia, în plus, să explice de ce schimbarea era necesară atunci Unealta cea mai potrivită a fost romantismul istoric francez Paşoptiştii îmbrăţişează romantismul pentru că, sub mantia lui, ei pot apărea ca eroi civilizatori, ca produsul unei istorii cu sens şi ca un deznodământ al multisecularei istorii româneşti Desigur, această viziune este puternic ideologizată, exagerând tarele Regulamentului organic, dar, chiar aşa fiind, ea nu e mai puţin interesantă Inspiraţia ideologică vine dinspre filosofia istoriei romantice, aşa cum era ea practicată în Franţa Istoria, în această ipostază, este prelucrată şi contorsionată ideologic Scopul era construirea unei istorii exemplare, care să se desfăşoare în virtutea unui ţel dinainte cunoscut, pe cât posibil în legătură chiar cu transcendenţa, cu Dumnezeu Când, de exemplu, C A Rosetti declară că revoluţia este momentul în care omenirea întreagă merge către Dumnezeu, el este foarte serios: «Nu nesocotiţi această comparaţie, nu o treceţi uşor cu vederea, căci noi o numim parabolă şi de multe ori prin parabole şi prin glasul unui prunc vorbeşte Dumnezeu » Această filosofie a istoriei este universală Ea explică şi cere, în acelaşi timp, integrarea realităţii româneşti în cadrul mai larg al realităţii europene, al realităţii omenirii Românimea există într-un concert de naţiuni cu care trebuie să se mişte sincron Istoria românească exemplară se înscrie în modelul mai larg al istoriei europene, al istoriei omenirii, căutând, în rând cu ele, acelaşi scop unic Acest postulat este mai mult decât o idee Este, pentru paşoptişti, un mod de viaţa şi un îndrumar politic de zi cu zi Motorul teoretic al noii mişcări este găsit în filosofia «liberală» a istoriei lui Michelet Aceasta are în centrul ei naţiunea, văzută ca un organism viu, cu un suflet nepieritor, ce o predispune la o soartă individualizată şi necesară şi, astfel, «ceea ce era înainte un argument devine acum un fatum», după expresia lui Paul Cornea Michelet a fost preferat nu numai pentru că era opţiunea «inevitabilă» a oricărui tânăr educat în Franţa anilor 1830–1840 Scheletul concepţiei lui Michelet are în centru atât o idee mesianică, cât şi una liberală, deşi foarte specifică Ea se întemeiază pe filosofia istoriei a lui Vico şi se reazemă pe ideea că umanitatea se mişcă spre un ţel predeterminat: libertatea popoarelor, adică dreptul lor de a se defini şi afirma pe scena lumii ca entităţi autonome Evoluţia către «libertate» este o mişcare ordonată, dirijată, pentru fiecare popor, de unica sa «înţelepciune populară» – sagesse populaire – «secretată» de mase şi obiect de studiu predilect al istoriografiei lui Michelet El le va consacra de altfel maselor un studiu «de problemă» în celebra sa carte Poporul Popoarele (masele) dispun de un instinct sigur, izvor al creaţiei populare şi al dreptului, de o frăgezime şi o spontaneitate comparabile cu ale copilului sau ale Bunului Sălbatic Capacitatea de a fi ingenuu, spontan marchează un atribut specific romantic, pe care Michelet îl acorda poporului Această ingenuitate duce la creativitate şi la progres A evolua înseamnă a creşte prin creaţie Odată maturizat, un popor trebuie să devină autonom, independent Poporul nu există însă într-o formă generică, nu trebuie confundat cu întreaga umanitate Poporul, în concretul istoric, există ca o anume naţiune Sensul istoriei este dat de diferenţierea naţiunilor Evoluţia lor este determinată de tendinţa «geniului naţional», a «sufletului» naţiunilor de a se afirma în unicitatea lor Umanitatea nu poate progresa către o stare de maxima creativitate şi libertate decât prin menţinerea lumii armonic divizată în diferite naţiuni Sensul istoriei este dat de mai profunda specificare a naţiunilor O naţiune căreia Dumnezeu i-a dat să existe este, în fond, indestructibilă, Naţiunile, în momentul cel mai înalt de specificare, tind către două ţeluri: dreptatea şi iubirea Dreptatea este ţinta supremă, ea nefiind altceva decât emanaţia plenară a poporului Dreptul este unul dintre principalele elemente secretate de înţelepciunea populară Iubirea este mijlocul prin care naţiunile, odată diferenţiate şi libere, se vor accepta unele pe altele ca egale Preluând acest model şi aplicându-l societăţii româneşti, tinerii paşoptişti reţin însă numai faptul că libertatea este dată pentru poporul văzut ca un întreg, nu ca o colecţie de indivizi Ei «constată» că naţiunea lor nu are existenţa garantată în lume, că ea nu poate participa la concertul european al naţiunilor cu propria sa voce Dar cum principatele fac, totuşi, parte din familia ţărilor europene prin aşezare şi prin descendenţa din ginta latină, ele trebuie să-şi recapete locul cuvenit, trebuie să devină ele însele Pentru aceasta însă, trebuiau să scuture jugul străin şi pe cei ce-l susţin în interior Singura cale de a realiza această accepţiune a libertăţii este dobândirea statutului european (şi deci modernizarea) prin revoluţie O revoluţie în care românii să fie mai întâi independenţi ca naţiune şi apoi – şi secundar – ca fiinţe individuale libere şi egale, într-un stat – neprecizat – al dreptăţii şi frăţiei Ajunşi aici, observăm că imaginea paşoptistă despre libertate şi liberalism pune accentul pe libertatea naţiunii, care este, în fapt, măsura tuturor lucrurilor Acesta este punctul în care «viclenia istoriei» se manifestă cu cea mai neaşteptată «subtilitate» Libertatea naţiunii subordonează libertatea individului Pe termen lung, această credinţă va face ravagii în istoria românească pentru că distruge ideea că libertatea nu este numai pentru grup, ci şi pentru fiecare ins în parte Ea va duce la sindromul naţionalist, care preamăreşte virtuţile poporului, înţeles abstract, şi le neglijează pe cele ale fiecărui român în parte Acest aspect negativ al gândirii paşoptiste este însă însoţit de cel puţin unul pozitiv Accentuând libertatea naţiunii, paşoptiştii se pun, direct şi fără sfială, în contextul «primăverii popoarelor» din anul 1848, ceea ce face din mişcările din Ţările Române nu revoluţii de recuperare şi de «ajungere din urmă a Europei», ci o parte integrantă a marelui curent Nu este vorba aici numai de o credinţă, ci şi de o realitate Brătienii se simt şi sunt în Europa În fapt, ei sunt «desantaţi» la Bucureşti de comitetul revoluţionar european şi se întorc în sânul acestuia pentru un număr de ani, după eşecul revoluţiei Mişcarea «naţiunii române» este deci contemporană, ca sens şi semnificaţii, cu toate celelalte mişcări ale epocii O spune C A Rosetti atunci când declară că revoluţia a fost declanşată nu de doi-trei oameni, nici de istoria particulară a românilor – în sensul că ar fi existat nişte cauze specifice, numai ale noastre, ci ea este produsă de sensul general al istoriei ei universale, care ne mişcă şi pe noi înainte, laolaltă cu ceilalţi «Vine acel moment când nu mai lucrează un om, nu mai lucrează un popor, ci omenirea întreagă porneşte, merge spre Dumnezeu»  Deşi melodramatică, declaraţia este sinceră: prin revoluţie, naţiunea română arde etape şi devine sincronă cu toate celelalte popoare ale lumii aproape fără efort Această opinie este larg împărtăşită de paşoptişti Bălcescu, în Mersul revoluţiei în istoria românilor, construieşte o periodizare – în parte fantezistă – a istoriei româneşti, ale cărei epoci şi secvenţe se suprapun, numai cu mici decalaje, pe istoria occidentală Premisa acestei periodizări este clară: sincronismul procesului istoric românesc cu progresul omenirii «Ea [revoluţia de la 1848] fu o fază, o evoluţie naturală, neapărată, prevăzută a acelei mişcări providenţiale care târăşte naţiunea română împreună cu toată omenirea pe calea nemărginită a unei dezvoltări progresive, regulate către ţinta prea înaltă pe care Dumnezeu ne-o ascunde şi unde el ne aşteaptă » Bălcescu dezvoltă în continuare teoria celor patru faze ale istoriei românilor, pentru a demonstra că, dacă ne uităm cu atenţie, lumea românească s-ar afla înaintea celei franceze El spune: istoria românească a trecut prin faza autoritarismului domnesc, a statului boieresc, a statului fanariot (sau burghez, cum spune el) şi a celui ciocoiesc (sau birocratic) Aceste faze – în treacăt fie spus, ale unei decăderi continue – îşi află corespondent în istoria europeană, cu menţiunea că Franţa, ţara-model, ajunsese numai în starea statului burghez În atmosfera socializantă a epocii, la numai doi ani de la apariţia Manifestului partidului comunist al lui Marx şi Engels, unii dintre paşoptişti aşteptau nu numai trecerea în nefiinţă a lumii feudale, ci chiar zorile socialismului la gurile Dunării O mărturiseşte Rosetti la un moment dat într-o scrisoare către Ion Ghica: «Nu ai tu, ca şi mine, asigurarea că, în curând – mâine, poate, peste un an, peste doi, peste trei – socialismul o să triumfe?» Sindromul «rămânerii în urmă», mult mai prezent cu douăzeci de ani în urmă la Dinicu Golescu, este aproape inexistent la 1848 Accentul pus pe revoluţia sincronă este sincer şi necomplexat Două sunt explicaţiile acestei situaţii Una este faptul incontestabil că tinerii noştri, ca persoane, sunt sincronizaţi perfect cu Europa Alecu Russo, ca şi fraţii Goleşti, mânuia franceza mai bine decât româna, iar Dumitru Brătianu a stat aproape zece ani la Paris înainte de 1848 A doua, care ar putea justifica mai bine senzaţia reală de sincronizare a luptei şi a revoluţiei lor cu cele europene, este caracterul preponderent naţional al luptei lor, integrate lanţului de lupte europene ale «primăverii popoarelor» Scopul lui 1848 a fost, cel puţin în Muntenia, acela de a îndepărta protectoratul ţarist şi de a afirma autonomia deplină într-un Imperiu Otoman prea slăbit pentru a ne controla cu adevărat Lucrul era absolut normal din moment ce paşoptiştii puneau termenii revoluţiei de la 1848 în primul rând în limbajul relaţiilor internaţionale I C Brătianu, în articolul său postrevoluţionar «Naţionalitatea», spunea: «Omenirea ajunsese cu dezvoltarea ei în punctul acela în care nu mai era cu putinţă a trăi în despărţire, retragere şi pustiire; că omenirea a ajuns la o unitate de organism, încât orice mădular se va despărţi pierzând izvorul vieţei, se pierde cu totul » În opinia sa, după ce, la 1821, «dobândirăm recunoaşterea naţională», la 1848 am putut recupera distanţa ce se stabilise între noi şi civilizaţia occidentală, şi am reuşit să devenim chiar propagatori ai democraţiei în Orientul ameninţat de autocraţia ţaristă Obsesia naţională îi face însă pe paşoptişti să refuze dreptul indivizilor sau chiar al anumitor clase – mai ales cea mijlocie, multă, puţină, câtă era – de a avea o voce distinctă în stat În cel mai bun caz, clasa de mijloc trebuia să se identifice cu naţiunea, să se «scufunde» în ea Corpul civic se identifică, în viziunea paşoptiştilor, cu cel politic şi cu cel naţional, după cum pare să creadă Brătianu: «Unii de bună credinţă, luând această nouă societate drept o clasă, o numesc burghezie, sau clasa de mijloc; chiar de-ar fi ea o clasă, numele ce i-l dau de burghezie, sau de clasă de mijloc, ar fi impropriu într-o ţară unde nu este o clasă de sus, o nobleţă […] ea nu este o clasă, ci România regenerată […] căci se luptă nu contra unei clase, ci contra unui regim ce fu creaţiunea străinilor pentru apărarea, deznaţionalizarea şi subjugarea acestor ţări » Costul accentului pus pe aspectul naţional al schimbării este înecarea libertăţii individuale, un preţ foarte mare Generaţia paşoptistă se va concentra exclusiv asupra eliberării şi consolidării statului naţional, uitând de libertatea şi demnitatea personală Prăpastia socială dintre boieri şi ţărani, deşi evidentă, a fost fie pusă pe locul doi, fie tratata în termeni paternalişti Mai mult, ideea de pluralitate socială şi politică a avut de suferit Ideea că naţiunea este realitatea ultimă, că este o entitate cu un suflet mai mare decât suma părţilor sale unde să acopere ideea că diferenţele individuale sunt de dorit În epoca de dinaintea Unirii, C A Rosetti declara: «Primejdia este pentru cei ce suntem împărţiţi în partide, orbiţi de patimi şi interese personale şi nu mai credem în unitatea şi puterea naţiei noastre […] Să fim o naţie, strigarăm mai întâi şi apoi vom vedea cum vom mobila înăuntru » Pentru Bălcescu, chiar idealul de frunte al epocii liberale de la mijlocul secolului al XIX-lea, libertatea însăşi trebuie să încline steagul în faţa ideii naţionale: «Pentru mine chestia naţionalităţii o pui mai presus de libertate Până când un popul nu va exista ca naţie, n-are ce face cu libertatea Libertatea se poate lesne re-dobândi, când se va pierde, iar naţionalitatea nu » Tensiunea dintre diversitatea şi unitatea de voinţă, dintre sufletul naţiunii şi dreptul insului de a vedea lucrurile diferit nu e văzută în întregime dintr-o perspectivă antiindividualistă Dar, chiar şi atunci când individualităţii i se recunoaşte dreptul de a influenţa realitatea de zi cu zi, lucrul se petrece sub regimul excepţional al «eroului salvator», ca să folosim formula lui Lucian Boia Numai eroul poate fi puternic individualizat Individualitatea poate exista, este chiar preţuită, dar numai atunci când se manifestă ca un Mihai Viteazul, Ştefan cel Mare, Ioan Vodă cel Cumplit sau Tudor Vladimirescu Adevăraţii indivizi, în concepţia romantic-paşoptistă, sunt rari şi extraordinari Ei nici nu aparţin cu totul regnului omenesc Sunt mai degrabă nişte semizei, meniţi să unească spaţiul terestru, al vieţii cotidiene, cu cel sacru, al Istoriei cu majusculă şi al sensului vieţii Această idee este şi ea rodul romantismului francez Michelet crede că poporul este numai un fundal pentru omul de geniu, pentru erou Deşi geniul este, în esenţă, o altă ipostază a poporului, un medium, o voce a mulţimii, el are capacitatea unică de a focaliza şi exprima coerent şi conştient voinţa maselor În acest spirit superior, spune Michelet, înţelepciunea şi instinctul sunt aşa de bine armonizate, încât aici trebuie să căutăm modelul tuturor acţiunilor sociale Spiritul omului de geniu este divin pentru că este creat în imaginea lui Dumnezeu, creatorul maselor şi al geniului deopotrivă El este «cetatea interioară» pe care stau temeliile «cetăţii exterioare» (statul şi societatea) CA Rosetti, cu frazeologia lui stufoasă, încearcă să ne explice acelaşi lucru: «Unirea deplină a inspiraţiei [poporului] cu reflecţia celor învăţaţi produce ideile cele adevărate şi mântuitoare » Această demonstraţie îi este aplicată şi realităţii româneşti Paşoptiştii afirmă mai întâi, ca şi Michelet, că totul în viaţa socială este rodul acţiunii maselor Revoluţiile, de pildă, izvorăsc din adâncurile acumulărilor de antagonisme, din suferinţe şi din răspunsul poporului la suferinţă Spune Rosetti, vorbind despre evenimentele din Ţara Românească de la 1848: «Nu este nimeni ce nu poate să ne zică că câţiva intriganţi şi ambiţioşi, cu minciuna şi sărăcia lor, răsturnară o instituţie înrădăcinată de atâţia ani; prin urmare revoluţia a făcut-o toată naţia, începând de la Vilara şi mergând până la căpitan Costache » Revoluţia a căutat să obţină «ridicarea plebeianismului la putere», adaugă Bălcescu Paşoptiştii liberali folosesc însă masele ca un fundal pentru «eroii salvatori» În fapt, principala preocupare a paşoptiştilor şi a urmaşilor lor liberali direcţi este explicarea felului în care eroii, îndeosebi voievodali, apar în momentele de criză pentru a salva naţiunea de la catastrofă De aceea, paşoptismul este mai degrabă asociat în mentalul popular cu marii voievozi canonici ai istoriei româneşti (Mihai Viteazul, Ioan Vodă cel Cumplit etc ), asociere facilitată de faptul că paşoptiştii şi posteritatea lor liberală au beneficiat de un număr de istorici redutabili De altfel, dacă avem în mentalitatea românească o puternică credinţă în mistica eroului, lucrul se datorează în bună măsură scrierii, dar mai ales rescrierii istoriei canonice româneşti de către paşoptişti şi liberali Istoricii liberali – atât cei din prima generaţie, cum ar fi Bălcescu, cât şi cei din a doua, cum ar fi Xenopol sau Haşdeu – au avut o importanţă covârşitoare în stabilirea canonului istoric românesc Ei au scris istorii romantice ale românilor care pun accentul pe eroul salvator Aşa cum observă Lucian Boia, «ideologia liberală a secolului al XIX-lea a aderat, cu ezitări şi excepţii nu foarte semnificative, la portretul-robot al unicului stăpânitor, părinte aspru, dar drept, apărător al tradiţiei şi al ordinii, salvator al integrităţii şi independenţei ţării» Faimoasa istorie a lui Mihai Viteazul, scrisă de Bălcescu, are un clar scop polemic şi propagandistic, justificând în parte un program politic de redeşteptare naţională În subsidiar însă, imaginea eroului salvator estompează scopurile sociale ale revoluţiei, după cum istoria lui Mihai minimizează faptul că Mihai Viteazul este unul dintre primii domni români de la începutul epocii moderne (în context european) care reactualizează instituţia feudală a şerbiei Mihai, deşi văzut de unii cercetători ai istoriei româneşti ca un condotier în căutare de faimă personală, este înălţat de Bălcescu la imaginea eroului eliberator, care redeşteaptă conştiinţa naţională În istoria lui Bălcescu, ideea principală este aceea că Mihai a întrupat cel mai bine spiritul etern al românismului – viteaz, integru, mândru – şi că modelul său de acţiune voluntară, eroică trebuie urmat Pe scurt, numai un erou călăuzitor ca Mihai ne putea scoate din impasul istoric al secolului al XIX-lea În subtext, simţim chiar că Bălcescu ne spune că, dacă ne aflăm într-o situaţie de subordonare la mijlocul secolului al XIX-lea, nu e pentru că poporul nu e destul de brav, ci pentru că îi lipseşte «eroul salvator» Filonul intelectual şi politic liberal, aflat în căutare de modele politico-istonce, merge chiar mai departe în re-semnificarea figurilor istorice domneşti pentru a justifica indirect datele prezentului Tot Lucian Boia atrage atenţia asupra carierei istoriografice a lui Ioan Vodă cel Cumplit Deşi cronicile contemporane subliniază, e drept, în chip partizan, dar nu nefondat, cruzimea ieşită din comun a efemerului domnitor moldovean de la sfârşitul secolului al XVI-lea (1572–1574), istoricii liberali, precum Haşdeu sau Xenopol, îl descriu pe acesta ca pe un reprezentant al modernităţii politice Pentru istoricii liberali ai secolului al XIX-lea uciderile de boieri şi feţe bisericeşti, care l-au făcut pe Ioan Vodă faimos, dar şi urât de popor, sunt justificate din perspectiva nevoii de conducere hotărâtă în folosul «maselor» şi cu scop modernizator Haşdeu, în special, susţine că Ioan Vodă ar fi fost un mare administrator şi om politic, profund modern, un reprezentant al maselor, care ar fi înţeles nevoia de reformă socială, trecând peste opoziţia aristocratică Xenopol, a cărui temperanţă intelectuală este mult mai cunoscută decât cea a lui Haşdeu, se aliniază la această judecată Cei doi istorici de orientare liberală iau o asemenea poziţie pentru că, aşa cum afirmă Boia, ei sunt «adversari ai boierilor şi partizani ai reformei sociale, ai progresului în genere O acţiune politică de asemenea anvergură nu se putea însă realiza decât printr-o guvernare autoritară Scopul era liberal, mijloacele mai puţin Judecata lor istorică privea, desigur, o epocă de mult apusă, dar prin ea străbătea o anumită mentalitate politică: cultul „salvatorului” şi imperativul ordinii sociale şi solidarităţii naţionale» Această căutare de salvatori ai poporului, ce insistă asupra unei perfecte coeziuni sociale, în care masele se pierd într-un fundal fără culoare, dar pe care strălucesc liderii, va deveni cu timpul parte din structura mentală populară La nivelul culturii politice, efectul va fi legitimarea ideii de lider autoritar şi a acţiunii voluntare, chiar despotice, dacă interesele naţiunii o cer Ea va justifica un număr de episoade cruciale din istoria contemporană, începând cu autoritarismul lui Cuza – scuzat de contemporani, dar şi rejustificat periodic de posteritate – şi terminând cu dictatura lui Nicolae Ceauşescu Nu întâmplător, panteonul ceauşist a fost populat cu sfinţii (Mihai Viteazul) şi părinţii (Bălcescu) «bisericii» paşoptiste Am ţinut să expun acest paradoxal raport dintre eroi şi mulţimi pentru a semnala originile unei caracteristici tulburătoare a culturii (în înţelesul antropologic) româneşti: mentalitatea pentru care, în viaţa socială şi politică, individul de rând nu contează aproape deloc, românii fiind împărţiţi în subumani şi eroi Îmi aduc aminte de vorbele pline de amărăciune ale mamei mele, care repeta la sfârşitul anilor ’80 că nimic nu se va schimba, că totalitarismul nu va dispărea prin efortul nostru, «al celor mici» Mama, care făcea parte din valul de locuitori rurali migraţi la oraş în anii ’50-’60, credea cu tărie în schimbare, dar cu aceeaşi tărie credea că aceasta trebuie să vină de sus, de la nişte «eroi salvatori» Drept urmare, a votat de câteva ori cu cei care i se părea că jucaseră acest rol în Decembrie 1989, Ion Iliescu şi colegii săi Convingerea mamei că «noi», cei mici, nu putem schimba nimic, că e nevoie de un erou, de un «geniu» ca să schimbe lucrurile era alimentată de educaţia ei şcolară şi de experienţa mediatică din anii comunismului, ambele populate de miturile paşoptismului reciclat de naţionalismul lui Nicolae Ceauşescu Mama îmi repeta că schimbarea trebuie făcută de cineva ca Tudor Vladimirescu, care va conduce o răscoală cu adevărat populară Ca să fim drepţi, putem însă adăuga că această imagine mentală a mamei mele, acoperind o lume mixtă, urban-rurală, poate fi şi reflexul credinţei ţăranului român că, chiar mutat la oraş, el este doar un tolerat, o entitate insignifiantă, care nu poate nici măcar aspira să influenţeze viaţa naţiunii Fenomenul nu este strict românesc – cercetători ca Almond, Nie, Pye sau Verba îl sesizează în multe ţări aflate în tranziţia către modernitate De pildă, în Turcia, un ţăran, întrebat în cadrul unei anchete sociologice «ce ai face dacă ai fi preşedintele ţării», le-a răspuns cercetătorilor americani: «Doamne fereşte să ajung eu preşedintele Turciei!» Mai important însă cred că este faptul că această mentalitate, inventată sau consolidată în România de paşoptişti, a devenit nu numai o credinţă populară, ci şi parte a etosului intelectual românesc Ideea că lumea este împărţită în genii şi admiratorii lor stă la baza fenomenului «grupurilor de prestigiu» Grupurile intelectuale româneşti au fost şi sunt adesea structurate pe modelul geniului înconjurat de admiratori Acest model favorizează promovarea culturală nu pe criterii obiective de valoare, măsurate prin popularitate sau vandabilitate, ci prin acceptarea şi «ungerea» geniilor de către alte «genii», o situaţie mai mult feudală decât modernă Ascensiunea lui H –R Patapievici, prin ungerea lui de către moştenitorii grupului de la Păltiniş, mi se pare cea mai bună ilustrare a acestui fenomen În concluzie, primul liberalism românesc, născut din pântecul paşoptismului, a fost un fenomen complicat, cu aspecte pozitive şi negative El a promovat o idee colectivistă de «libertate», dublată de o concepţie elitistă de structurare a acţiunii politice În acelaşi timp, liberalismul de la 1848 a fost unul dezinhibat şi entuziast, pus pe treabă şi având scopuri precise, pe care le-a urmărit cu tenacitate şi succes (Unirea şi independenţa) Acest prim grup modern coerent al istoriei noastre intelectuale – un grup al intelighenţiei considerându-se pe sine moralmente obligată să acţioneze pentru modernizarea şi consolidarea ţării ca stat independent – a fost animat de bune intenţii Din punctul de vedere al ideologiei lor, paşoptiştii erau foarte convinşi de utilitatea acţiunii lor politice şi culturale Le lipsea însă, mai ales la 1848, un plan concret, vizibil de guvernare pe deplin liberal (în sens social), ceea ce i-a făcut să ignore primejdia naţionalismului, văzut ca o forţă colectivistă Generoşi şi bine intenţionaţi cum erau, paşoptiştii au lăsat însă şi unele indicii cum că democraţia internă şi egalitatea ar fi putut să fie, totuşi, importante În dialogul dintre un comisar de propagandă şi un orăşean imaginat de Bălcescu pentru a servi de catehism revoluţiei viitoare apare acest schimb de replici: «Orăşeanul: Dar am auzit zicând că la noi n-ar putea fi o republică democratică, căci poporul nostru nu este destul de luminat şi martor pentru libertate […] ca un necopt şi un nevârstnic la minte […] Comisarul: Adevăr că poporul nostru nu este destul de luminat cu învăţătura, dar tocmai pentru aceasta are trebuinţă de instituţii libere ca să se poată lumina Viaţa publică este buna creştere şi învăţătura bărbaţilor […] » Acest deziderat rămâne însă de împlinit Probabil că a doua generaţie a liberalismului românesc îi va da viaţă Junimismul: un liberalism tehnocratic În eseul despre paşoptism am încercat să demonstrez că liberalismul românesc al primei generaţii modernizatoare, cea de la 1848, a fost unul impur şi cel puţin neatent la rolul individului în societate Paşoptismul a cultivat ideea că actorii istoriei sunt fie masele nediferenţiate, fie «omul de geniu», semizeul care focalizează acţiunile maselor şi le dă sens De aceea, spuneam, neoliberalismul român de azi nici nu ar putea recupera prea mult din moştenirea «liberală» locală Cu toate acestea, există în România un «paleoliberalism», reprezentat de autori ca H –R Patapievici, care pare a se reclama de la o a doua tradiţie liberala locală Acest al doilea liberalism este însă mai greu de recunoscut pentru că nu s-a numit pe sine «liberal» decât în glumă sau pe un ton polemic În fapt, reprezentanţii săi au spus mereu că sunt conservatori Este vorba de oameni politici şi de intelectuali ca Maiorescu, Gheorghe Panu or P P Carp, altfel cunoscuţi şi ca junimişti sau ca membri ai generaţiei «criticiste» Voi încerca aici să re-demonstrez că junimismul este o versiune de liberalism cu limite Exerciţiul nu e nou: l-au mai făcut Z, Ornea sau Caius Dobrescu În timp ce Z Ornea trasa limitele junimismului din perspectiva marxismului şi a ideologiei partidului comunist, aflat la conducerea ţării în anii ’70, reproşându-i limitele de clasă date de presupusa aliniere la moşierime, Caius Dobrescu atrăgea atenţia asupra limitelor impuse liberalismului junimist de elitism Eseul de faţă continuă această din urmă critică, adăugând că elitismul se alimentează din resursele intelectuale ale pozitivismului, ducând la adoptarea unui ideal politic tehnocratic Începem discuţia cu afirmaţia că junimismul are anumite convingeri comune cu paşoptismul, «vărul» său ideologic întru liberalism În ciuda divergenţelor şi polemicilor pe care le-au avut cu paşoptiştii, junimiştii trăiesc o viaţă intelectuală influenţată de acelaşi model cultural ca şi adversarii lor: credinţa în progresul ineluctabil Atât generaţia paşoptistă, susţinătoare a schimbării radicale a societăţii româneşti, cât şi generaţia junimistă, care reconsideră ritmurile şi formele instituţionale ale acestei schimbări, cred cu tărie în necesitatea progresului Însăşi structura societăţii româneşti în curs de modernizare le cerea tuturor actorilor politici – mai ales celor care acceptaseră instituţiile occidentale – să recunoască faptul că societatea românească era forţată de mersul lucrurilor omeneşti să-şi schimbe instituţiile şi spiritul Modernizarea ca factor de legitimare a noii clase politice implică invocarea unui principiu teoretic – chiar «ştiinţific» – pentru justificarea autorităţii (doar ne aflăm într-un secol scientist!) Şi care ar putea fi acel principiu dacă nu tocmai cel al evoluţiei necesare, al progresului necontenit? Faptul că şi «conservatorii» lui Maiorescu sunt progresişti nu ar trebui să ne mire În definitiv, ei se declară de-a dreptul adepţi ai lui Spencer şi Buckley – este celebră afirmaţia lui Maiorescu: «Noi judecăm mai mult englezeşte evoluţionar, decât franţuzeşte revoluţionar » Maiorescu repetă, de altfel, în câteva rânduri că partidul conservator, departe de a fi un partid «feudal», pur boieresc, este un partid al opţiunilor politice temperate înainte de toate Pentru a «lua caimacul adversarilor», chiar el declară că partidul conservator este cel mai îndreptăţit a se numi liberal, pentru că acesta crede la fel de tare în instituţiile europene şi în modernizare ca şi liberalii declaraţi Ce deosebeşte atunci cele două tabere? Chestiunea depăşeşte temperamentul, deşi e evident că unii preferă acţiunea rapidă, răsturnătoare, iar ceilalţi sunt adepţii sedimentărilor ideologice şi instituţionale Cele două opţiuni teoretice ţin de două moduri diferite de a înţelege lumea Chiar dacă se înrudesc în spiritul modernităţii secolului al XIX-lea, ele înţeleg modernitatea profund diferit Ca şi britanicii şi americanii, despre care se spune că sunt două popoare despărţite de o limbă comună, paşoptiştii şi junimiştii sunt două tabere ideologice separate de un Rubicon intelectual comun Căci fiecare grup decodifică în felul său înţelesul şi motorul progresului – progres pe care ambele îl acceptă ca pe un dat social Pentru paşoptişti, progresul înseamnă năzuinţa către republică ori către o monarhie constituţională slabă; pentru junimişti, către o puternică monarhie constituţională, ce se sprijină pe o aristocraţie de merit  Paşoptiştii sunt organicişti, vitalişti, punând accentul pe elanul vital al naţiunilor, dialectic legate de personalităţile de excepţie care le focalizează aspiraţiile şi le aduc «în starea critică revoluţionară», conform schemelor lui Michelet sau Hegel Generaţia criticistă este, dimpotrivă, convinsă că mişcarea înainte se face printr-o acumulare de abilităţi, cunoştinţe, tradiţii, păstrate şi administrate de o elită intelectuală înţeleaptă, al cărei rol este acela de a conduce procesul şi de a asigura o anumită puritate raţională în actele şi valorile umane Opţiunea trădează o importantă caracteristică a junimismului în calitatea lui de curent social-politic: aspiraţia intelectualilor de a accede la putere, des întâlnită în estul Europei Junimismul este teoria politică a unui clasic grup de status – ca să folosim termenul lui Weber – care reclamă legitimitatea politică în numele educaţiei şi al culturii, iar nu al averii sau al accesului privilegiat la puterea politică Ideea că progresul este o mişcare ce trebuie cultivată şi altoită, acolo unde este necesar, pe tulpini plăpânde este un alt fel de a spune că grădina progresului are nevoie de un grădinar Iar grădinarul este un intelectual, un învăţat într-ale cultivării popoarelor Deşi nu se crede un geniu sau un semizeu, «bunul pastor» intelectual junimist se crede membru al unei confrerii de inşi aleşi şi privilegiaţi Privilegiul nu este neapărat văzut prin prisma aristocratică, dar este, totuşi, un privilegiu, şi anume unul care nu trebuie contestat, în parte pentru că se consideră meritat Privilegiul se întemeiază pe prestigiu Aşadar, dacă paşoptismul excelează prin alinierea sa la populismul revoluţionar, junimismul se află pe poziţii elitiste Aşezarea sa pe axa ierarhiilor sociale nu trebuie însă să ne ducă în confuzie: elitismul nu exclude progresismul, dimpotrivă, progresul este văzut ca un apanaj al elitelor, mai ales în ţările subdezvoltate, în care prestigiul este o distincţie ce implică datoria socială de a duce naţiunea către limanul prosperităţii şi civilizaţiei De aceea, junimiştii se cred la fel de (dacă nu mai) îndreptăţiţi să conducă românimea la ţărmul modernităţii ca paşoptiştii Unii au spus deja, iar alţii au lăsat să se înţeleagă că ideea centrală a acţiunii politice şi ideologice junimiste, ideea «formelor fără fond» – a trecerii cumpătate, măsurate către modelul occidental de cultură şi civilizaţie – a fost numai reflexul intern al «intereselor de clasă» Ca şi alte teorii sau idei conservatoare, junimismul n-ar fi – în cel mai bun caz – decât raţionalizarea ideologică a temerii grupului social al marilor proprietari de pământ că progresul societăţii româneşti îi ameninţă privilegiile sociale şi politice În acest raţionament, ideea de progres se află în contradicţie cu privilegiul social Conservatorismul junimist însă, deşi elitist, nu este o teorie care să nege în vreun fel progresul în sine Progresul este un fenomen natural, «fatal» Oamenii nu pot decât să-l ajute să se desfăşoare sau să-l orienteze În opinia junimiştilor, progresul nu poate fi nici mai rapid, nici mai lent; el îşi are propriul metronom încorporat Desigur, creşterea naturală a societăţii poate fi schilodită, denaturată, îngrădită – aşa cum fac japonezii cu bonsai-i lor, reuşind ca, prin tăieri şi legări nefireşti, arbori respectabili, ca stejarul, să fie aduşi la maturitate la dimensiunile unei plante în ghiveci Dorinţa prea aprinsă de a civiliza, de a transfera bunuri şi forme culturale într-o societate care nu a căpătat ea însăşi organele necesare pentru a le recepta şi mânui poate duce la degenerarea acelei societăţi, la transformarea ei într-un pitic estropiat Societatea minată de conducători prea repede în sus pe costişa povârnită a modernităţii va ajunge la linia de sosire gheboşată, chircita şi istovită Or, o societate care a atins linia de sosire a «progresului» într-o stare de nerecunoscut pentru naţiunile civilizate nu se poate numi că a progresat Proba finală a faptului că junimismul şi conservatorismul nu se opun progresului este oferită de datele sociologice Un calcul mai vechi constata că, la sfârşitul secolului al XIX-lea, marii boieri au şanse egale de participare la cele două partide active Privilegiul nu se aglomerează deci în partida «moşierească» Partidul liberal şi cel conservator aveau ca membri urmaşi de boieri sau foşti boieri în proporţii egale: 41% În ceea ce-i priveşte pe marii boieri, 7% dintre liberali şi 10% dintre conservatori proveneau din această clasă De fapt, distincţia liberal-conservator operează între cei care voiau eliminarea în nume a privilegiilor – mulţi dintre liberalii care susţin acest lucru şi-au creat propriile fiefuri clientelare şi politice pe baza poziţiilor pe care le deţineau – şi cei care spun pe şleau că privilegiul trebuie păstrat şi reglementat pe faţă Pentru Titu Maiorescu şi prietenii săi, este vorba aici de privilegiul intelectual al celui care a aflat calea dreaptă şi moderată a progresului De aceea junimiştii detestă în primul rând veleităţile democratice ale colegilor lor intelectuali care se pretindeau «liberali» şi care erau, după părerea lor, nişte demagogi cinici, ce exploatau idei generoase în folosul lor personal Simptomatic, cariera de parlamentar a lui Maiorescu se deschide cu o viguroasă şarjă la adresa colegilor săi universitari, membri ai fracţiunii «libere şi independente» ieşene, de orientare liberală Care e nemulţumirea sa de moment? Verbiajul lor politic, amestecând radicalismul cu cinismul şi cu vagi idei de reformă socială fără temelie în realitatea românească Poziţia sa are însă rădăcini mai adânci Maiorescu respinge din principiu etosul revoluţionar şi ideea reformării statului român pe temeiurile unei legislaţii raţionale universale, inspirată din contractul social, sau, cel puţin, aşa cum erau acestea susţinute de (in)amicii săi intelectuali Motivele sale profunde nu sunt deci sociale, sunt intelectuale şi rezultă dintr-o analiză realistă a situaţiei în care se găsea sistemul politic românesc Maiorescu era profund îngrijorat de instabilitatea cronică a vieţii politice româneşti, pe care el şi mulţi alţii o puneau pe seama încercării pripite de reformă politică şi juridică În acestea el vedea doar dorinţa intelectualilor liberali de a umfla statul şi bugetul Noi instituţii însemnau pentru liberali – în opinia lui Maiorescu – tot atâtea locuri de muncă şi sinecuri În plus, politica devenea un instrument de schimbare de dragul schimbării şi un joc sterp de alianţe de moment, fără niciun orizont strategic Motivele pentru care Maiorescu are aceste bănuieli sunt legate de evoluţia vieţii parlamentare şi guvernamentale româneşti de după Unire Între 1859 şi 1871, România a avut 31 de guverne În medie, cam unul la patru luni şi jumătate Un prim-ministru, Barbu Catargiu, este asasinat în exerciţiul funcţiunii, în 1862, iar asasinul nu poate fi prins Au loc două lovituri de stat (4 mai 1864 şi 11 februarie 1866) şi o tentativă oarecum carnavalescă, dar simptomatică de revoluţie – faimoasa «Republică de la Ploieşti», din august 1871, a lui Candiano Popescu Se văd dese, foarte dese manifestaţii de stradă şi întruniri politice, adesea vizând să facă presiuni în legătură cu deciziile politice parlamentare Există o neîncredere generală în noua dinastie de Hohenzollern, neîncredere punctată de certe răbufniri antimonarhice Pentru Carol I – aşa cum observa un martor ocular (dr Schaefer) –, ziua de naştere a lui I C Brătianu era un motiv de eterna iritare În jurul acestei date, partidul liberal organiza zgomotoase celebrări la care Brătianu era salutat cu epitetul «salvatorul românilor» Curtea domnească de la Bucureşti era bombardată cu numeroase şi deloc subtile petiţii ale negustorilor şi locuitorilor marilor oraşe şi luată cu asalt de deputăţii de comercianţi şi meseriaşi cerând direct – şi Carol I ar fi spus «impertinent» – luarea unor decizii politice sau modificarea lor în favoarea liberalilor Totul se desfăşura pe fondul reuniunilor populare, electorale sau nu, care aveau loc pe străzi, în birturi, în grădinile publice, pe Dealul Mitropoliei sau în curtea Senatului, şi în care radicalii lui Rosetti şi I C Brătianu «recurgeau la excitarea pasiuni lor populare», pentru a nu lăsa nici pe suveran ori pe adversarii lor politici să uite că politica era de-acum o problemă «democratică», «constituţională» şi «populară» Liberalismul se transforma – încet, dar sigur – dintr-o profesiune de credinţă într-un instrument retoric Epuizarea acestui prim avatar al liberalismului în România modernă a determinat reacţia grupurilor intrate în politică în timpul sau imediat după domnia lui Cuza Aceste grupuri – Junimea mai ales – puneau în discuţie nu refundamentarea României moderne, ci a liberalismului şi a sistemului politic modern românesc Dovada faptului că scopul noilor conservatori era «perfecţionarea» liberalismului, şi nu eliminarea lui, o putem găsi în declaraţiile lui Titu Maiorescu din Parlament Adresându-se Camerei, în acel moment dominată de conservatori, el saluta «această cameră conservatoare, care, după aprecierea mea, este, în momentul de faţă, singurul partid liberal», pentru că, în opinia sa, «ceea ce la noi este stânga [liberalii radicali – n n ] iese din stat şi trebuie eliminat din stat» Declaraţia sa era, poate, ironică şi se folosea de un artificiu stilistic ca să înflorească exerciţiul retoric Dar exasperarea sa faţă de excesele şi vacuitatea crescândă a ideii liberale era reală Ea este surprinsă cu acuitate şi umor de un alt junimist, Caragiale Scriind despre mediul politic popular din anii 1860, mediu în care îşi petrecuse tinereţea ca jurnalist militant, Caragiale nota ca «liberal» a devenit, dintr-un termen plin de farmec, unul de ocară După părerea lui, adevăraţii liberali de la 1848, dacă, n fi trăit, ar fi devenit conservatori cu toţii  Un motiv al acestei schimbări în calitatea discursului şi practicii sociale este şi evoluţia sensibilităţii sociale româneşti Romantismul eroic al anilor 1840 fusese încet-încet înlocuit de unul mai pedestru, mai pe înţelesul tuturor Acesta era propagat de noile foiletoane şi romane de senzaţie, care răspândeau mitul cabalelor universale în viaţa politică şi pe cel al rolului nefast al feluritelor eminenţe cenuşii în ruinarea naţiilor Liberalii lui Caragiale au dat mesianismul pe senzaţionalism, l-au înlocuit pe Michelet cu Ponson du Terrail, volumul Le Peuple cu romanele-foileton Dramele Parisului şi Rocambole Viaţa politică, cu cât devine mai «populară», cu atât descoperă mai abitir «deliciile» zgomotului şi furiei de stradă – acest etern excitant al pasiunilor urbane, cum ar spune istoricii francezi Întrunirile politice îmbracă straie din ce în ce mai senzoriale, «estetice», scopul lor fiind să aţâţe simţurile şi să narcozeze mintea, lată din nou imaginea anilor 1860 liberali, imortalizată de Caragiale: «Am fost la întrunirele opoziţiei în Craiova şi în Iaşi, şi mărturisesc drept că am ieşit adânc afectat de decadenţa moravurilor noastre politice Asta e opoziţie? Astea sunt întruniri de opoziţie? […] Unde sunt vremurile clasice ale liberalismului român? Unde e sala Slătineanu? Sala Bossel? Circul de la Constantin-Vodă? S-au dus toate ca nişte frumoase legende cari au încântat de atâtea ori tinereţile mele În acele întruniri îmi făceam eu, cu un popor întreg, educaţiunea naţională Acolo am cules cele mai bune inspiraţiuni pentru operele mele patriotice […] Mi-aduc aminte de bravura, de avântul impetuos şi, mai ales, sintaxa îndrăzneaţă a neuitaţilor mei oratori clasici: Fraaţilor! Ciocoii domnesc, în adevăr domnesc, dar să vă spun eu, fraţilor, cum domnesc! Domnesc prin mişelie, prin infamie, prin crimă, prin reacţiune, lucruri care fac cinste poporului că e contra, care în orice ocazii s-a pronunţat şi nu permite, mai ales când sângele acestui popor, vărsat cu cruzime şi fără nicio necesitate, când ţipetele disperate ale femeilor şi ale copiilor, fugăriţi şi torturaţi de sălbăticia oamenilor odiosului regim, când vaietele celor schingiuiţi pe stradele Capitalei, cu felinarele stinse, sunt încă vii în mintea tutulor […] Şi la glasul amicilor poporului, poporul, ridicând reteveiul, simbolul suveranităţii sale, izbucnea la adresa vampirilor, care-i sugeau sudoarea şi sângele, în imprecaţiuni naţionale, de se scutura catapeteasma circului » Respingerea acestei sensibilităţi era, pentru Maiorescu şi tovarăşii săi, nu doar o chestiune de gust, de retorică sau de sensibilitate Junimiştii respingeau, în adâncul sufletului, populismul, care, aşa cum am văzut deja, era pentru Maiorescu o sursă de instabilitate politică, de demagogie şi de schimbare de dragul schimbării, când nu era un exerciţiu de acţiune politică pentru profit personal direct Ca să se distingă de această înţelegere a lumii, junimiştii români, ca mulţi alţi intelectuali balcanici, s-au identificat cu ideea socială şi politică pozitivistă Un mai vechi articol al lui Traian Stoianovich sugerează că pozitivismul a fost una dintre pietrele de temelie ale gândirii politice balcanice la sfârşitul secolului al XIX-lea La sud de Dunăre, îmbrăţişarea pozitivismului a fost reacţia naturală a elitelor confruntate cu realitatea că poporul suveran, ce trebuia guvernat, se afla fie pe o cale rătăcită, fie în plin feudalism Pozitivismul sud-dunărean se reazemă pe un triplu slogan, spune Stoianovich: «progres – ordine – cultură europeană» Iar acest slogan este invocat ca garant al prosperităţii naţionale Teoria conducerii sociale şi modalitatea preferată de legitimare este elitismul, produs al îmbrăţişării darwinistnului social, care subîntinde pozitivismul social Evoluţionismul darwinist adoptat de conservatori înlocuieşte teoria populistă liberală, alimentată de naţionalismul romantic, care presupunea că tot corpul social este un organism etnic omogen Această din urmă teorie devenise vrând-nevrând caducă, pentru că, odată ajunsă la putere, clasa guvernantă de formaţie intelectuală occidentală s-a văzut confruntată cu distanţa, uneori astronomică, ce o despărţea de lumea rurală, arhaică Ar fi fost o culme a ipocriziei să proclame mai departe poporul în totalitatea sa ca agent şi sursă a puterii politice Liberalismul sud-dunărean, deşi nu vrea să se întoarcă la monarhia absolută feudală, nu-i acordă nici poporului prea mult credit politic După părerea lui Stoianovici, liberalii neoconservatori sârbi sau greci, îmbrăţişând pozitivişti ca Spencer sau John Stuart Mill, «susţineau o Constituţie care să limiteze puterile prinţului, dar priveau agitaţia liberală pentru o adunare reprezentativă ca un soi de „joc pentru copii”» Acest comportament se află, conştient sau nu, în perfectă sincronizare cu teoria paternalistă a lui J S Mill, care, deşi liberal bona fide, este, totuşi, un liberal cu limite, mai ales când afirmă că «soarta sărăcimii, în tot ceea ce o priveşte în mod colectiv, trebuie reglementată pentru aceasta, nu de aceasta Sărăcimea nu trebuie încurajată să gândească pentru sine sau să-i fie dată propriei ei previziuni şi gândiri o voce de oarece influenţă în determinarea destinului propriu Pe de altă parte însă, relaţia dintre bogaţi şi săraci trebuie să fie numai în parte una de supunere; trebuie să fie una de concordie, atât morală, cât şi emoţională: un tutelaj plin de afecţiune de partea bogaţilor, respect şi reverenţă, de partea săracilor Bogaţii trebuie să fie în loco parentis pentru săraci, îndrumându-i ca pe copii» Nu ne va fi greu să distingem tema ideologică a minoratului civic şi a elitismului nici în intervenţiile retorice ale junimiştilor români de după 1866 Conservatorii români aşază această idee în centrul demersului lor Iată două exemple Maiorescu propune, în 1876, în proiectul de lege a instrucţiunii publice pe care îl înaintează Parlamentului în calitate de ministru de resort, ca şcolile comunale, aflate, crede el, în regres faţă de epoca Regulamentului organic, să fie, pentru o mai «matură» administrare, puse sub patronatul unui alegător de la colegiul I (un moşier), care să aibă dreptul de inspecţie şi obligaţia de a aproba bugetul şcolii P P Carp, în discursul său din 1881, în care lansează linia «Era Nouă», propune, în acelaşi spirit, o nouă lege a cârciumilor «care apără pe ţăran de propriile lui slăbiciuni» În acelaşi discurs, Carp combate ferm principiul suveranităţii populare ca metodă absolută de guvernare: «Eu admit supunerea la voinţa poporului, cu rezerva însă ca în orice moment să pot cerceta dacă acea voinţă nu este rătăcită […] admit instinctul la o naţiune, admit ca ea să simtă un rău, precum fiecare om când e bolnav simte ce-l doare, dar nu admit ca bolnavul să zică el: iată doctoria ce trebuie să mi-o dea doctorul […] Aceia care au primit o cultură mai înaltă, aceia au datoria sacră de a veni, când poporul e rătăcit, să-i zică: nu merg după tine, tu ai facultatea de a simţi răul, leacul rămâne la mine să-l indic, iar datoria ta este să îl urmezi » Sindromul pozitivist-paternalist devine atât de profund în societatea românească, încât îi afectează chiar şi pe liberalii consacraţi Deşi se bazau încă pe principiul «suveranităţii populare», în special când venea vorba de agitaţia de stradă viguroasă, antrenând nu arareori (sau mai ales) lumpenii oraşelor, unii liberali manifestau în privat o atitudine de «declasare ascendentă», după expresia lui Ibrăileanu Surprins în epocă de Alecsandri în faimoasele sale Chiriţe, acesta este un stil cultural – în opinia lui Ştefan Cazimir care urmăreşte ca scop în viaţă snobarea vulgului – «setea de distincţie ca revers al insignifianţei, fuga de mediocritate cu mijloace strâmbe şi derizorii, sloganul egalitar ca faţadă şi impulsul elitar ca fond» De pildă, liderul liberal I C Brătianu dă uneori la iveala un fond mental neaşteptat de primitiv, propice raţionalizărilor pozitiviste paternaliste, deşi el aplică efectele acestui mod de gândire – surprinzător sau nu pentru un fost ofiţer şi om de acţiune – intelectualilor, «dăscălimii» lui Caragiale Într-o declaraţie din ianuarie 1869 – amintind parcă de schema tripartitei funcţionale a Antichităţii şi a Evului Mediu, care împarte societatea în trei ordine distincte (oratores, bellatores şi laboratores) –, el contestă dreptul profesorimii de a participa la viaţa politică parlamentară «Fiindcă, d-lor, un profesor care are adevărata vocaţiune, să mă iertaţi a o spune şi să mă ierte chiar acei care sunt în Cameră, nu-şi lasă catedra lor să vie să facă altceva; înţeleg, într-o Constituantă, la împrejurări mari, iar nu în timpurile cele mai ordinare» – declară categoric cel care a fost ales de atâtea ori de colegiile III şi IV, în care vota «dăscălimea», şi care era glorificat ca un adevărat «nemuritor Gambetta» al Balcanilor Condescendenţa sa faţă de dăscălime continuă: «Aşadar, eu vă rog să nu mai adăogaţi nimic la lefuri; din contră, dacă veţi voi, la unele cazuri, poate încă să se mai scază, în loc de a se urca Ştiţi ce se face cu aceasta? Mulţi din d profesori, care ar avea mai puţină leafa, ar da şi lecţiuni particulare; ar veni, prin urmare, să îndestuleze şi o altă trebuinţă a societăţii (Aplauze); şi, prin aceasta, el şi-ar dezvolta misiunea lor, căci ar fi atunci ocupaţi întruna, de dimineaţa până seara, nu numai o oră sau două pe zi » Junimiştii înşişi au însă un alt motiv pentru a folosi pozitivismul ca justificare a opţiunilor lor politice: idealul tehnocratic, încorporat şi el în gândirea pozitivistă Prin el, junimiştii îşi creau propriul spaţiu de manevră în viaţa politică, distanţându-se de conservatorii reacţionari Ca intelectuali şi «liberali», junimiştii se vor o forţă aparte în societate, una ce se distinge atât de liberalii demagogi, cât şi de conservatorii arhaici  Ei văd în tehnocraţie – adică în ideea unei societăţi conduse de «specialişti» – şansa de a reclama pentru grupul intelectual dreptul de a fi o «elită conducătoare» în ţară Aceasta se bazează, în fapt, pe credinţa că, până la urmă, jocul politic nu este şi nici nu trebuie să fie o confruntare viguroasă între clasele sociale, ci un superior joc de societate pentru cei care-i ştiu regulile ascunse Un nou grup de elită poate interveni în joc oricând, dacă respectă anumite reguli Aici, junimiştii se desprind de ideea liberală generală, care spune că politica este înfruntarea viguroasă şi pe faţă între grupuri şi indivizi distincţi, cu idei, interese şi apetenţe diferite În această înfruntare, actorii sociali încearcă să afle, prin eliminarea celui mai slab, care este adevărul momentului Junimiştii cred, folosind o ideologie pozitivistă, că politica în general şi cea românească în special este, de fapt un joc, care se poate degrada dacă este lăsat pe mâna intereselor de grup sau individuale În loc să vadă în interes un ingredient esenţial al politicii moderne, ei văd în el un simptom de slăbiciune Politica intereselor devine pentru junimişti, invariabil, «politicianism» Astfel, pozitivismul legitimează intelectualitatea ca grup cu pretenţii unice la conducerea naţiunii Această idee a supravieţuit tuturor regimurilor politice moderne româneşti, fiind vânturată, în viaţa post-1989, la fiece moment de criză Cum se leagă însă concret junimismul şi tehnocraţia? Pentru a răspunde la această întrebare trebuie mai întâi să adăugăm câteva trăsături portretului-robot al pozitivismului Argumentul tehnocratic este unul dintre cele mai importante crezuri ale pozitivismului pentru că, după Comte – poate cel mai important pozitivist al secolului al XIX-lea toate societăţile umane au fost conduse, într-o formă sau alta, de «intelectuali» Acesta este efectul faptului că fiecare etapă din istoria omenirii a fost dirijată de un principiu intelectual dat După Comte, societatea este împinsă înainte de dezvoltarea capacităţilor cognitive umane, de evoluţia lor spre o mai completă raţionalitate, în consecinţă, Comte împarte istoria omenirii în trei etape: epoca mistică, dominată de religii, în care grupul social reprezentativ a fost constituit din preoţi; epoca metafizică, dominată de marile filosofii speculative şi de filosofii secolelor XVII şi XVIII; în fine, epoca modernă, a ştiinţei, aflată în mâna savantului După cum observăm, motorul social se află ascuns în capacitatea intelectuală astfel încât grupurile sociale ce posedă în chip privilegiat posibilităţi sporite de creativitate mentală au o importanţă deosebită, care trebuie recunoscută şi cultivată Mai mult, în epoca modernă, a raţionalităţii, societatea cere în mod deschis să fie condusă de intelectuali, pentru că, fiind bazată pe raţiune, ştiinţa nu mai poate fi ascunsă sub pulpana preoţească sau sub peruca ideologică a demagogilor de tip robespierrian Elitele sociale se disting acum prin accesul lor la metode şi abilităţi de conducere raţională a lumii Ştiinţa politică însăşi devine o ştiinţă a administraţiei publice P P Carp, în «Era nouă», şi Titu Maiorescu, în variate discursuri, subscriu la acest ideal tehnocratic În opinia lui P P Carp, sistemul social modern trebuie să fie «liberal» în sensul că trebuie să fie deschis talentului, dar nu neapărat «democratic», adică deschis oricui, fără consideraţie faţă de educaţie şi merit Într-un cuvânt, pentru Carp, democraţia se opune meritului Caius Dobrescu condensa concepţia liberală junimistă cu privire la mobilitatea socială: «Democraţia liberalismului românesc era deschisă nu tuturor claselor, ci elitelor tutoror claselor » Mai ales în România, ţară în care cei educaţi cu adevărat erau mai puţini decât posturile de ocupat, regimul democratic, chiar limitat, al votului cenzitar, permitea intrarea în arena puterii a tot felul de nechemaţi, agăţaţi de poalele demagogilor şi patronilor politici Când porţile democraţiei s-au deschis, fie şi parţial, «rezultatele la cari s-au ajuns nu sunt rezultate ale muncii generale a societăţii noastre, ci numai rezultatul succesului a câtorva oameni», care, odată ce au apucat pârghiile puterii, au instaurat nu domnia unei « „democraţii a muncii” ci o „democraţie bugetară”» Ei i-au împins în sus pe clienţii şi pe favoriţii lor, umflând birocraţia de stat şi aparatul politic O asemenea societate este condamnată la ineficienţă şi corup ţie, prin parazitismul clasei dominante şi prin proasta administrare a afacerilor publice, deturnate în folosul celor personale De aici, Carp ajunge la concluzia că meritul şi selecţia sociala pe baza calificării intelectuale sunt, într-un fel, opuse democraţiei clasice liberale Dacă dorim conducere bună – păreau să spună junimiştii –, aceasta trebuie să fie deasupra intereselor de grup şi înrădăcinată în comunitatea culturală şi ideatică a elitelor Desigur, ca imagine pură a elitei intelectuale, junimiştii se vedeau în fruntea şirului de candidaţi intelectuali la conducere Din acest motiv, după Carp, lupta politică trebuie să devină o acţiune coordonată de dirijare a administraţiei şi de recrutare pe bază de competenţă a funcţionarilor statului Carp o spune pe şleau: pentru controlul societăţii, este nevoie de competenţă administrativă, în faţa căreia stânga şi dreapta, liberalii şi conservatorii trebuie să devină două noţiuni lipsite de sens În mare, putem spune că întregul program «Era Nouă», propus de Carp, este unul pozitivist Elitism prin merit şi educaţie, reformare prin ştiinţă şi raţionalizarea relaţiilor dintre oameni, paternalism, progres şi ordine – toate temele pozitivismului social sunt astfel strânse în el La rândul său, Maiorescu concepe «politicul» ca pe o culegere de reguli ordonatoare ale comportamentului public Politica, spune el, nu este pentru «amatori»: este o acţiune specializată, de alegere, în cunoştinţă de cauză, a priorităţilor, o acţiune de calcul raţional, în slujba uşurării evoluţiei proceselor obiective – în cazul societăţii umane, progresul Iată demonstraţia sa completă, în discursul său despre necesitatea instaurării monarhiei în România: «Căci, în enorma complexitate a problemelor politice, la orice chestiune mai însemnată sunt felurite principii de joc, care nu se pot împăca toate deodată; şi aici se impune omului de stat datoria nu de a face paradă cu multiplicitatea principiilor, ci de a stabili hierarchia lor după împrejurările de fapt, de a-şi da samă care este ideea dominantă, căreia celelalte trebuie să i se subordoneze fără hezitare Şi ideea dominantă întru conducerea statului român spre îndeplinirea marei sale misiuni în Orient, este înrădăcinarea simţământului dinastic în toate păturile poporului » Raţionalism (alegerea soluţiei), progres (misiunea în Orient), elitism (înrădăcinarea simţământului dinastic) – iată din nou toate elementele componente ale pozitivismului politic Liberalismul conservator al junimismului are meritul de a pune multe puncte pe i El atacă în primul rând demagogia şi pune accentul pe meritul personal şi pe efortul individual (desigur, la nivelul elitelor) Cu toate acestea, se sprijină pe o variantă de liberalism care pune în centru raţionalitatea actului social şi evoluţionismul mecanic, idei care implică elitismul tehnocratic şi consacră rolul intelectualilor ca principali agenţi ai schimbării şi guvernării sociale în România Această schemă de gândire delegitimează ideea de politică în chip de confruntare serioasă între grupuri bine definite, social şi ideologic, şi aduce la Dunărea de Jos ideea politicii ca joc şi ca artă a elitelor Ea consacră în cultura română mentalitatea «catară», cum o numeşte Caius Dobrescu, şi anume aceea ca intelectualii, ca şi liderii («perfecţii») sectei bogomil-gnostice din sudul Franţei din secolul al XIII-lea, odată iniţiaţi în marele secret al existenţei prin iluminare (în cazul de faţă, prin expunerea la valorile marii culturii europene), sunt iertaţi de orice păcate ar face pe această lume  Din păcate, această concepţie a avut, pe termen lung, efecte devastatoare În primul rând, înainte de cel de-al doilea război mondial, «catarismul» a delegitimat ideea de partizanat şi interacţiune politică bazată pe interese de grup şi de clasa El a alimentat direct totalitarismele secolului XX, îndeosebi pe cele de natură fascistă, care au utilizat din plin criticile aduse de junimişti democraţiei, dar nu pentru a o corecta pe aceasta, ci pentru a o înlocui cu diverse idei şi formule statale corporatiste, în care elitele erau contopite într-o castă Un rol a jucat aici şi Eminescu, care, ca junimist, dar şi ca romantic întârziat, a amestecat critica statului modern cu ideea eroului civilizator şi a statului organic, fondat pe caste Mai târziu, generaţia ortodoxistă, preluând ştafeta de la Eminescu, şi-a luat adio de la modernitate şi a pus temeliile utopiilor naţionaliste În sfârşit, aceeaşi idee va duce, dar indirect, la legitimarea grupurilor de prestigiu intelectuale ca singurele contracandidate la conducerea naţiunii în perioada comunistă şi postcomunistă Vom vedea mai departe modul concret în care junimismul şi liberalismul său pozitivist contribuie la ideea grupurilor de prestigiu Intelectualii ca leac pentru boala «formelor fără fond» Merită să analizăm mai atent modul în care junimismul a contribuit la răspândirea «misticii intelectuale» în cultura română Căci junimismul a fost acela care a propus elitismul intelectual ca soluţie pentru criza «formelor fără fond», revelată prin critica adusă de conservatorii români de la sfârşitul secolului al XIX-lea liberalilor-paşoptişti care se reclamau de la tradiţia anului 1848 Atacul antipaşoptist poate fi sintetizat în următoarea acuzaţie: «liberalii» au încercat să facă dintr-o pipernicită plantă crescută în sălbăticie (naţiunea română) o rodie minunată, «patriotică», «democratică» prin răsădirea ei grăbită într-un sol «occidental» Cauza eşecului a fost folosirea unui pământ de flori greşit Solul occidental favorizează, în cazul acestei specii, Democratia danubica, doar unele părţi ale plantei, care cresc pe seama altora Florile (statul şi clasa politică) cresc mai mari decât le permit rădăcinile aducătoare de apă şi substanţele nutritive (ţărănimea) şi acoperă frunzele care trebuie să le furnizeze energia (intelectualii de merit şi comercianţii), lipsindu-le de soare Pe ce se sprijineau conservatorii junimişti atunci când criticau această îndrăzneaţă aventură de «inginerie genetică»? Maiorescu – studentul de la Berlin şi doctorandul de la Gissen întemeindu-se pe şcoala istorică a dreptului şi pe tradiţia istoristă germană, propunea ideea «formelor fără fond» Prin aceasta, el se opunea ideii că forme de civilizaţie occidentale pot fi adoptate automat de un fond istoric ce te era cultural străin Ce semnificaţie avea însă această poziţie? Cum trebuie să o înţelegem? Pentru unii, chiar apropiaţi de Maiorescu, cum ar fi Eminescu, teoria ducea ineluctabil la concluzia că nu avem nevoie de democraţie şi de Occident Lumea românească este chiar coruptă de aceste ingrediente străine Generaţiile următoare, ortodoxiste şi fasciste, au dus această idee la paroxism, vorbind despre nevoia de a refonda statul român pe un model corporatist, mistico-religios, care avea să crească armonios din rădăcinile românismului  Maiorescu, pus în faţa dilemei «formelor fără fond», adoptă o poziţie moderată, care prevede păstrarea proiectului de modernizare, dar cu schimbarea actorilor Vizează, aşa cum un văzut, un «liberalism tehnocratic» bazat pe intelectuali, îndeosebi pe cei care se susţin din alte resurse decât pregătirea lor intelectuală «Tehnocraţii» sunt clasa socială favorizată, pe care, în acord cu idealurile pozitivismului, Maiorescu ar dori s-o vadă la putere, cel puţin în etapa de tranziţie Aceşti intelectuali sunt însă împărţiţi în variate categorii, fiind unii mai mult, alţii mai puţin îndreptăţiţi la funcţiile de putere Paradoxal, cel mai puţin îndreptăţiţi sunt, după Maiorescu, juriştii Ceea ce ne va duce într-un punct mort, pentru că Maiorescu însuşi este un intelectual calificat să predea dreptul Voia oare să se sinucidă politic propunând această taxonomie? Nicidecum Încerca doar, fără succes, să sară peste propria-i umbră Ne lasă, de altfel, să înţelegem din subtext că numai intelectualii care gândesc ca el au dreptul să participe la putere O poziţie extrem de partizană, care ne indică una dintre principalele limitări ale junimismului şi care îşi trimite, prin timp, consecinţele până astăzi Ideea centrală a criticii lui Maiorescu, aceea a «formelor fără fond», este prezentă în eseul «În contra direcţiei de azi în cultura română», publicat în 1868: «Cufundată până la începutul secolului XIX în barbaria orientală, societatea română, pe la 1820, începu a se trezi din letargie, apucată de abia atunci de mişcarea contagioasă prin care ideile Revoluţiunii franceze au străbătut până la extremităţile geografice ale Europei Atrasă de lumină, junimea noastră întreprinse acea emigrare extraordinară spre fântânele ştiinţei din Franţa şi Germania, care până astăzi a mers tot eres când şi care a dat, mai ales României libere, o parte din lustrul societăţilor străine Din nenorocire, numai lustrul dinafară! Căci nepregătiţi precum erau […] ei se pătrunseră numai de efecte, dar nu pătrunseră până la cause […) nu întrevăzură fundamentele istorice mai adânci, care au produs cu necesitate acele forme […] Şi astfel, mărginiţi într-o superficialitate fatală […] tinerii români se întorceau şi se întorc în patria lor cu hotărârea de a imita şi a reproduce aparenţele apusene»  Trebuie să spunem că Maiorescu nu a fost singurul care şi-a dat seama de acest fapt Surprinzător sau nu, paşoptiştii înşişi sesizează acest fenomen Este şi cazul lui I C Brătianu: «Când, dar, românii ieşiră din letargia ce-i nimicea ca naţiune mai bine de un secol şi căutară să-şi însuşească civilizarea Europei Occidentale, ca printr-însa să se dezvolte şi să se întărească, ei se găsiră mai departe deprinşi în facultatea de a unita formele decât orice altă aplecare; de aci provine răul că, mai în toate inovările ce adoptăm de la societăţile civilizate, ne aplicăm mai mult a le înhăţa în formele lor, decât a pătrunde spiritul lor » Adversarul conservatorilor, «roşul căuzaş» care agita spiritele Bucureştilor, spre disperarea lui Barbu Catargiu şi a lui Muhlis Paşa (beizadea Grigore), se dovedeşte a fi, încă din primul an al domniei lui Cuza, un junimist avant la lettre El se mulţumeşte însă să constate faptul; Maiorescu şi colegii săi vor încerca să facă unele lucruri pentru a schimba această situaţie Premisa teoretică de la care porneşte Maiorescu în discuţia despre forme şi fond este deosebirea dintre cultură şi civilizaţie, pe care le discută în spiritul filosofici culturii germane În timp ce cultura este un dat interior, o formă individuală şi neschimbătoare, specifică fiecărui popor, având în centru tradiţia, acumulată şi sedimentată într-un timp foarte îndelungat, civilizaţia este un agregat de instituţii şi forme culturale exterioare Cultura este ideatică, iar civilizaţia, materială Prima este stabilă, cea de pe urmă, în anumite dimensiuni, schimbătoare Mai important însă, pentru discuţia de faţă şi pentru Maiorescu, cultura spirituală este fondul, iar civilizaţia, forma Odată aşezate lucrurile la locul lor, trebuie să constatăm că relaţiile pe care Maiorescu le stabileşte între cele două compartimente nu sunt nici dogmatice, nici reduse la opoziţia mecanică dintre elementul material şi cel spiritual al vieţii omeneşti În plus, atitudinea sa faţă de ordinea în care cele două trebuie abordate nu este nici ea inflexibilă Cum spuneam, ca «progresist», Maiorescu nu se opune în mod absolut importului formelor de civilizaţie străine El recunoaşte că procesul de iradiere culturală în societatea modernă este imposibil de oprit, ba chiar necesar: «îndată ce în apropierea unui popor se află o cultură mai înaltă, ea înrâureşte cu necesitate asupra lui » Acest proces se desfăşoară în virtutea unui principiu: universalitatea culturii Cultura unei naţii nu poate rămâne în cercul mărginit al intereselor individuale Misiunea ei este aceea de a formula idei pentru omenirea întreagă Astfel, «a se uni în principiile de cultură este soarta neapărată a fiecărui popor european» Avem aici un principiu opus celui romantic Cultura nu tinde către diversificare şi individualizare naţională, ci este într-o căutare continuă de forme de expresie şi teme cât mai universale Progresul fiecărui popor este un proces de întâlnire cu alte popoare «la mijlocul drumului» ce duce către idealul cultural universal Este însă necesar să te descoperi pe tine însuţi înainte de a aspira la participarea la civilizaţia universală Ceea ce nu înseamnă izolare şi naţionalism, ci tocmai contrariul lor Înţelegem de aici că nu Maiorescu este vinovat de transformarea teoriei «formelor fără fond» într-un inamic al democraţiei de tip occidental şi al modernităţii europene, aşa cum ajunsese să fie ea considerată în prima jumătate a secolului XX Cei vinovaţi de acest păcat sunt unii din discipolii lui Maiorescu, printre care se numără şi Eminescu, care amestecă critica maestrului cu ideea romantică a naţiunii văzută ca o fiinţă mai mare decât suma părţilor ei Ideea e preluată tot din cultura germană, dar ei o altoiesc în principate pe sensibilitatea romantică deja cultivată de paşoptişti Cum rezolvă însă Maiorescu paradoxul după care, pentru a se moderniza în sens occidental, o naţiune trebuie mai întâi să se găsească pe sine? Ce trebuie să facă o naţiune până se regăseşte? Trebuie să adaste într-o stare vegetativă, de meditaţie budistă? Nu, trebuie să se pregătească intelectual şi psihocultural, adoptând simultan formele de civilizaţie străine Ţărilor care au intrat târziu în viaţa modernă europeană, Maiorescu le recunoaşte handicapul: «Timpul dezvoltării ne este luat, şi tema cea mare este de a-l înlocui prin îndoită energie » În dezvoltarea cutumelor interne simultan cu adoptarea instituţiilor culturale străine, accentul trebuie pus pe educaţia claselor superioare: «Pentru aceasta se cere mai întâi o cultură solidă a claselor de sus, de unde porneşte mişcarea intelectuală […] nu ne rămâne altă alternativă pentru existenţa noastră naţională, decât de a cere de la clasele noastre culte atâta conştiinţă câtă trebuie să o aibă, şi atâta ştiinţă, câtă o poate avea » Cum educaţia fără instituţii este imposibilă, Maiorescu acceptă ideea adoptării formelor de civilizaţie destul de devreme în acest proces Ele trebuie însă controlate şi folosite pentru educarea, nu în folosul poporului Formele de civilizaţie externa trebuie să fie folosite ca «material didactic», dacă se poate spune aşa Constituţia liberală de la 1866 dădea naştere unui corp politic şi unei clase de birocraţi «inocenţi» cultural, după părerea lui Maiorescu Democraţia română, «bugetară» – este expresia folosită de Carp trebuia păstrată şi folosită cu «justeţe», nota Maiorescu în însemnările… sale: «De altminteri, trebuie să concepi Constituţia şi ca o şcoală de exerciţiu pentru popor Întrebare: Este ea acum nepotrivită şi rea pentru noi? Răspuns: Da Dar întrebare: Dar, cu toate acestea, sileşte ea, cu timpul, poporul să reflecteze asupra lui însuşi, deoarece, încolo gândeşte aşa de puţin şi îngăduie ea apoi, mai mult decât altă Constituţie, poporului devenit mai matur să se înalţe prin propriile sale puteri? – Eu cred că tot da, şi, întru atâta e bună » Educaţia trebuie să fie completă, nu poate fi numai politică sau intelectuală Aici, sugerează Maiorescu, trebuie să lărgim înţelesul termenului de «fond», identificându-l cu deprinderile culturale ori cu nivelul de educaţie şi cunoştinţe Pe de altă parte însă, fondul este văzut de Maiorescu şi ca o clasă dată, ca un grup social care sprijină mai mult decât altele procesul de modernizare socială Maiorescu, într-unul din discursurile sale parlamentare, descrie în detaliu relaţia dintre fondul social şi forţele sociale Handicapul societăţii româneşti modernizate, spune el, constă în aceea că noi n-am avut o clasă de mijloc (tiers état), care să fundamenteze social constituţionalismul: «La noi însă, d-lor, s-au copiat, s-au introdus reforme constituţionale în viaţa publică […] fără să se dea bine seama, dacă la noi există un adevărat tiers état, care să simtă necesitatea unei asemenea reforme (…] Dacă sunt unele lucruri în reformele acestor state care s-ar putea aplica şi la noi, nu e mai puţin adevărat că nouă ne lipseşte în număr suficient, ba în parte ne lipseşte încă de tot acea clasă a comercianţilor avuţi şi luminaţi, a industriaşilor independenţi, a fabricanţilor celor mari, a căror preponderenţă să fie simţită în societate şi a căror avere, prudent agonisită, să fie o garanţie a stabilităţii neapărat trebuincioase unui stat » În esenţă, dacă nu avem un fond, este pentru că nu avem o burghezie Maiorescu nu este însă un marxist Dacă, în opinia lui, România nu a respectat reţeta occidentală a modernizării – evoluţie socială şi apoi revoluţie politică –, statul constituţional şi democraţia nu trebuie neapărat să se împiedice de absenţa stării a treia, care în Occident susţine democraţia Ele pot exista în condiţiile în care există un grup socialmente independent şi cu idei potrivite pentru noua stare de lucruri Sursele de independenţă pot varia şi nu trebuie să fie neapărat economice: «Acest tiers état [se poate distinge] prin cultură, prin ştiinţă, dar mai ales ca rezultat al acestora prin avuţia lor […] Alăturea cu mulţimea de mai nainte şi cu aristocraţia de naştere [există] acea clasă influentă a burghezimii, oare-cum o aristocraţie a talentului, a muncei oneste şi a averii » Remarcăm în acest fragment ideea darwinismului social pozitivist, subliniat de enunţul despre avere ca rezultat al ştiinţei şi al culturii Alături de ea este însă prezentă ideea normativă a unei societăţi constituţionale (moderne), construită pe criteriile meritului, care, deşi într-o relaţie indirectă cu pozitivismul, întăreşte această ideologie România poate exista deci ca stat modern şi în absenţa clasei burgheze atâta timp cât ea dispune de o clasă intelectuală potrivită pentru procesul reformator Calificativul «potrivită» este absolut necesar pentru că – vom vedea – deşi Maiorescu susţine ideea democratizării şi modernizării cu ajutorul intelectualilor, nu toţi intelectualii sunt egali şi nu toţi intelectualii trebuie să trăiască de pe urma calificării lor educaţionale Cum stau lucrurile, de pildă, în administraţia locală? Aici, rolul de frunte trebuie preluat de moşieri, care, deşi educaţi şi, în esenţă, membri ai intelectualităţii, nu trăiesc de pe urma studiilor lor, ci de pe urma pământului pe care îl deţin În acest context, Maiorescu susţine o idee tipic liberală, clasică pentru lumea britanică, şi anume aceea că în provincii şi în oraşe puterea politică centrală trebuie echilibrată de o altă putere, aceea a autoguvernării locale, care se reazemă pe notabilii locali (proprietari de pământ) Acesta ar fi un leac şi pentru sistemul clientelar romanesc, prin care primarii şi consilierii locali, cu toate că erau aleşi cu numele, erau numiţi de la centru Despre reforma administraţiei locale, Maiorescu spunea: «Comuna (…] este […] o fiinţă atât de slabă încât cel dintâi subprefect […] neonest să fie în stare sa strice tot eşafodajul dumneavoastră pe care vreţi să o întemeiaţi, […] să faceţi democraţie şi self-government […] Cu aceasta d-voastră nu faceţi decât să afirmaţi însăşi incapacitatea mulţimii la noi pentru ideile democratice […] De aici ar urma însă condamnarea la moarte a comunei […] eu nu cred aceasta în mod absolut; pot încă spera că sunt în ţara noastră elemente ce au independenţa trebuitoare alegătorului […] proprietarii cei mari […] ei vor şti să rezolve mai bine problema comunei, tr care mulţimea nu a rezolvat-o » Acesta este, pe de o parte, un sistem antidemocratic, în sensul paternalismului pozitivist, dar liberal, pe de alta, în sensul liberalismului politic clasic Maiorescu mai distinge, la nivel central, între intelectualitatea dependentă de stat şi cea independentă, prin avere şi prestigiu El face aici o analiză destul de subtilă, arătând că modernizarea a produs o clasă de intelectuali aserviţi statului şi bugetului său, o clasă care are tendinţa de a-şi extinde tentaculele din ce în ce mai mult şi de a sufoca instituţiile cu reţele clientelare şi monopoluri intelectuale În discursul pentru susţinerea legii instrucţiunii publice propusă de el ca ministru al Cultelor, în şedinţele Camerei din 21 şi 22 ianuarie 1876, mentorul Junimii arăta: «Sub Regulamentul Organic era, cum ştiţi, clasa privilegiată a boerilor şi clasa ţăranilor Aceasta din urmă plătea impozit statului pe cât cea dintâi era scutită de această plată; eacă primul semn al privilegiaţiunii boierilor vechi în statul nostru » Această privilegiere, nesuferită erei moderne a relaţiilor raţionale dintre oameni – caracterizate prin uniformitate, egalitate chiar –, a determinat o reacţie firească de nemulţumire în rândul populaţiei Ţărilor Române, care cerea o schimbare socială Dar această schimbare nu putea să se producă spontan Ea nu a putut apărea până când n-au existat nişte agenţi conştienţi de nevoia schimbării şi capabili s-o ducă la bun sfârşit Aceştia au fost grupul de tineri – paşoptiştii – trimişi la studii în străinătate După 1830, purtaţi de «suflarea întreagă a timpului […] au adus şi la noi – îndată ce au fost puşi în contact cu ideile civilizaţiunii apusene – schimbarea statului vechi»  Noua generaţie a schimbat instituţiile de stat printr-o operă radicală de re-legiferare, făcută de-a valma, în opinia lui Maiorescu, cu ajutorul unei adevărate «fabrici de legi» Aceasta «a făcut a se schimba toţi terminii obişnuiţi din legile noastre, a făcut ca nimic din acest nomol de legi să nu mai fie înţeles de poporul nostru» Termenii cei noi «„portărei, somaţiuni, institutrice, inspectori, prefecţi, preceptori şi sub-preceptori” […] au adus această societate în această stare, încât a fost silită să se adreseze pentru toate trebuinţele la noi, cei cu cultură franceză, ca să le explicăm ce înseamnă notarul, testamentul olograf şi mistic, cum să-şi facă un act sinalagmatic [… | aşa încât s-a întâmplat ca noi, această clasă care facem legile, să fim răspunzători în toată puterea cuvântului şi moraliceşte şi în fapt de toată viaţa românului de azi»  Acest fenomen a dus, printre altele, la transferul averilor în mâna avocaţilor, care au putut manevra în voie în hăţişul de legi, creat tot de ei: «La noi a scăzut averea boierilor şi a crescut averea cui? Averea ţăranului? Aceea a dascălului? Aceea a comerciantului? Nu; clasa cea mai favorizată a acestei stări de lucruri a fost „clasa avocaţilor” » Dar – spune mai departe Maiorescu – nu aspectul material al problemei i-a asigurat noii clase puterea reală În opinia sa, forţa acestui grup vine din faptul că învăţământul umanist a devenit tipul de învăţământ preferat în sistemul educaţional românesc El era susţinut de noua clasă politică pentru a-şi educa odraslele şi întreţine clienţii Dovada erau bugetele generoase acordate învăţământului superior de drept m liceelor cu pregătire clasică, votate de parlamentari Astfel – crede Maiorescu – clasa avocaţilor s-a transformat într-o castă Ea a închis poporul într-o ladă întunecată, «de unde nu i-a lăsat decât o îngustă fereastră spre luminare», cea a învăţământului umanist controlat de ea Clasa politică a devenit o exploatare a ţăranului sub forma culturei Privilegierea învăţământului superior prin finanţarea a numeroase catedre de drept, create special pentru politicienii în retragere, prin bugete proporţional mult mai mari decât cele alocate învăţământului primar, a dat la iveală «o clasă încurajată întărindu-şi tot mereu mijloacele de cultură şi de putere şi lăsând clasele de jos în ignoranţă şi mizerie Am scăpat de privilegiul boierilor vechi, dar tindem spre crearea acelei clase periculoase de oameni, care, deşi eşiţi înşişi din clasa poporului, devin exploatatorii de ruinare ai aceluiaşi popor» În întreaga dezvoltare a acestui raţionament Maiorescu atacă un fenomen real: birocratizarea şi dependenţa politicienilor faţă de stat Parlamentarii şi alegătorii-cenzitari deopotrivă, prin pregătirea lor umanistă, nu puteau avea alte ocupaţii decât cele «parazitar-legale» Este însă paradoxal faptul că el pune acest fenomen pe seama «oamenilor noi», a «ariviştilor», a celor ce proveneau din clasele de jos, când el însuşi era un membru al acestei clase Paradoxul nu a fost niciodată rezolvat satisfăcător de Maiorescu Cum se face că el şi colegii săi au reuşit să găsească limanul ideii drepte despre mersul înainte al societăţii româneşti? Deşi nu avem un răspuns explicit, subînţelegem faptul că «reuşita» se datorează adoptării ideilor celor juste, a pozitivismului elitar Ceea ce ne spune până la urmă că junimismul a introdus în cultura noastră politică ideea că schimbarea socială trebuie încredinţată unui grup intelectual dat, în virtutea unor idei pe care numai acesta le posedă Am spus deja că această idee a avut consecinţe nefaste pe termen lung Ea explică, în fond, simpatia pe care autorul H -R Patapievici, ce se prezintă pe sine ca «liberal», o manifesta la un moment dat pentru ideea revolută a votului cenzitar, cheia de boltă a liberalismului conservator junimist Produs al elitismului de castă, al grupurilor de prestigiu şi al ideii «salvării prin cultură», H -R Patapievici crede că lumea românească este nu numai sociologic, dar şi esenţial împărţită în grupuri fundamental diferite: «boborul» şi intelectualitatea urbană Scriind în contextul primilor ani de după revoluţia anticomunistă, care au fost marcaţi de conflictul acut mase-elite intelectuale (definit ca atare de intelectualii din opoziţia de centru-dreapta), şi de cvasimonopolul electoral al partidului socialist-etatist condus de Ion Iliescu, H -R, Patapievici încearcă să justifice dreptatea istorică a celor aflaţi atunci în minoritate politică, făcând apel la judecăţi istorice în care nu faptul că partida sa se afla în minoritate conta, ci acela că majoritatea era afectată de o cronică incapacitate mentală, socială şi politică de a conduce România  De aceea, el crede că masa românească a fost pe drept exclusă de la drepturile politice aproape o jumătate de secol (1866–1920) Dovada? După introducerea votului universal, democraţia românească a dat faliment sub presiunea autoritarismului şi a legionarismului, consecinţe ale faptului că românul de rând era incapabil de autonomie şi discernământ politic Dominat de un mental colectiv arhaic, mitologizant şi înclinat către personificarea procesului politic, acesta a acceptat voluntar regimurile autoritare ale secolului XX De aici au izvorât voluntarismul şi violenţa autoritarismului fascist şi comunist Prin urmare, masa trebuie cenzurată politic în viitor pentru a nu mai face astfel de greşeli – greşeli precum aceea de a fi votat de mai multe ori pentru un partid succesor al regimului comunist De cine ar trebui să fie această masă cenzurată? De «pătura extrem de subţire de oameni stimabili, români deopotrivă, dar prin miracol având alt cod genetic, alte instincte […]»! Aceşti români sunt – ca sa folosim metafora preţioasă inventată de H -R Patapievici – «creatorii bibliotecii», cu alte cuvinte, intelectualii Constantin Dobrogeanu-Gherea: socialist, conservator, contemporan Constantin Dobrogeanu-Gherea este unul dintre cei mai subtili teoreticieni sociali care au scris despre societatea românească şi modernizarea ei Opera sa este din nou citită Deşi era un marxist militant, uneori inflexibil ideologic, Gherea nu a fost cu totul dogmatic A avut şansa de a trăi într-o epocă în care marxismul era o ideologie vie, încă necanonizată de vreun partid aflat la putere, şi de a fi ideologul unei grupări politice acţionând într-un stat democratic şi mic Aşa stând lucrurile, Gherea nu s-a sfiit să îmbogăţească socialismul european cu câteva idei neaşteptate, unele de provenienţă «conservatoare» Vom vedea aici cum Gherea altoieşte idei nu tocmai socialiste pe un schelet de gândire marxist În substanţă, voi încerca să demonstrez că Gherea foloseşte idei ale junimiştilor El preia teoria formelor fără fond, modificând într-un mod cu totul «eretic» schema determinării marxiste Este posibil, spune Gherea, ca în ţările subdezvoltate formele (în jargon marxist, «suprastructura») să o ia înaintea fondului («baza») şi să-l afecteze pe acesta fundamental Gherea deviază astfel simţitor de la modelul marxist tradiţional, în care numai schimbări, mai ales de natură economică, în «bază» pot duce la modificări culturale şi politice în «suprastructură» Un alt aspect asupra căruia voi stărui în cele ce urmează este modul în care Gherea vede rolul intelectualilor în modernizarea românească şi în structurarea clasei politice Preluând o altă idee junimistă, aceea a statului «politicianist» ca scop şi mijloc al modernizării, Gherea reinterpretează în mod creativ discuţia despre rolul «burgheziei» în tranziţia către modernitate, arătând că burghezia locală trebuie înţeleasă nu ca un grup economic, ci ca unul definit de capacităţi şi abilităţi culturale şi, prin refracţie, politice El deschide astfel o foarte interesantă discuţie despre cine şi în folosul cui realizează modernizarea, în România în particular şi în ţările subdezvoltate în general Această combinaţie neortodoxă de idei conservatoare şi marxiste, de «esenţe» tari şi foarte deosebite creează un cocteil foarte interesant Analiza sociologică a socialistului român este foarte modernă, după cum observa unul dintre redescoperitorii săi americani, Daniel Chirot, branşând gândirea locală la marile teme marxiste ale secolului XX Demne de remarcat sunt, de asemenea, supleţea şi concreteţea cu care Gherea altoieşte ideile junimiste pe o tulpina marxistă Recunoaşterea faptului că Gherea îmbrăţişează junimismul şi reîncorporarea acestor idei în instrumentarul intelectual românesc contemporan ar putea duce la o interesantă repolenizare a gândirii social-politice româneşti, care, de o vreme încoace, nu ia marxismul în serios În plus, combinând idei şi teme de meditaţie marxiste cu ideile junimismului, Gherea şi cei care îi dau atenţia cuvenită pot contribui la discuţia actuală despre globalizare dintr-o poziţie de egali Căci problema României, până la urmă, nu este una locală, ci este problema modernizării în general, care este parte din discuţia despre globalizare Din acest motiv, ceea ce gânditorii români mai vechi sau mai noi au avut interesant de spus despre aceste lucruri merită recuperat şi pus în circulaţie universală Sensul şi modul în care a avut loc modernizarea la noi au fost principalele – am putea spune, obsesionalele, subiecte ale operei lui Gherea Acestea i-au fost impuse de condiţiile în care socialismul încerca să-şi facă amici şi să se definească pe sine în ţinuturile dunărene Explicaţiile date de Gherea cu privire la modernizare au fost mai totdeauna provocate de reproşurile – îndreptăţite – pe care i le aduceau adversarii politici sau intelectuali Unii dintre ei, buni cunoscători ai socialismului, duceau până la ultimele consecinţe afirmaţiile lui Marx, care a spus la un moment dat că nicio societate nu-şi pune probleme pe care nu le poate rezolva Aşadar, cum ar fi posibil socialismul într-o ţară ce nu este capitalistă? Alţii îi atrăgeau atenţia că, profesând socialismul într-o ţară lipsită de mare industrie, de burghezie şi de proletariat, el încearcă doar să aclimatizeze o plantă exotică pe solul românesc, cam tot aşa cum paşoptiştii încercaseră să transplanteze la noi liberalismul occidental Răspunzând acestor acuzaţii, Gherea începe prin a accepta premisa că socialiştii săi sunt urmaşii politici ai paşoptiştilor, cu revoluţia cărora este de acord În articolul «Karl Marx şi economiştii noştri», el afirmă: «Dacă România noastră [cea de la 1848] ar fi singură în Europa ori îngrădită cu un zid chinezesc, atunci pentru aducerea la îndeplinire a ideilor liberale ar fi trebuit sute de ani, adică până ce s-ar fi dezvoltat şi la noi acea pătură care prin curentul ideilor luminate şi al voinţelor energice să ducă înainte întreaga dezvoltare Din fericire însă, drumurile de fier, telegraful, legăturile internaţionale, fie materiale, fie intelectuale, schimbă cu totul mersul lucrurilor » Gherea dezvolta de aici două idei foarte importante şi interesante Prima este aceea că modernizarea este produsul evoluţiei nu a «unei societăţi» (în speţa, cea română), ci «a societăţii» (omenească sau europeană) – «sub societate se înţelege omenirea ori mare parte din omenirea civilizată» A doua idee este aceea că acţiunea politică şi socială conştientă este o parte integrantă a evoluţiei, putând s-o întârzie sau s-o grăbească; evoluţia nu este un Dumnezeu care sade în cer şi duce faptele acolo unde ştie el O societate afectată de imobilitate culturală, cum ar fi cea tradiţională chineză, este condamnată la stagnare din motive subiective, nu obiective, iar dacă «ar năvăli asupra Europei chinezii, ar învinge-o, ar strica toată civilizaţia modernă; în loc de bazele moderne sociale, cum sunt concurenţa, salariatul […], chinezii ar întemeia […] relaţii sociale chinezeşti», iar evoluţia socială ar fi blocata, ar muri După Gherea, accidentele istorice, fie şi propagandistice, pot fi determinate conştient Gherea, aşadar, se aşază de la bun început pe poziţiile unui «posibilism» moderat, rupând cu determinismul marxist dogmatic Gherea explică angrenarea României în procesul de modernizare, trecerea noastră de la «feudalism la capitalism» printr-o formulă foarte flexibilă: România este o provincie a Europei şi se comportă faţă de restul Europei aşa cum s-a comportat provincia Bretania după revoluţia franceză Rămasă până atunci la nivelul secolului al XV-lea, după 1789, «de voie, de nevoie, a trebuit să primească şi ea organizarea ţării întregi» Sistemul de relaţii materiale şi spirituale din România se modelează după cel al Europei Occidentale, aşa cum şi cel din Bretania a fost schimbat de cel al Franţei Într-o propoziţie succintă şi directă din studiul intitulat «Rolul păturii culte în transformările sociale», Gherea conchide: «Transformarea societăţii feudale în societate burgheză s-a făcut în ţările înapoiate prin influenţa mediului internaţional » Nefiind un dogmatic, Gherea face această afirmaţie conştient de făptui că între dorinţa de a integra formele şi relaţiile străine de producţie în România şi realitatea funcţionării lor există o distanţă Aceasta este distanţa dintre forme şi fond – o idee pe care o preia direct de la junimism şi pe care nu se sfieşte s-o folosească în chip creator «În România», spune el, «mai întâi au fost introduse formele burgheze şi pe urmă au început să se dezvolte condiţiile materiale exterioare » Conflictul dintre forme şi fond nu a apărut însă pur şi simplu, ci este efectul intervenţiei unui factor conştient, care a aşezat voit societatea în sensul progresului şi a smuls-o din inerţia orientală Lucrul l-au făcut tinerii boieri şi orăşeni paşoptişti, emanaţie ideologică a epocii revoluţiilor europene Numai prin aceşti agenţi activi, prin acţiunea lor viguroasă, potenţialul de modernizare a fost pus în acţiune Această explicaţie este surprinzătoare pentru un marxist În acea epocă cel puţin, marxismul predica faptul că schimbarea socială se produce mai întâi în fond (folosind jargonul de rigoare: în «forţele de producţie»), iar fondul forţează schimbări în formele sociale («relaţiile de producţie», structurile sociale şi ideologiile clasei conducătoare) A spune că agenţii conştienţi şi ideologia lor o pot lua înaintea forţelor sociale este, pentru un bun marxist, un mod de a pune carul înaintea boilor Neortodoxe cum sunt, aceste idei nu sunt însă noi, col puţin în context românesc Ele erau preluate de la junimişti şi urmaşii lor intelectuali Cu adevărat nou, interesant şi creator este însă faptul că Gherea nu se împiedică (întotdeauna) în determinismul economic marxist pentru a explica de ce boierii, negustorii şi orăşenii vor o schimbare Ei nu o fac neapărat pentru că au un interes economic imediat intern, pentru că sunt reprezentanţii capitalismului intern, ci pentru că sunt reprezentanţii săi ideologici şi politici externi Aici Gherea este cu totul creator, aşa cum observa Chirot Grupurile conducătoare locale se angajează în procesul de modernizare în primul rând pentru că posedă instrumentarul intelectual şi ideologic al societăţii omeneşti din epoca respectivă: în secolul al XIX-lea ideologia liberală, iar în secolul XX, cea socialistă Accentul cade deci pe «pătura cultă», pe care Gherea – pentru a păstra jargonul marxist coerent, o numeşte şi «burghezie» – nu se dă în lături să o identifice cu intelectualii Aceştia sunt parte a burgheziei europene, cu trupul în Est, dar cu interesele şi cu sufletul în occident «Clasele guvernatoare, cuprinzând toate partidele din ţară, sunt reprezentantele burghezimii» generice prooccidentale şi, în această calitate, ele sunt rezultatele condiţiilor materiale burgheze universale  «Condiţiile materiale burgheze ale Europei şi realizarea unei transformări liberalo-burgheze în Europa au silit România să treacă de la iobăgie la liberalismul burghez Sprijinindu-se pe condiţiunile exterioare, ca pe nişte baze materiale, tinerimea de la 1848 a realizat reforma » Mare parte din această demonstraţie se află sintetizată în opera sa propagandistică «Ce vor socialiştii români» Din motive polemice, ideologice şi politice, descrierea concretă a procesului de evoluţie socială este uneori aproape caricaturală Comportamentul boierilor vechi care nu au ţinut pasul cu tinerii boieri cuprinşi în febra liberalismului aminteşte de filmele mute, căci este axat pe o psihologie simplistă: «O parte din boierime nu putu să se desprindă de împrejurările cele nouă Leneşă, învăţată cu relaţiile patriarhale iobăgiste, această parte din boierime n-a putut găsi activitatea şi inteligenţa necesară pentru a exploata ţăranii Deprinsă să-i aducă ţăranii toate de-a gata de acasă, la picioare, se trezi deodată ca trebuie să tocmească lucrători, […] să cumpere, să vândă! Dacă vom mai adăugi şi […] ruşinea de a munci în vreun fel, vom pricepe de ce o parte din boierime s-a ruinat […] cei tineri au început de ciudă a petrece, a azvârli cu bani în dreapta şi în stânga » Caricatura culminează cu analiza la care Gherea supune calităţile noii clase politice modernizate Uitând că aceasta este emanaţia societăţii burgheze, că este urmaşa directă a păturii culte ridicate de noua societate, «superioară» pe scara istoriei, o categoriseşte radical aristocraţie «dobitoacă», «crudă», «tâmpită», cu nimic deosebită de clasa conducătoare occidentală Gherea, ca şi Marx, are o atitudine ambivalenţă faţă de burghezie: pe de o parte, o ridică în slăvi, pe de alta, o aruncă în fundul iadului «Tinerimea liberală burgheză, introducând formele social burgheze, tindea să întemeieze o clasă domnitoare deopotrivă cu cea din Europa, adică o clasă răpitoare, stricată, fără de conştiinţă, cu atâta mai mult coruptă şi fără conştiinţă cu cât se dezvolta la noi când în Europa aproape îşi isprăvise rolul istoric şi arătase care i-i arama » Fără a părăsi tonul polemic şi acuzaţiile grele pe care le aduce clasei dominante, vechi sau noi, Gherea va continua, totuşi, să-şi precizeze în operele mai târzii modelul societăţii române şi al modernizării ei, îndeosebi cu privire la anatomia şi rolul grupurilor sociale intelectuale în modernizarea şi conducerea ţării Ambiţia lui cea mare este nu numai de a explica în ce fel aceste grupuri controlează România, ci şi cum li se poate aplica tuturor ţărilor subdezvoltate ceea ce a aflat el despre România După 1907, în mai multe articole, dar mai cu seamă în lucrările Neoiobăgia şi Cuvinte uitate, Gherea încearcă să formuleze o «lege a dezvoltării societăţilor înapoiate» Deşi efortul său sună dogmatic-marxist, socialistul român este foarte flexibil, căci, în loc să caute legităţi abstracte care să se aplice oriunde şi oricând, el se străduieşte mai degrabă să formuleze nişte principii metodologice de chestionare a condiţiilor locale O asemenea abordare propune, de fapt, nu o lege universală, ci o metodologie euristică – o nouă subtilitate intelectuală În Cuvinte uitate – articol apărut în 1907 – Gherea reia explicarea, acum mult mai precisă, a modernizării şi introduce următoarea idee: atunci când studiem modernizarea într-o ţară ca România, trebuie să ne uităm în primul rând la condiţiile sociale reale ale acestei ţări, nu la scheme ideologice Mai mult, «trebuie să avem în vedere şi să ţinem în seamă totalitatea condiţiunilor sociale ale acelei ţări, nu numai de o parte» Acestea pot fi culturale, sociale, politice sau economice Ele sunt văzute – într-un mod destul de neortodox din punctul de vedere al marxismului tradiţional ca un set de forţe ce se influenţează reciproc, şi nu ca o ierarhie de forţe mişcate numai de una dintre ele, respectiv cea economică Din această perspectivă, Gherea trage concluzia – absolut eretică în raport cu rigorile marxismului tradiţional – că suprastructura (aparatul politic, legal şi cultural) nu este «o categorie absolut pasivă, care urmează în mod pasiv dezvoltarea economica şi culturală a societăţii, […] ci, la rândul ei, această categorie formală socială influenţează starea reală economic-socială» Cum ştim, marxismul tradiţional spune că numai baza socio-economică poate schimba suprastructura, şi nu viceversa În postfaţa la studiul lui Kautsky Bazele social-democraţiei, publicat în 1911, Gherea inversează dramatic celebra frază a lui Marx care spunea că baza materială influenţează suprastructura oricărei societăţi Luând aminte la analiza junimistă, care demonstrase cu succes că, în România, acţiunea conştientă a creat condiţiile sociale necesare modernităţii, Gherea ajunge la concluzia că «legea de fier» a determinării societăţii trebuie modificată: «În ţările înaintate capitaliste formele sociale urmează fondul social, în ţările înapoiate, fondul social e acela care urmează formelor sociale » Acest model al determinării sociale este, în mod evident, unul cu două sensuri, Gherea adoptând o poziţie a multideterminării modernizării care îl pune pe harta socialismului european Demonstraţia completă este făcută în Neoiobăgia, unde el enumera nu mai puţin de patru factori determinanţi ai modernizării: «condiţiile economice-sociale rezultate din legăturile cu Occidentul european; […] relaţiile culturale; […] necesităţile dezvoltării capitaliste ulterioare; […] interesele conservării statului, independenţei naţionale şi a neamului însuşi, toate reclamau introducerea instituţiilor liberalo-burgheze» Deşi nesigur în privinţa priorităţilor şi folosind un limbaj ambiguu – care acum accentuează politicul, pentru ca imediat să spună că factorii economici au fost foarte importanţi –, Gherea ne oferă o bogată paletă de explicaţii ale modernizării Interesant este accentul pe care îl pune pe cauzele politice şi statale ale modernizării Raţiuni de stat şi naţionale – spune el – au modelat cu putere societatea românească, în special prin intermediul revoluţiei culturale şi ideologice Pentru Gherea, modernizarea a fost în mare măsură o strategie de supravieţuire în faţa imperialismului rus La sfârşitul secolului al XVIII-lea şi în prima jumătate a celui următor, «cel mai mare pericol pentru însăşi existenţa neamului [era] […] Rusia […] Similitudinea de religie, de organizaţie economică, de instituţii şi, mai ales, similitudinea de clase conducătoare, toate acestea au făcut ca Rusia să socotească provinciile «moldo-valahe» ca o pradă uşoară Introducând instituţiile liberale şi încă liberale înaintate, care nu aveau nicio asemănare cu cele ruseşti […] România a aşezat […] între ea şi Rusia […] o prăpastie» O opinie foarte interesantă, deşi trebuie să amintim faptul că fuga de Rusia autocratică a fost favorizată de facţiuni liberale ruse, cel puţin înainte de 1848 Primul aşezământ constituţional românesc, Regulamentul Organic, a fost impus de generalul rus Kiseleff, care dorea să le demonstreze şefilor săi de la Sankt Petersburg că există şi alte formule abordabile de conducere politică pentru ţările Estului european, inclusiv pentru Rusia, decât autocraţia ţaristă Gherea nu se opreşte însă la imperativele politice ale modernizării româneşti El accentuează, deopotrivă, raţiunile culturale ale transformării, scoţând în evidenţă faptul că modernizarea este o «revoluţie în capete», stimulată de o marfa sui-generis, cartea Neoiobăgia, în care apar aceste comentarii, este însă o carte inegală şi inconsecventă ca toată opera lui Gherea În ea găsim şi pasaje sau idei care sugerează un interes pedestru şi previzibil în forţele economice Dintr-un explicabil reflex ideologic, Gherea are tentaţia de a accentua, când şi când, aspectul economic În mod straniu, acest gest reflex pare să plutească pe deasupra modelului său explicativ ultim, al multideterminării Bine sau rău combinat cu ceilalţi factori, progresul economic este totuşi discutat şi este important, cel puţin pentru autor Gherea merge chiar atât de departe, încât inventează «relaţii capitaliste de producţie» în satul românesc de dinainte de 1848, contrazicându-şi propriile afirmaţii conform cărora lumea noastră rurală se afla pe atunci în feudalismul cel mai autarhic Astfel, după ce afirma că: «la începutul veacului trecut găsim la ţară, în sat, un nivel de producţie economică şi relaţii sociale ca în evul mediu Ţăranul produce în casă toate cele necesare vieţii lui, boierul primeşte serviturile mai mult în natură […] gospodăria este în mare parte naturală», Gherea descrie un tablou al pătrunderii relaţiilor comerciale capitaliste până în adâncul satelor în aceeaşi epocă: «negustorul occidental […] aduce bani sunători cu care cumpără din sat grâu, porumb, iară pentru a-şi lua îndărăt banii aduşi […] trimite încoace mărfurile sale » Inconsecvenţa – care comprimă şi accelerează în acelaşi timp efectele comerţului în decursul a doar câţiva ani – este jenantă şi trădează încă o dată natura ideologică a volumului ca întreg Cu toate acestea, Gherea creează în frontul marxist un puternic şi inovator cap de pod teoretic, pe care îl va folosi de multe ori pentru a face incursiuni în promiţătoarea ţară a «socialismului conservator » Unele dintre aceste expediţii, în special cele efectuate în căutarea clasei conducătoare a României moderne, sunt foarte interesante Evoluţia ideilor lui Gherea despre natura clasei politice româneşti a fost lentă, crescând din intuiţiile parţiale menţionate în «Ce vor socialiştii români», publicate în 1886, şi în «Rolul păturii culte…», în care vorbeşte de o clasă politică modernizatoare compusă din «burghezimea liberală guvernamentală» Ideea centrală ce trebuie reţinută este că tinerimea paşoptistă, fostă boierească, devenită intelectuală, şi-a creat privilegii, economice şi de altă natură, prin intermediul statului  Prin aceasta, Gherea manifestă o adevărată fascinaţie pentru rolul «păturii culte» în viaţa politică El atrage atenţia asupra faptului că această pătură cultă este o fiinţă proteică, putând fi, succesiv ori chiar simultan, feudal-boierească şi/sau modern-burgheză, şi că distincţiile dintre «conservatori» (reacţiunea) şi «liberali» (naţiunea) sunt formale Trecerea la societatea modernă, deşi provocată de agitaţiile liberalilor constituţionali de la 1848 – spune Gherea – a fost la timp deturnată de clasa boierească, care a reuşit să-şi prezerve privilegiile Noua clasă conducătoare a României a devenit o «oligarhie deschisă» construită în jurul statului modern Desigur – se grăbeşte el să adauge –, puterea politică a fost curând consfinţită de proprietăţi funciare, exploatate mai mult sau mai puţin capitalist Constituirea grupului conducător în funcţie de modernizarea şi construcţia statului modern au făcut însă, în cele din urmă, ca trăsătura principală a acestei noi clase politice să fie birocraţia Gherea reia, în linii mari, demonstraţia junimistă, aşa cum am descris-o deja Junimiştii indicau o clasă a avocaţilor care a introdus legislaţia franceză numai pentru a-şi asigura monopolul noului limbaj politic, creând astfel o nouă ierarhie socială, definită prin educaţie şi controlul funcţiilor de stat Gherea, la rândul său, vorbeşte de «clasa profesioniştilor politicianismului» (vizitându-i pe cei calificaţi intelectual pentru a-şi face din politică o profesie), produsul copierii «instituţiilor liberale fără nicio critică» Această imitaţie ar fi fost urmată de proliferarea cancerigenă a funcţionarilor şi funcţionarismului: «Introducând vreo instituţie, se cereau mulţime de funcţionari, se cerea alta care să o controleze pe aceasta şi, în sfârşit, încă una, a treia, care să o controleze pe a doua » Pe scurt, Gherea afirmă că în România, unde nu exista o burghezie, clasa politică au constituit-o cei educaţi în spirit occidental să administreze afacerile publice Argumentul său nu este totdeauna consecvent Uneori el se contrazice, polemizând cu junimiştii, care vedeau în calificarea intelectuală a politicianului o sursă de mobilitate socială, de deschidere a poziţiilor puterii pentru cei de jos, îndeosebi pentru intelectualii urbani şi mica boierime Gherea susţine contrariul: profitând de nevoia obiectivă de modernizare, văzută ca antidot la încorporarea în lumea rusă, boierimea – vechea elită politică, având doar o spoială de cultură burgheză, pe jumătate feudală – a copiat instituţiile şi legile burgheze şi a permis deschiderea cercurilor puterii pentru a menţine statu-quo-ul, nu pentru a-l modifica În esenţă – conchide Gherea modernizarea nu a schimbat mult în substanţă, deşi a făcut-o în forma, pentru că «toată puterea este tot a vechii clase», a boierilor feudali El ia această poziţie, din nou, din motive polemice şi doctrinare Crezând în rolul luptei de clasă şi prea puţin în ideea mobilităţii sociale, a «arivismului», nu vrea să accepte iniţial propria-i descoperire, şi anume aceea că clasa conducătoare românească e mai complexă şi mai interesantă decât pare Doar într-o operă târzie, Oligarhia română – şi acolo incomplet –, încearcă Gherea să fie mai coerent şi să construiască de la cap la coadă o teorie a clasei politice birocratizate locale care a făcut trecerea de la feudalism la capitalism Această clasă conducătoare, deşi numită ici-colo «burghezie», este de data aceasta foarte clar definită ca o clasă politică, «o oligarhie politică», susţinută de votul cenzitar Gherea afirmă acum mai răspicat că oligarhia română a fost o clasă politică – orice s-ar spune deschisă, care numai în parte a reciclat vechea aristocraţie Procesul de asimilare a clasei de jos de către cea de sus st sfârşeşte cu un târg între reprezentanţii nobilimii târzii fanariote şi regulamentare (observăm noi: un grup, destul de deschis, la rândul lui, datorită funcţionarizării rangurilor) şi nou veniţi pe scena politică după 1830–1848 În cuvintele lui Gherea: «Clasele noastre de sus, atât de zgârcite când este vorba despre drepturile poporului adevărat [aici Gherea vorbeşte despre lucrătorii orăşeni şi despre ţărani, excluzând clasele mijlocii – n n ], au avut, fireşte, grija de a restrânge cercul acelora care pot lua parte la viaţa politică; când a fost însă vorba despre recrutarea oligarhiei politice, au fost foarte generoase şi, în marginile restrânse ale colegiilor noastre cenzitare, au lăsat uşile larg deschise pentru ca să poată intra în raiul oligarhiei boiernaşii, negustorii, […] popii, avocaţii (mai ales aceştia din urmă, care, prin însăşi profesiunea lor, erau meniţi să joace un rol covârşitor în oligarhia politică), profesiunile libere […] funcţionarii, declasaţii (şi) clasa profesioniştilor politicianismului » Desigur – spune Gherea – compromisul nu s-a putut încheia fără aprige negocieri La început, între grupul proprietarilor şi ai aspiranţilor la politică prin calificarea lor intelectuală se desfăşoară o luptă aprigă de acomodare, de reglare prin conflict a mecanismului politic Această luptă, alături de necesitatea de a împărţi în două tranşe mulţimea aspiranţilor la folosirea bugetului, a dus, după părerea lui Gherea, la sistemul bipartit de guvernare Dar, odată pactul încheiat, partidele s-au omogenizat Consfinţirea pactului social s-a făcut prin împroprietărirea funcţionarilor şi a profesiunilor liberale cu moşii cumpărate din averea statului şi prin funcţionarizarea foştilor moşieri ruinaţi, care s-au văzut nevoiţi să se facă avocaţi sau birocraţi Consecinţa acestui aranjament social a fost un nou tip de reţetă a «respectabilităţii» Românul respectabil, «de societate» trebuie să treacă printr-un anume cursus honorum: ocuparea unei funcţii în stat şi apoi lansarea în afaceri, fie ele industriale, agrare sau financiare Oligarhul devine astfel o fiinţă cu dublă afiliere de clasă: «Ţara noastră e o ţară mică şi săracă, câmpul de înavuţire e foarte restrâns De aceea, oligarhul român cu trecere mai mare nu se putea resemna să rămână în marginile unei clase […] avocat sau ba, îmbogăţit în, din şi prin afacerile statului devine mare proprietar rural […] devine industriaş […] devine negustor […], e financiar, el este şi rămâne (mai ales) un stâlp al oligarhiei politice şi ca atare participant la […] industria politică » Structurarea puterii politice în jurul instituţiilor statului, extragerea puterii din simplul fapt al deţinerii unei funcţii i-au conferit regimului politic românesc câteva trăsături esenţiale Una dintre cele mai importante este clientelismul Gherea, urmărindu-i din nou pe junimişti, deplânge umflarea exagerată a clasei funcţionarilor El susţine că birocraţia românească era, la cumpăna secolelor XIX-XX, de două ori mai numeroasă decât muncitorimea din industria mare, în care lucra fiecare al zecelea bărbat major, deci cam 150 000 de oameni  Clientelismul a creat o psihologie parazitară: «În mintea fiecărui cetăţean încolţeşte ideea, sugerată de mecanismul regimului oligarhic, că, după cum oligarhia trăieşte pe socoteala statului, fiecare cetăţean român trebuie să poată trăi la fel, că de aia doar e stat Celebra opinie a Conului Leonida nu e inventată de Caragiale » Construirea mai tuturor carierelor în legătură cu birocraţia de stat şi a reţelelor clientelare pe care le implică duce inevitabil la arbitrariu şi partizanat, pentru că totul atârnă de sorţii puterii, care astăzi e şi mâine nu mai e De aici se nasc şi «legile de hatâr», ca şi recuzările în lanţ ale legilor votate de partida adversă Spre deosebire de sistemele politice în care puterea este controlată de grupurile economice şi în care legile, create pentru nişte interese stabile, sunt făcute pentru a fi respectate, în regimul oligarhiei politice legile sunt făcute pentru a fi încălcate, pentru că «oligarhia are nu numai interesele industriei ei proprii, […] politica […] Ea […] are interese politice momentane, care o împing să calce legile când şi unde poate» Arbitrariul este unul structural, care ţine de clientism, şi care la rândul sau este legat de dominaţia statului asupra societăţii civile, Modul în care Gherea portretizează grupul dominant în societatea românească este foarte puţin măgulitor, dar este, în acelaşi timp, complex, gata să împrumute de unde poate şi inovator Socialistul combină înţelegerea dinamicii intelectuale şi culturale cu descrierea realităţilor politice româneşti în concreteţea lor inconfundabilă Deşi polemic, adesea caricatural sau chiar dogmatic, Gherea recunoaşte, direct sau indirect, şi faptul că sub regimul «oligarhic» s-a putut constata dezvoltarea mai multor grupuri de interese şi a avut loc educarea unei clase politice care, vrând-nevrând, a făcut unele reforme importante Poate nimic nu este mai semnificativ decât faptul că Gherea admite că reformele de după primul război mondial – votul universal şi împroprietărirea – au fost rezultatul unei maturizări politice a clasei conducătoare din România Relatând, nu fără umor, o conversaţie pe care a avut-o cu un important om politic român înainte de primul război mondial, Gherea arată că reformele politice au fost, cel puţin în parte, consecinţa conştientizării, chiar în rândul «oligarhilor», a faptului că sistemul politicianist era minat dinăuntru de propriile vicii, mai ales de clientelism; «Domnule Gherea – îmi spunea cu multă căldură, acum vreo 12 ani [pe la începutul secolului – n n ] un mare elector din provincie, al cărui nume va rămâne istoric în analele alegerilor româneşti – dv , socialiştii, sunteţi pentru sufragiul universal Nu dumneavoastră, ci noi, oamenii politici burghezi, suntem şi trebuie să fim pentru sufragiul universal, că doar aşa vom scăpa de pacostea alegătorului [clientului – n n ] român Apoi ştii dumneata ce păţim noi, oamenii politici? Cum naşte dumnealui [se înţelege, clientul, alegătorul cenzitar – n n ) trebuie să-l botez, căci tată-său şi unchiu-său sunt alegători A intrat în şcoală? E imbecil şi leneş? Trebuie să alergi pe la profesori să-l treacă din clasă în clasă, să nu rămână repetent A intrat în universitate? Trebuie să-i mijlocesc o bursă A terminat studiile? Trebuie să-i caut o slujbă A făcut în slujba confuzie între banii lui şi ai statului? Trebuie să-l scap de bucluc, să nu înfunde puşcăria I s-a făcut de însurătoare? Trebuie să-i cunun În sfârşit, când a murit, când să zici şi tu ca ai scăpat – că atâta are bun alegătorul român, că nu e nemuritor aşi de unde! Trebuie să te îmbraci în haine negre, să pui crep la cilindru şi, înaintea unei lumi întregi, să-l lauzi, domnule, pe pungaşul acela şi să-l dai de pildă generaţiilor viitoare De-ar veni odată sufragiul universal să scăpăm de corvoada asta!» Nu lipsită de contradicţii – în parte de înţeles, deşi nu justificate, în cadrul polemic al discuţiei timpului, în parte produs al opţiunii marxiste, aflată în confruntare cu mediul intelectual românesc din care îşi extrage importante idei –, concepţia lui Gherea despre originile modernizării româneşti şi despre principalul său actor este pe alocuri de o prospeţime reconfortantă Multe dintre istoriile şi analizele sociologice, noi sau vechi, ale modernizării ţării sună vetust pentru că nu au curajul intelectual de a trece bariere mentale şi de a îmbrăţişa ideile adversarului Acest exerciţiu nu este simplu – presupune o tensiune mentală şi ideologică pe care numai minţile cele mai tari au puterea nu numai de-a o suporta, ci şi de-a o exploata Gherea, din nou, cu toate inconsecvenţele sale, are această capacitate Extrem de fertil mi se pare şi modul în care socialistul român continuă discuţia despre clasa politică Sociologia clasei conducătoare pe care ne-o lasă este modernă pentru că, pe alocuri, el vede limpede că grupurile sociale se pot structura ierarhic pe câteva axe ce nu se exclud între ele Aici, deşi nu-l menţionează, Gherea se apropie de marele său contemporan german Max Weber, care lansa ideea că grupurile conducătoare se pot defini prin prestigiu şi cultură tot atât de mult pe cât se definesc prin avere sau putere politică Într-un fel, această idee influenţează şi eseul cu care am deschis acest volum Teza mea – aceea că grupurile intelectuale de prestigiu sunt dominante în societatea românească, îşi are originea în ideile pe care le-am întrezărit în cursul lecturii lui Gherea, Maiorescu şi Max Weber Deşi uitat astăzi, Gherea rămâne un punct de reper interesant în sociologia românească prin deschiderea sa intelectuală şi prin puntea pe care ne-o oferă către marile dezbateri contemporane, din care marxismul nu lipseşte Voi încerca să descriu o astfel de pasarelă în eseul următor, arătând că deschiderea intelectuală a lui Gherea poate fi un model pentru reconcilierea ideologică a celor care vorbesc despre globalizare astăzi O poveste românească despre globalizare O intensă dezbatere de idei pe marginea posibilităţii de a crea o nouă ordine socială şi culturală globală este astăzi alimentată de o serie de factori, îndeosebi politici şi economici Printre ei se numără eliberarea ţărilor est-europene de totalitarism, democratizarea (chiar temporară) a lumii a treia, liberalizarea economică mondială şi explozia reţelelor de telecomunicaţii Deşi mulţi acceptă realitatea acestor procese, grupate laolaltă sub termenul generic de «globalizare», puţini sunt de acord cu semnificaţia lor În mare, dezbaterea are loc între optimişti şi pesimişti Primii văd venirea noii ordini globale, pe urmele Internetului, ca o noua parousia a Omului Tehnologic Ceilalţi văd în globalizare o formă de Armagedon Rece, în care corporaţiile multinaţionale îşi dau arama pe faţă, pregătindu-se pentru confruntarea finală cu nevoiaşii lumii Problema este însă că dincolo de retorică se ascund anxietăţi şi speranţe reale legate de ceea ce ar putea să facă (bun sau rău) globalizarea pentru noi Din nefericire, diferenţe le ideologice sunt enorme, uneori chiar în sânul fiecăreia dintre cele două tabere S-ar părea că această ocazie de a clarifica, problematiza şi profita de pe urma promisiunilor unei lumi care aspiră la convergenţă şi care a pus spectrul anihilării nucleare totale deoparte poate fi ratată în orice clipă, liste oare posibil să se ajungă la un consens intelectual? Un răspuns afirmativ pare adecvat – deşi poate avea aerul unei bravuri poetice –, dacă o condiţie necesară este îndeplinit[: existenţa unui vocabular comun al globalizării şi a unui set de idei şi probleme pe care le recunoaştem cu toţii ca importante Platon spunea însă că problemele de cunoaştere inatacabile trebuie tratate cu «delicateţe», învăluite în aura mitului şi a poveştii Iată de ce o să introduc în discuţie o «snoavă» din Estul Europei Ea nu oferă o soluţie, ci doar o metaforă euristică Prăpastia dintre viziunile globalizării contemporane şi complexitatea poziţiilor e infinit mai mare decât cea pe care o voi descrie în această poveste, dar dialogul cred că este posibil şi într-un caz, şi în celălalt Cum spuneam, în dezbaterea legată de globalizare se înfruntă tabăra optimistă cu cea pesimistă Optimiştii cred în «revoluţia tehnico-ştiinţifică», ce va duce – printr-un mecanism tehnologic având în centru telecomunicaţiile – la stabilizarea economică a lumii Democraţia îi va urma prosperităţii la scurt timp Toate acestea vor contribui la atenuarea diferenţelor sociale şi culturale, iar lumea va sfârşi, poate, sub umbrela unui stat global federal Optimismul este în acelaşi timp manifestarea unei credinţe într-un progres liniar Naivitatea acestor prognosticuri ignoră forţa culturii şi a nevoii de păstrare a identităţii în modelarea lumii Identităţi naţionale, de grup, de stratificare socială ori ocupaţională, mai nou identităţi ale grupurilor neomilenariste de toate soiurile au sabordat modelul optimist şi dau apă la moară pesimiştilor Aceştia au argumente multe şi interesante pentru rezervele lor la globalizare Cei mai mulţi se recrutează din zona radicală a spectrului social şi intelectual Criticii globalizării cred că printre efectele sale se numără destructurarea sistemului de simboluri care a ţinut laolaltă ordinea intelectuală şi sociala «posttradiţională» Această destructurare duce la dezagregarea lumii în ansamblul ei Experienţa umană vie este fragmentată şi «disecată» în procesul de raţionalizare a lumii Solidarităţile umane sunt macerate şi recompresate prin colapsarea timpului şi spaţiului social Sensibilitatea umană, astfel golită de conţinut, este colonizată de forme simulate şi narcotizante – aşa susţin postmodernişti ca Baudrillard Forme de viaţă şi cultură autentice sunt înlocuite cu forme prefabricate, de mică valoare, răspândite prin intermediul bunurilor de consum produse de companii internaţionale lipsite de conexiuni esenţiale cu zonele în care produsele sunt consumate La un nivel mai profund, criticii sesizează «ieşirea» culturii de sub imperativul social şi politic, autonomizarea sa în forme distructive Acestea creează republici bananiere «ale norilor», în care birocraţii suspendate în aer nu integrează viaţă socială locală, ci o conectează la o «lume de aiurea» (Occident, utopie, tehnologie) Forme culturale denaturate, fără niciun înţeles utilizabil în viaţa socială (kitsch), se răspândesc ca furnicile în toate cotloanele lumii Aceste diagnostice identifica şi investighează probleme reale Sărăcirea esenţială a lumii, sub impactul produselor culturale fabricate în masă, este o realitate a vieţii democratice, care a promis ciorapi de mătase fiecărei funcţionare, ca să-l parafrazăm pe Schumpeter Promovarea unui etos hiperindividualist, instrumental şi raţional, care judecă totul din punctul de vedere al costurilor şi beneficiilor pentru sine şi e capabil să se reinventeze în orice moment, a creat un tip de personalitate incredibil de nesuferit – snoabă, egoistă şi manipulatoare Personalitatea umană este redusă la o «unicitate» înţeleasă strict senzorial Victoria finală a avangardei, al cărei stil a devenit limba demotică a televiziunii (vezi MTV), a transformat arta – cum spune Irving Kristol – într-un exerciţiu neruşinat de autopromovare, moartea autorului instaurând dereglarea prin marketing a tuturor simţurilor vulgului Lumea a treia, ameţită de zeci de ani de experimente de modernizare (comuniste, socialiste dar şi occidentale), a pierdut, odată cu instituţiile culturale tradiţionale, chiar capacitatea de a înţelege diferenţa dintre uman şi animal Hecatombele rwandeză şi cambodgiană (dar şi afgană, bosniacă, somaleză etc ) transmit imaginile corecte ale unor societăţi care, după ce au fost lovite de trăsnetul colonizării, nu mai reuşesc să-şi aducă aminte cine sunt Ordinea tradiţională, odată distrusă, a lăsat în urmă doar biciul, securea şi kalaşnikovul ca forme de control uman Statele criminale din cartelul drogurilor au creat noi forme de solidaritate socială şi culturală, cu zei, eroi, morminte şi echipe de fotbal proprii Ele sunt conduse de «oameni mari», care amintesc de bogaţii cetăţeni-regi alexandrini ai Imperiului Roman, toleraţi atâta vreme cât plătesc tribut cezarilor zilei, locali sau internaţionali Organizaţii ca mafiile drogului din Columbia sau din Mexic dau o semnificaţie nouă ideii de «cetăţean al lumii» La aceste fenomene se adaugă rolul credinţei într-o umanitate autotelică, stihinică şi entropică, ce contribuie în mod direct la fragmentarea culturală a lumii Un rol important joacă în acest proces idealul individualist romantic/modern Pe măsură ce răspândirea lui creşte – se «globalizează» –, unificând superficial culturile, el ne înstrăinează din ce în ce mai mult unii de alţii, aşa cum cu luciditate au prezis Durkhehn şi Tocqueville Idealul nietzschean al vieţii ca o operă de artă, a cărei valoare constă în originalitate şi «unicitate» (chiar atunci când este produsă în masă de variate industrii), este intens propagată de subculturile radicale occidentale, fiind încorporat în viaţa cotidiană a societăţilor «globalizate » Din acest punct de vedere, deşi radicalii sunt pesimişti atunci când vorbesc despre globalizare, nici nu-şi dau seama cât de mult depinde de ea propriul lor stil cultural Dacă globalizarea s-ar opri mâine, radicalii ar regreta-o, fără îndoială, cel mai tare Deşi lista ar putea continua, aceste simptome sunt suficiente pentru a diagnostica sindromul cultural al «globalizării » Ele nu ne pot însă ajuta să formulăm un tratament Discursul critic despre globalizare este uneori prea partizan şi – lucru de aşteptat – radical ca să fie folositor El ţine cu tot dinadinsul să demonstreze că deculturarea prin fragmentare, naşterea noilor state paralele ori înecarea în mediocritate a culturii globale contemporane se datorează exclusiv «capitalismului » Deşi capitalismul este mai mult decât o economic, fiind o ordine socială şi culturală (o formă de «hegemonie» culturală, dacă e să folosim un termen la modă, gramscian), radicalii susţin că până la urmă de vină sunt mecanismele pieţei şi ale individualismului economic (niciodată cel expresiv, cultural), care sapă la rădăcina culturii contemporane globale Soluţia – liber acceptată ca utopică, şi cu atât mai preţuită – este reformarea sistemului prin mutarea accentului în conducerea societăţii de pe criteriile economice pe cele cultural-estetice, întemeiate pe valori seculare (egalitarism, pacifism, cultivarea eului etc ) Este un tip de «socialism cu faţă umană » Proiectul socialist propus presupune renunţarea la piaţă ca mecanism «cibernetic» ca regulator al activităţii microeconomice Stânga moderată, à la Tony Blair, Schroder şi Clinton, l-a respins însă, adevăraţii săi promotori fiind tinerii din underground-ul cultural şi anarhiştii Critica, deşi lipsită de un plan concret de acţiune, are destulă energie ca să nu dispară de azi pe mâine Ea reflectă probleme reale şi o îngrijorare sinceră E oare posibil ca temele fragmentării şi disipării culturale, ale domesticirii pieţei să fie «cooptate» şi integrate într-un dialog generalizat despre globalizare? Cum s-ar putea realiza acest lucru? Aici intervine «snoava» est-europeană de care vă spuneam Acum mai bine de un veac, înţelepţii unui mic regat dunărean s-au luat la harţă Motivul gâlcevei din cafenelele Capitalei cunoscute în acea parte a lumii sub numele de Micul Paris era întrebarea: care e cea mai bună cale de reforma socială? Ţara fusese secole de-a rândul controlată când de ţar, când de sultan, ceea ce o trăsese înapoi şi o ţinuse în întunericul feudal Ce cale trebuia să urmeze regatul ca să prospere? Cu o generaţie înainte de începutul marii dispute, o serie de tineri nobili începuseră să copieze instituţii din Occident Constituţia era o replică a celei belgiene (în Micul Paris se spunea că era cea mai liberală Constituţie a timpului), dreptul şi Curţile urmau modelul francez, căile ferate fuseseră construite de austrieci, iar armata era modelată după cea germană şi cea franceză După nişte ani, fiii şi nepoţii reformatorilor au început să observe ca, deşi se făcuseră toate eforturile şi niciun ban nu fusese cruţat, instituţiile locale lăsau de dorit, fie pentru că nu-şi făceau treaba cum trebuie, fie pentru că erau împânzite de corupţie Legile, deşi liberale, erau de multe ori nerespectate sau răstălmăcite, iar armata era prost instruită şi înarmată Gâlceava s-a pornit atunci când înţelepţii au încercat să explice de unde veneau aceste hibe şi cum puteau fi ele lecuite Un grup, care-şi zicea «Tinerimea» – cuprinzând mulţi juni inteligenţi atraşi de farmecul trecutului şi de trăinicia tradiţiilor moştenite din bătrâni –, susţinea că pricina suferinţelor orânduirii lor venea din nepotrivirea straielor politice şi legale cu trupul naţiunii Tinerii cereau croirea straielor după un nou model şi adaptarea lor la loc şi la tradiţii Şi cereau acestea chiar dacă reforma ar fi putut duce la îngrădirea drepturilor celor mulţi şi la întărirea celor puţini Un alt grup, radical, condus şi el de un tânăr înţelept, venit din ţara muscalului, vedea lumea cu alţi ochi Fermecat de promisiunile unei noi ştiinţe a timpului, care pretindea să aibă leacuri nu numai pentru indivizi, ci şi pentru societăţi întregi, acest grup credea că, dimpotrivă, reforma şi schimbarea nu trebuie să privească înapoi, ci înainte, că drepturile trebuie lărgite şi corupţia legilor şi a instituţiilor se poate repara prin democratizarea, iar nu prin aristocratizarea lor Deşi între cele două tabere pare să se caşte o prăpastie, cei care studiază gâlceava cu atenţie vor fi uimiţi să descopere cât de asemănătoare erau analizele de la care porneau cele două programe de reformă De fapt, ambele tabere observau aceleaşi probleme şi aceleaşi dureri; diferite erau doar metodele de tămăduire pe care le propuneau Atât tinerimea, cât şi radicalii reformatori acceptau ideea că prima reformă fusese parţială şi, într-o anumită măsură, greşită Erorile asupra cărora cădeau de acord izvorau din conflictul dintre «formele» sociale împrumutate şi «fondul» social pe care fuseseră grefate Nepotrivirea a cauzat «adaptarea» spontană a formelor la fond şi denaturarea lor Deosebirile apăreau îndată de se ajungea la soluţii În timp ce tinerimea… Este evident că această snoavă vorbeşte despre junimişti şi socialişti, despre disputa lor cu privire la al doilea val de modernizare a României Pe similitudinea ideilor lor se întemeiază propunerea mea de mediere a discursului despre globalizare Motivele sunt următoarele: Pe la mijlocul anilor ’70 politologul Daniel Chirot, specialist în studii româneşti, îl descoperea cu uimire pe unul dintre fondatorii mişcării social-democrate româneşti, Constantin Dobrogeanu-Gherea Mai mult, el vedea în Gherea unul dintre părinţii teoriei dezvoltării globale a sistemului capitalist, teorie aflată în mare vogă în anii ’70 şi cunoscută atunci sub denumirea de «teoria dependenţei» Autorii marxişti ai acestei teorii, Immanuel Wallerstein ori Samir Amin, propuneau ca model de înţelegere a modernizării lumii neoccidentale ideea încorporării/exploatării periferiilor şi semiperifenilor lumii de către centrul occidental Este ideea dezvoltării capitaliste prin «antrenare», nu prin autogenerare Chirot, proaspăt absolvent al şcolii dependenţei, se concentra pe rădăcinile materialist-istorice ale analizei lui Gherea El nu părea la fel de interesat – cel puţin în prima sa carte, publicată în 1976 – de importanţa culturii, a etosului elitelor şi a instituţiilor politice în modelarea modernizării româneşti, lucruri pe care punea accent Gherea în Neoiobăgia Chirot, căutând să demonstreze că înapoierea economică a României moderne era dictată de sistemul capitalist mondial, care avea un anume interes în exploatarea periferiilor lumii, nu explora îndeajuns analiza profundă a lui Gherea Socialistul român punea în evidenţă rolul relativ independent al instituţiilor culturale în construcţia societăţii româneşti moderne Autorul american nu sublinia îndeajuns faptul că Gherea împrumutase ideile mişcării conservator-pozitiviste Junimea şi le aplicase schemei marxiste Printre aceste idei se numără şi faimoasa teorie a «formelor fără fond», care fusese dezvoltată de Titu Maiorescu în vederea clarificării criteriilor estetice necesare judecării literaturii române moderne Teoria pornea de la premisa că evaluarea unei opere literare trebuie să se facă la două niveluri: în primul rând, ea trebuie să răspundă la normele cele mai exigente ale genului; în al doilea rând, trebuie să redea un autentic sentiment artistic Acesta din urmă, deşi văzut ca o realitate personală a creatorului, nu poate fi judecat în afara contextului său social, moral, şi intelectual Literatura română contemporană cu Maiorescu părea să încalce ambele criterii Prea multe poeme, balade, nuvele pretindeau să capete un loc sub soare doar pentru că erau primele poeme, balade şi nuvele moderne scrise în limba română Criticul acuza, de asemenea, falsetul sentimental şi intelectual care răzbătea din aceste creaţii literare Cu toate că păreau corecte din punct de vedere formal, conţinutul lor ideatic era adesea nenatural, când nu era prea pedestru Cauza, credea Maiorescu, nu era doar lipsa de meşteşug artistic, ci şi lipsa unei adevărate educaţii sentimentale Aceasta nu se putea însă rezuma la lucruri pe care autorul le citise din cărţi Un poet nu putea fi romantic doar citind poezie romantică germană ori franceză El devenea poet romantic numai atunci când era încercat de sentimente romantice Or, acestea ţineau de viaţa sa fizică şi morală Maiorescu trăgea concluzia că valoarea operei nu stă doar în simpla ei referinţă formală la modelul (occidental) pe care îşi propune să-l adopte, ci trebuie sa fie judecată din perspectiva adaptării acelui model la sensibilitatea, tematica şi empatia locală Această concepţie nu era o formă de judecată estetică bazată pe teoria determinării sociale a literaturii, ci e o teorie genetică; literatura şi formele sale erau integrate şi evoluau într-un context social şi moral viu, pe care trebuiau să-l exprime sensibil Teoria era apoi extinsă la alte instituţii sociale şi intelectuale – în lipsa unui termen mai bun, i s-a pus eticheta de «conservatoare » Studii mai atente arată însă că, atât la origini, cât şi în intenţii, teoria formelor fără fond era inspirată de şcoala liberală istorică germană şi de proiectul social evoluţionist, nu mai puţin liberal, al sociologiei spenceriene Această formă de «conservatorism», deşi (ori tocmai pentru că) ar fi aprobat instinctiv ideologia de whig a lui Edmund Burke, era în mod declarat pentru progres Maiorescu voia însă să facă o distincţie între progresismul democrat-radical şi reformism Primul curent i se părea inspirat de mişcările de la 1848, care porneau de la premisa că statul, cultura, societatea sunt convenţii contractuale, generate de un set de legi «bune», impuse prin revoluţie; cel de-al doilea era, în opinia sa, o reacţie faţă de primul, progresul fiind orientat în acest caz spre asigurarea unei cât mai bune integrări a noilor instituţii sociale şi culturale în ţesătura organică a societăţii româneşti În fapt, Maiorescu şi colegii săi erau, probabil, mult mai aproape de liberalismul profesat de Tocqueville decât de conservatorismul clasic european Ca şi Tocqueville, ei vedeau limitele statului în organizarea modernităţii Degeaba importăm instituţii occidentale (legi, Parlament, judecători) – spunea Maiorescu dacă lipsesc suporţii sociali şi, mai ales, culturali (în accepţiunea cea mai largă a termenului) ai unei adevărate societăţi civile  Dobrogeanu-Gherea, ceva mai tânăr decât Maiorescu, a împrumutat schema de gândire a acestuia pentru a explica, la rândul său, cum mima societatea românească formele capitalismului economic şi social, şi cum elitele sale, burgheze numai de faţadă, împiedicau dezvoltarea unui stat modern, industrial Critica sa avea un scop 100% socialist, dar în mijloace era foarte aproape de reformismul «conservator» Gherea dorea să vadă România eliberată din strânsoarea birocraţiei sociale, neproductive, în care elita aristocratică română se transferase parţial după lichidarea domniilor tradiţionale la 1859 Credea, de asemenea, că, dând frâu liber dezvoltării capitaliste, partidul socialist şi ideologia sa vor avea numai de câştigat, atât din pricina creşterii numerice a proletariatului, cât şi de pe urma dezvoltării economice generale a societăţii Bineînţeles, nu burghezia – care încă nu exista – era «frâul», ci aristocraţia birocratică În fond, el dorea industrializarea masivă, chiar capitalistă a micului regat balcanic, pentru că numai aşa clasa pe care credea că o reprezintă – muncitorimea industrială – ar fi putut avea un cuvânt de spus în politica şi în societatea românească Gherea, folosind ideologia colegilor săi «conservatori», punea piatra de temelie a unui dialog românesc despre globalizare şi modernizare El refuza atât opţiunea narodnicistă rusă – un lucru cu atât mai remarcabil, cu cât el însuşi era un emigrant evreu din Rusia, educat politic în tradiţia narodnică –, cât şi utopia bolşevică Importanţa ideilor lui Gherea, chiar dacă ele nu sunt foarte originale, constă în aceea că, în loc să propună o soluţie utopică ori revoluţionară, care ar fi produs un dezastru în ţara sa de adopţie, au contribuit la întărirea consensului ideologic românesc Ideile sale au fost o punte pentru celelalte şcoli de gândire româneşti, întemeind marea coaliţie socială care a permis atât Unirea românilor la 1918, cât şi reforma agrară contemporană ei Deşi gâlceava înţelepţilor dunăreni are un fel de happy-end, istoria, în viclenia sa, a avut grijă să tulbure acest peisaj idilic după cel de-al doilea război mondial Cititorii poveştii pot, pe bună dreptate, să adauge că nici concordia intelectuală românească antebelică nu a fost perfectă şi nici nu s-a tradus în vreun consens social sau ideologic Într-adevăr, România interbelică n-a fost un rai în care mieii socialişti se îmbrăţişau cu leii burghezi Dar e important de menţionat că dialogul dintre înţelepţi a reuşit să genereze idei şi teorii care au menţinut, atât cât s-a putut, stabilitatea socială şi culturală românească într-o perioadă foarte frământată Regatul dunărean a fost distrus de proiectul radical leninist, nu de viaţa economică românească, socială sau culturală anterioară lui Învăţătura pe care o putem trage din povestea noastră pentru disputa despre globalizare este la fel de simplă şi de modestă ca şi aceea care merită desprinsă pentru România Dialogul intelectual este posibil Trebuie să fie posibil El trebuie să existe, în pofida aprigelor lupte ideologice şi înfruntări politice Dezbaterea despre globalizare e datoare să descopere un proiect social şi cultural pozitiv, în jurul căruia să se înjghebe un dialog cultural Cele două tabere trebuie să cadă de acord asupra unui vocabular de idei comun care să descrie problemele noii societăţi globale Termenii acestuia trebuie cel puţin discutaţi, dacă nu acceptaţi În esenţă, avem nevoie de un univers de discuţie comun, asemănător cu acela al formelor fără fond şi al rolului intelectualilor în societate propus atât de junimişti, cât şi de socialişti în România sfârşitului de secol XIX Această apropiere trebuie să fie însă mai mult decât un exerciţiu retoric E necesar un efort pentru a găsi termeni-cheie, care preocupă întregul spectru intelectual şi politic Eu unul aş propune, cu titlu provizoriu şi demonstrativ, conceptele de: raţionalizare, socializare tehnologică, individualism expresiv şi comunitate morală Fiecare dintre ele descrie probleme care preocupă lumea contemporană, indiferent de orientarea socială şi politică Mai mult, ele acoperă dileme zilnice, legate de rolul crescând a trei forţe importante în structurarea vieţii publice şi private a lumii de azi: economia, tehnologia şi cultura de masă Acceptarea acestor concepte-cheie comune trebuie să se facă printr-un compromis între tabere; în unele situaţii, stânga, în altele, dreapta vor fi nevoite să admită că adversarii lor au mai multă dreptate  Să analizăm puţin aceste concepte, începând cu raţionalizarea Atât stânga, cât şi dreapta, îndeosebi cea de sorginte conservatoare (de genul creştin-democraţiei ori al aşa-zisului «fundamentalism» religios occidental), sunt nemulţumite de rolul crescând al pieţei şi al economiei în reglementarea şi structurarea relaţiilor sociale Ambele grupuri sunt îngrijorate de tendinţa de a trata toate problemele sociale din perspectiva unui utilitarism definit în chip prea îngust Ele se despart însă atunci când trebuie să explice originile acestui utilitarism Stânga politică crede că acesta este chiar produsul «capitalismului» şi al pieţei, în vreme ce dreapta crede că este rezultatul secularizării vieţii sociale, care nu-i lasă omului decât nevoi materiale şi pofta de câştig economic În această dispută, stânga ar trebui să conceadă că în spatele economismului şi materialismului se află mai mult decât piaţa N-ar fi aici decât un reflex al dorinţei de a simplifica şi de a «domestici» problemele lumii moderne, raţionalizându-le Un mod economic de gândire urmează procesului de raţionalizare, nu viceversa Stânga ar trebui, de altfel, să se întoarcă la revoluţia anilor ’60, când principalul său atac se îndrepta nu împotriva capitalismului, ci a «sistemului», înţeles ca o sumă de birocraţii, publice sau private Cel de-al doilea termen central al lumii globalizate este acela de socializare tehnologică Tehnologia, mai ales cea a comunicării, domină din ce în ce mai mult interacţiunile umane Grupurile sociale au ajuns să fie adesea definite de contacte mediate tehnologic Este vorba aici nu numai de macrogrupuri precum naţiunile sau civilizaţiile, prin tradiţie modelate şi chiar inventate – cred unii – de presa tipărită sau de televiziune E vorba şi de grupurile cele mai intime, cele mai apropia te de sau chiar inserate sub coaja de sociabiliate personală a fiecăruia dintre noi: grupuri de prieteni sau lumea familială E-mail-ul, telefoanele celulare ori paginile de Web fac posibilă menţinerea relaţiilor sociale între membrii familiei sau în sânul unui grup de prieteni, în ciuda dispersării sociale provocate de mobilitatea noii lumii globale În acest câmp de discuţii, stânga a pus cele mai pertinente întrebări Deşi unii radicali sunt bucuroşi să primească un oaspete sociologic, sperând că relaţiile sociale tehnomediate vor egaliza interacţiunile sociale în general (pentru că, aşa cum spunea o caricatură din New Yorker, pe Internet nimeni nu ştie dacă eşti «adevărat» sau nu, dacă eşti un câine care apasă pe tastatură sau stăpânul patrupedului care pierde vremea), mulţi alţii privesc cu suspiciune promisiunile sociale ale Internetului Punând sub semnul întrebării capacitatea tehnologiei de a ne uni, dar şi de a altera naturaleţea relaţiilor intime prin eliminarea responsabilităţii şi a seriozităţii ce se cer în mod obişnuit în interacţiunile directe, stânga ar vrea să vadă relaţiile sociale tehno-mediate reduse, investigate sau chiar puse sub controlul lumii «reale»  Dreapta conservatoare nu are prea multe de spus în aceasta privinţă, fiind mai degrabă «agnostică» Ea ar trebui, cu siguranţă, să fie mai atentă decât până acum la dilemele tehnologiei În fine, individualismul s-ar impune ca subiect de meditaţie comun celor preocupaţi de direcţia în care merge globalizarea Dacă acceptăm că globalizarea este o prelungire a modernităţii (Giddens spunea: o modernitate târzie), atunci nu putem să nu recunoaştem că etosul său social va accentua rolul individului autonom, chiar glorificarea lui, modernitatea fiind, în fond, strigătul de revoltă al individualismului împotriva colectivismului tradiţionalist  Lumea modern-globală este o lume a individului văzut ca o operă de artă, a individului cuceritor al experienţelor sociale şi estetice extreme, al dorinţelor, chiar aberante, satisfăcute şi al convenţiilor încălcate Este individul glorificat de MTV şi hip-hop, «autentic» în respingerea normelor sociale şi a «politeţurilor» de orice fel, care îşi face propriile reguli şi explorează limitele posibilului în sporturile extreme şi în activismul politic în locuri exotice precum Tibetul, Chiapas sau Irakul lui Saddam Hussein (vezi exemplul «scuturilor umane» de dinaintea celui de-al doilea război din Golf) Rebelul underground, autor de colaje din forme culturale abia trecute, o fiinţă care nu mai are imaginaţie, ci doar o încărcată memorie culturală, din a cărei respingere îşi face principala îndeletnicire postmodernă, a devenit un fenomen mondial, ajungând până în cele mai nebănuite cotloane Îl găsim şi în România, ba chiar şi în Republica Moldova, unde imaginile exemplare care fascinează adolescenţii sunt DJ-ii hiphop aborigeni şi hard-rock-erii alternativi de genul Zdob şi Zdup Aceştia sunt modelaţi direct de lumea din «beciurile» subconştientului hiperindividualist şi anomic ilustrat în America de rap sau de formaţii cum ar fi «System of a Down» sau «Rage against the Machine» Acest tip de individualism seacă energiile comunităţilor noastre teritoriale, instituţionale şi familiale, pentru că nu-i recunoaşte nimănui dreptul de a-i impune limite El este moştenitorul direct al anarhismului pur şi dur – aşa cum l-a visat Max Stimer – în care eul şi sinele sunt realităţile ultime Participarea la acţiuni colective care să ducă la reforme devine problematică pentru că ţelul acestui individualism este, în fond, revoluţionar, vrând totul sau nimic Revoluţia, la rândul ei, este profundă, căci pune în discuţie instituţii de adâncime, inclusiv familia, care este văzută ca un obstacol în realizarea individului Aici stânga trebuie să admită că a fost prea îngăduitoare cu membrii ei cei mai radicali, care, îmbrăţişând acest individualism, i-au slăbit puterea de a susţine şi revigora comunităţile locale şi familiile, ceea ce a dus indirect la anomie şi la fenomenele ei secundare (criminalitate şi insensibilitate morală) În sfârşit, al patrulea concept-cheie care trebuie să ne preocupe în pragul acestei lumi globalizate este cel de comunitate morală Individualizarea etosului social global este distructivă numai atunci când este dusă la ultimele sale consecinţe La origini, ea face parte din procesul de modernizare a relaţiilor sociale, care a eliberat o bună parte a umanităţii din robia castelor feudale şi a bigotismului generat de izolarea culturală şi geografică  Conştiinţa că fiecare ins e valoros în felul său, atâta timp cât este circumscrisă unui proiect comun, îi dă fiecăruia dreptul de a se realiza atât cât îi permite potenţialul şi cât nu-i deranjează pe ceilalţi membri ai comunităţii Individualizarea poate fi deci primită şi chiar încurajată, dacă limitele ce i se impun descriu un proiect moral comun Or, în momentul de faţă, acest proiect este doar un deziderat, pentru că, după ce în primele etape ale modernizării a fost sprijinit de idealul egalităţii evanghelice protestante, el a sucombat secularismului secolelor XIX şi XX Lumea individualistă modernă timpurie a reuşit să impună un ideal de egalitate care a dărâmat prejudecăţile feudale – precum ideea că nobilii şi ţăranii sunt două specii umane diferite –, pentru că acest ideal a susţinut că «toţi oamenii sunt creaţi egali» de un Dumnezeu făcut accesibil omului de rând de doctrinele lui Luther şi Calvin Succesul acestui proiect, limitat la lumea creştină protestantă, a devenit însă îndoielnic atunci când, în vârtejul revoluţiei ştiinţifice, Dumnezeu a fost uitat ca sursă a individualităţii şi egalităţii Mai mult, chiar în sânul comunităţii protestante, mai ales în America, proiectul a fost pus la îndoială atunci când o parte din membrii săi au fost excluşi (sclavii negri sau femeile) Odată cu revoluţia ştiinţifică şi cu relativismul momentului 1900, comunitatea morală creştină a încetat să mai ofere un model de solidaritate socială, dând frâu liber individualismului Alte tipuri de comunitate morală, laice, cum ar fi socialismul sau diversele feluri de radicalisme politice (de la iacobinism la ceea ce azi se numeşte «noul umanism ateu»), nu au avut mai mult succes în a fixa limitele solidarităţii sociale În prezent, în locul unei solidarităţi morale universale, lumea se sprijină pe un amestec de contractualism-legalistic în interiorul naţiunilor şi «strămoşeşti» practici politice, moştenite direct de la Machiavelli, în relaţiile dintre naţiuni În timp ce contractualismul are dinţii slabi în interiorul naţiunilor, lăsând indivizii din ce în cei mai liberi şi mai lipsiţi de responsabilităţi (declinul familiei şi creşterea infracţionalităţii în Vest fiind semnele sale cele mai evidente), la nivel internaţional, real-politika revine în forţă, întorcându-ne la lumea de dinainte de 1918 Aşa s-au petrecut lucrurile în cazul celui de-al doilea război din Golf, care, deşi a fost justificat de o serie de tradiţionale considerente strategice şi de echilibru al puterilor, a fost învesmântat în false haine «morale»  În refacerea unui proiect de comunitate morală, ambele tabere – stânga şi dreapta – trebuie să opereze concesii şi să propună valori şi idei noi, pentru că ambele tabere au eşuat în a-şi impune propriul lor set de valori în structurarea unei comunităţi morale universale Aceste compromisuri pot porni de la instituţiile şi documentele pe care le avem deja, cum ar fi «Declaraţia drepturilor omului», dar ele trebuie întărite cu un set de valori la care toţi putem şi trebuie să subscriem În concluzie, discutarea acestor termeni şi găsirea unor punţi transideologice sunt esenţiale pentru salvarea proiectului globalizării, văzut ca un proiect al perfecţionării lumii în care trăim Păstrând proporţiile şi rămânând în atmosfera de farmec mitic a snoavei danubiene de mai sus, merită să repetăm că dialogul intelectual este esenţial în stabilizarea socială Modelul de dezbatere deschisă dintre Gherea şi colegii săi junimişti – o dezbatere ce foloseşte termeni comuni – arată că ideile pot avea consecinţe Să sperăm că un dialog similar la nivel global, odată început, poate duce la o meditaţie mai serioasă asupra distanţelor ce ne separă şi asupra căilor probabile de a le micşora Pătrăşcanu: un marxist stalinist Cu toate că, pentru mulţi, Lucreţiu Pătrăşcanu, executat de regimul comunist în anii ’50, a fost modelul intelectualului marxist onest şi un contramodel pentru dogmatismul intelectual al epocii comuniste, o analiză mai atentă a operei sale ne revelă un marxist de inspiraţie stalinistă Pentru unii, încadrarea lui Pătrăşcanu în categoria marxiştilor stalinişti ar putea părea exagerată, dacă ar fi să-l comparăm cu alţi stalinişti, mult mai celebri şi mai violenţi, cum ar fi Mihai Roller Ea este însă justificată şi relevantă dacă o abordăm din punct de vedere strict intelectual Motivul este simplu Marxismul şi socialismul au un rol important dejucat în istoria intelectuală românească, fie şi numai pentru că România postcomunistă a fost condusă în principal de partide care se reclamă de la această tradiţie intelectuală Cu toate că aceste partide, preocupate de ideile stângii europene din motive de legitimitate europeana, nu se uită încă intelectual înapoi, cu siguranţă o vor face la un moment dat Şi chiar dacă nu au multă zestre în cufăr, câteva moşteniri de familie tot se pot găsi Una dintre ele este opera lui Pătrăşcanu Caracterul şi conţinutul ei au trecut relativ neobservate, accentul căzând pe martirajul politic al autorului, care îi acoperă opera cu o umbră diafană de respect, dar ele ar putea fi cu uşurinţă «reconsiderate» Deşi putem spera ca istoricii de azi, dar mai ales cei viitori vor pune punctul pe i în această privinţă, merita să repetăm anumite lucruri despre ideile lui Pătrăşcanu, în speranţa că ele ne vor ajuta sa înţelegem unele din greşelile trecutului şi poate câteva din cele ale viitorului Să începem cu câteva cuvinte despre natura şi principiile stalinismului care îi inspiră pe Pătrăşcanu Concepţia teoretică a stalinismului despre istorie şi societate a fost codificată în 1938 de Iosif Vissarionovici Stalin, în capitolul al V-lea al Istoriei partidului comunist (bolşevic) al Uniunii Sovietice – cursul scurt, «Despre materialismul dialectic şi istoric» Acest text al temutului dictator de la Kremlin a circulat preţ de aproape douăzeci de ani ca un mic catehism al adevăratului marxist Varianta de marxism expusă în «Despre materialismul dialectic şi istoric» a devenit astfel fundamentul normativ al (re)scrierii istoriei în ţările cu regimuri marxiste Ideea care străbate demonstraţia lui Stalin este ca totul se află în «stăpânirea unei determinări obiective», decurgând dintr-o logică implicită a istoriei Pe scurt, în spiritul hegelianismului dogmatic, «tot ceea ce este real este necesar» «Istoria societăţii» este gradul maxim de suprapunere a necesităţii peste realitate Această istorie este o dezvoltare uniform accelerată, reglementată de legi asemănătoare celor care conduc lumea inanimată Tot aşa cum înlănţuirea dintre fenomenele naturii şi condiţionarea lor reciprocă sunt văzute prin prisma unor legi necesare ale dezvoltării naturii, şi viaţa socială este produsul unor «legi necesare», ce trebuie studiate de o ştiinţă anume, socialismul ştiinţific În această mişcare ordonată către un ţel dat, istoria omenească trebuie, indiferent de societate şi de condiţii, să treacă prin cinci etape, cu tot atâtea moduri de viaţă şi de producţie Acestea, legate organic, se nasc unele din altele, într-un perfect arbore genealogic: comuna primitivă generează orânduirea sclavagistă, care zămisleşte orânduirea feudală, mama orânduirii capitaliste şi bunica socialismului Trecerea de la un tip de societate la altul are loc în mod obligatoriu şi se face prin dezvoltarea interioară a forţelor şi relaţiilor de producţie În plus, atunci când o societate «a răspuns» la o anumită problemă sau a declarat public că a făcut-o, înseamnă că acea problemă a existat şi şi-a cerut răspunsul Această modalitate de a gândi în cercuri logice vicioase îi era necesară lui Stalin pentru a demonstra «necesitatea» apariţiei comunismului într-o ţară subdezvoltată cum era Rusia ţaristă În plus, modelul teoretic se suprapune absolut şi oriunde peste realitatea empirică Orice societate locală este copia societăţii generice umane, iar munca sociologului şi a istoricului constă în a identifica momentul în care se află aceasta, pornind de la schema sintetizată de Stalin din scrierile lui Marx şi Engels  Motorul mişcării sociale este acumularea modificărilor în forţele de producţie, care împing în faţă noi clase productive, generatoare de progres La un moment dat, noile clase conducătoare vor intra în conflict cu cele reprezentând poziţiile avantajoase din fostul mod de producţie, cu interese investite în relaţiile de producţie dominante Această logică materializează afirmaţia lui Marx din Manifestul Partidului Comunist, dusă la paroxism în stalinism, conform căreia «istoria societăţii este istoria luptei de clasă» Motivaţia acţiunii claselor prinse în procesul înrobitor al producţiei este interesul material Acest interes este raţionalizat în societate prin norme juridice şi construcţii ideologice, care, în calitate de false conştiinţe, servesc nu descrierii realităţii sociale, ci justificării şi întăririi poziţiei pe care o are o clasă definită economic într-o societate sau alta Stalinismul nu este un marxism complet şi niciunul dus la ultimele sale consecinţe El se debarasează de toate excrescenţele teoretice ale marxismului – cum ar fi celebrul «mod de producţie asiatic» anihilează toate aproximările târzii ale lui Engels despre determinarea «în ultimă instanţă» a suprastructurii de către baza materială a societăţii şi, mai ales, exploatează nemilos şi cinic credinţa profetică a lui Marx în misiunea proletariatului în folosul unui partid de revoluţionari de profesie Marea slăbiciune a lui Marx, voinţa de a fi profet în propria sa ţară, este transformată într-o teorie a sensului istoriei, în care venirea vremurilor celor drepţi îi îndreptăţeşte pe cei care «au înţeles» istoria să facă orice pentru a o grăbi, pentru a o «înfăptui» Care este apoteoza acestui raţionament? Activitatea practică a partidului proletariatului trebuie să se bazeze nu pe cerinţele «raţiunii», ale «moralei universale» etc , ci pe legile dezvoltării sociale Acest mod de gândire ne aduce înapoi la ideea că o logică dată în lume determină obiectiv faptele istorice În plus, celui care pretinde că acţionează în numele ei i se acordă binecuvântarea transcendenţei în toate actele sale, oricât de inumane ar fi acestea Cum se raportează opera istorică a lui Pătrăşcanu la acest model? El se află chiar în centrul modelului şi de aceea istoricul comunist trebuie calificat drept stalinist intelectual Publicul român, care l-a descoperit pe Pătrăşcanu la sfârşitul anilor ’60, după reabilitarea sa de către Ceauşescu, va fi şocat să-l vadă aşezat în panteonul stalinismului teoretic După obiceiul său, publicul a fost mult mai atent la interpretarea pe care momentul Pătrăşcanu a căpătat-o în lumina timpului decât la conţinutul teoretic al operelor Opera de analiză teoretică a lui Pătrăşcanu – atât în Un veac de frământări sociale, cât şi în Probleme de bază ale României – este impregnată de spiritul stalinismului polemic, agresiv, aşa cum l-am descris mai sus Şi nici nu e de mirare Să nu uităm că Pătrăşcanu, înainte de a fi duşmanul personal al lui Gheorghiu-Dej şi «patriotul» de la Cluj, cum a lăsat să se înţeleagă legenda ceauşistă, a fost un activist central al partidului comunist, direct implicat în lovitura de stat de la 23 august şi în negocierile care au dus la armistiţiul cu Rusia Mâna grea a activistului se vede direct în Un veac de frământări sociale Cel mai important reflex al stalinismului este strădania de a demonstra că modernizarea principatelor danubiene în secolul al XIX-lea este rezultatul aproape exclusiv al evoluţiei economice interne a feudalismului local Aceasta evoluţie ar fi împins societatea românească spre o nouă modalitate de producţie, capitalistă, şi, în consecinţă, spre instituţii burgheze: «Normala şi organica desfăşurare în viaţa poporului român a acestui proces economic a determinat continuitatea tuturor fenomenelor sociale în ultimul secol » Analist ceva mai subtil decât alţi susţinători ai poziţiei staliniste, cum ar fi un Roller, Pătrăşcanu încearcă sa introducă o atenuare a necesităţii trecerii de la feudalism la capitalism în România, recunoscând că această transformare nu a avut loc lin, fără discontinuităţi Venind foarte repede, din cauza accelerării mersului istoriei, trecerea a împins mai întâi economia şi societatea românească danubiană într-o formă «iobăgistă» de exploatare, în care o economie de piaţă exploatează o muncă aservită Acest proces ar fi fost determinat de introducerea principatelor în cercul larg al economiei capitaliste europene încă din prima jumătate a secolului al XVIII-lea, Pe scurt, el crede că, la o dată foarte timpurie, respectiv 1829, procesul de «dizolvare al feudalismului» şi apariţia capitalismului trecuseră prin fazele preliminare Libertatea comerţului, acordată principatelor române în 1829 prin tratatul de la Adrianopol, n-a făcut decât să accelereze transformarea economică şi socială începută încă din veacul fanariot, economia «de marfa» fiind deja înaintată în jurul lui 1830 Un fenomen specific economiei de marfă, pe care Pătrăşcanu îl «detectează» în Ţările Române, este ceea ce el numeşte creşterea vertiginoasă a muncii pe piaţa seniorială Mergând pe urmele lui Radu Rosetti, pe care îl «adaptează» la demonstraţia proprie, Pătrăşcanu crede că în secolul al XVIII-lea a crescut producţia de cereale pentru export pentru că, la 1766, Grigorie Ghica Vodă a mărit numărul de zile de clacă pe an de la 3 la 24–30 de zile lucrătoare  Zilele de clacă, se ştie, erau zile de muncă pe care ţăranul lipsit de pământ trebuia să le facă pe partea de moşie a boierului local, numită «rezerva seniorială», iar în schimbul clăcii, ţăranul primea de la boier în folosinţă o parcelă ale cărei roade le putea păstra O creştere de zile de muncă pe rezerva seniorială ar fi, spune Pătrăşcanu, un indiciu că boierii dunăreni exploatau mai intens moşiile – se presupune – pentru export Rosetti explică însă că creşterea statutară de zile de muncă, cel puţin până la 1805, nu reflecta nevoia efectivă de forţă de muncă În fapt, jumătate din aceste zile erau răscumpărate de ţărani în bani gheaţă O făceau nu din lene, ci pentru simplul motiv că boierii o cereau Aceştia, în plin regim fanariot, erau înglodaţi în datorii fie pentru cumpărarea de favoruri, fie pentru menţinerea dregătoriei, ocupate «viager» În loc de capitalism incipient, monetizarea economiei româneşti era un semn de înnoit feudalism oriental, cu aspecte mercantiliste Deşi exploatarea moşiilor se va intensifica mai târziu, traducând creşterea producţiei la export, ea va avea loc abia după stabilizarea situaţiei politice şi economice, prin intervenţia decisivă a Rusiei, care, înlăturând pentru o vreme războaiele de pe teritoriul nostru, devine o promotoare a progresului economic în Ţările Române Rosetti explică în cifre cum a avut loc acest proces Anul 1840 este un moment-cheie: la această dată aproximativă, mai precis în jurul ei, principatele intră în lumea capitalistă Cu doar câţiva ani înainte de 1840 (între 1834 şi 1840), proporţia de moşie pusă în cultură de boieri – aşa-zisa «rezervă seniorială» – creşte, dar acest câştig în suprafaţă se obţine prin defrişări şi prin introducerea în circuit a unor noi terenuri agricole, iar nu în defavoarea terenurilor date în folosinţă ţăranilor De fapt, în această perioadă, toate tipurile de teren cultivat cresc într-o oarecare măsură – atât cele aflate la dispoziţia boierului, cât şi cele de care beneficiază ţăranii Adevărata decolare către un nou tip de exploatare poate fi înregistrată însă abia după 1840 Între 1840 şi 1846, suprafaţa totală a semănăturilor creşte cu 30%, dar cele făcute pe rezerva seniorială cresc cu 65%, în timp ce suprafeţele ţărăneşti se măresc cu numai 7% Procesul economic cu valenţe capitaliste devine evident, dar este prea aproape de anul 1848 ca sa explice evenimentele «primăverii popoarelor» în mod cauzal «Capitalismul» agrar românesc nu putea să creeze în numai şase ani o clasă socială revoluţionară Este adevărat însă ca procesul de angrenare economică este contemporan cu amorsarea mişcării ideologice modernizatoare «Contemporan» înseamnă, de fapt, că nu poate fi determinant Clasa «agrarienilor capitalizând» – cum îi numea Zeletin – nici nu apăruse încă Conform lui Ştefan Zeletin, ea nu se va naşte până după domnia lui Cuza «Burghezii» lui Pătrăşcanu sunt părinţii lui Brătianu, iar aceştia erau, în fapt, mici nobili de ţară fanarioţi Pătrăşcanu face şi o alta greşeală Oriunde vede bani în economia română, vede capitalism Orice cămătar, zaraf sau vameş este un capitalist – Pătrăşcanu ignora faptul că Marx însuşi râdea de acest tip de capitalism – pe care îl numea «vampiresc» Camăta era, pentru Marx, o formă de «vampirizare socială» pentru că banii extraşi prin această metodă nu erau productivi, ci se prezentau ca o formă de taxă privată, extrasă în scopul consumului de la amărâţii de ţărani şi boieri scăpătaţi Pentru Pătrăşcanu însă, capitalul comercial şi cel cămătăresc nu sunt un semn de paralizie După principiul «cât o fi de puţin, numai să fie», Pătrăşcanu conchide că acest ban, chiar superficial, îi face pe boieri burghezi şi îi educă într-un spirit modern Boierii locali par să fie afectaţi de sindromul lui Midas, însă pe dos După cum legendarul rege al Lidiei transforma în aur orice atingea, orice fel de afaceri ar fi făcut elitele noastre, aceasta le transformă, în ochii lui Pătrăşcanu, în elite burgheze «În cea de-a doua jumătate a secolului fanariot se produce o adevărată răsturnare în modul de gândire al boierimii feudale Rolul social şi puterea marelui boier depind de acum înainte de gradul în care va putea dispune, nu de produsele pământului strânse în hambarele conacurilor de pe moşii, ci de sume de bani cât mai mari » În realitate, în secolul al XVIII-lea şi la începutul secolului al XIX-lea, boierul român este opusul unui antreprenor El este mult mai aproape de un birocrat, rangul boieresc fiind omologat unei slujbe la stat Toate dregătoriile sunt acordate persoanei, şi nu familiei Boierul este un funcţionar al lui vodă În aceste condiţii, principalul mijloc de «pricopseală» era slujba, iar şi nu averea Boierii din marile dregătorii – acordate după 1742 cu titlu viager, ca în orice despoţie orientală – erau, într-adevăr, bogaţi, unii chiar peste măsură, dar aceasta era urmarea funcţiei de stat, funcţia nedepinzând de avere la modul absolut Desigur, pentru a porni la drum, era nevoie de un oarecare capital material, dar acesta nu era de ajuns Cumetriile, ciubucurile, serviciile şi contraserviciile erau tot atâtea mijloace de promovare socială Să ne amintim că Dinu Păturică, prototipul boierului-funcţionar al regimului fanariot târziu, este fiul unei slugi boiereşti care şi-a început cariera cu călimările ce le purta la brâu şi prin serviciile de casă prestate postelnicului Andronache Tuzluc O altă problemă pe care Pătrăşcanu o rezolvă folosind şablonul stalinist este aceea a mişcărilor revoluţionare şi a mişcărilor modernizatoare Agenţii schimbării trebuie să fie necesarmente «revoluţionari» În această rubrică încap toţi cei ce se supun modelului revoluţionar-populist, cu deosebire boierii scriitori de memorii politice care cer reforme moderne Citând un document al marilor boieri moldoveni de la 1804, în care erau acuzate nişte pamflete antiaristocratice răspândite de nişte «netrebnici […] ce încă au ajuns într-atâta de mare nesimţire dobitocească, încât fac pomenirea arătătoare de un cuget a nesupunerii franţuzeşti», Pătrăşcanu îi vede pe «insurgenţi», care atrăseseră mânia protipendadei, ca parte a unui curent «burghez», creaţi de înviorarea vieţii comerciale Nu-l deranjează foarte tare faptul că, doar câteva rânduri mai încolo, chiar el spune; «Cine erau aceşti netrebnici? Ni-i arată Mălinescu: boieri de starea de mijloc şi boiernaşii » Cu toate acestea, opinia lui Pătrăşcanu rămâne neclintită: oriunde şi oricum ar fi fost mişcările sociale contestatoare, ţelul lor era neapărat unul «revoluţionar», în sens «burghez», reflectând primii paşi ai capitalismului Explozia memoriilor de la începutul secolului al XIX-lea reprezintă, pentru Pătrăşcanu, o etapă ideologică în naşterea burgheziei româneşti, în care boierii mici şi burghezia joacă un rol conducător – o afirmaţie mai mult decât exagerată, dacă ţinem cont de realitatea globală a mişcării memorandiste de la începutul secolului Din cei 32 de autori de memorii pe care Vlad Georgescu îi identifică între 1769 şi 1830, 18 sunt boieri mari, 4 boieri mici şi 3 burghezi Boierii mari produc 47 de texte; boierii mici şi mijlocii, 11; iar burghezii, 5 Socotind numai perioada 1800–1830, Vlad Georgescu observă că 45% dintre autori sunt mari boieri şi numai 17% mici boieri şi burghezi Dacă ar fi să spunem ca activismul politic variază în funcţie de clasa socială, concluzia ar trebui să fie opusa celei trase de Pătrăşcanu: modernizarea este promovată de feudali, nu de «burghezi» Motivele sunt simple Boierimea mare este mai bine instruită decât orice alt grup social din principate Educaţia sa franceză este de tip critic Ea îi dă acces la modelul social al reformei politice şi la ideea însăşi a memoriului (în treacăt fie spus, o invenţie a revoluţiei franceze) Marea boierime este, de asemenea, grupul cel mai interesat de modernizarea politică şi socială, pentru că aceasta îi asigură permanenţa unui stat şi a unei birocraţii locale, ale cărei funcţiuni le ocupa Redeşteptarea naţională îi aduce, în plus, garantarea unui control indigen asupra bogăţiilor locale De pe poziţii staliniste, Pătrăşcanu respinge această părere, susţinând ideea perfect congruentă cu dogma marxistă: evoluţia de la feudalism-iobagism s-a făcut la noi prin intermediul burgheziei şi «tovarăşilor săi de drum», micii boieri, care, astfel, din interes material, s-au văzut singurii stăpânitori ai talismanului naţionalist Maniera foarte tranşantă în care Pătrăşcanu dă verdictul: «Naţionalul se suprapune socialului şi invers» este, poate, una dintre cele mai flagrante exagerări din toate câte îi minează analiza El merge şi mai departe, afirmând că forţele reacţionare boiereşti au luat măsuri bruşte şi dure împotriva tuturor încercărilor de formare a unei culturi proprii şi a unei conştiinţe naţionale – o fantezie contrazisă de tot ce ştim despre mecenatul cultural al boierimii locale, atât române, cât şi greceşti Obsesia lui Pătrăşcanu de a demonstra motivaţia burgheză a mişcărilor sociale româneşti de la începutul secolului al XIX-lea este destul de clară şi atunci când discută răscoala lui Tudor, pe care o numeşte «revoluţie» Pătrăşcanu crede că «pandurii» de frunte ai lui Tudor sunt burghezi – deşi, precizează el, într-o formă incipienta – pentru că fac afaceri, reprezentând interesele capitalului comercial şi cămătăresc Este cazul prietenului lui Tudor, vameşul şi zaraful judeţului Vâlcea, Vasile Moangă, în casa căruia se pun la punct ultimele detalii ale insurecţiei Dar pandurii, atât ca persoane, cât şi ca grup social – concentrat în judeţele Vâlcea, Gorj şi Mehedinţi – nu se vor comporta ca noi agenţi ai unui nou mod de producţie Ei sunt reprezentanţii unui grup feudal local căutând o voce şi o influenţă naţională Odată ajunşi în funcţii, vor căuta să reproducă vechea stare de lucruri Cum ne putem explica altfel faptul că «Cererile norodului românesc» – documentul programatic al mişcării de la 1821 – se termină cu o cerere de scutire de dăjdii pentru Tudor şi ceilalţi panduri de frunte? Acest privilegiu era cea mai evidentă modalitate în care feudalii de pretutindeni dominau lumea medievală Cerând un astfel de drept, Tudor şi tovarăşii săi anulează orice iluzie de «îmburghezire» E drept, Pătrăşcanu îndulceşte pastila marxistă spunând, în jargonul caracteristic, că pandurii sunt nişte reprezentanţi inconsecvenţi ai burgheziei, aflaţi într-o lume nesigură: «o societate înapoiată, în care forţele de producţie erau încă în faşă, unde elementele precapitaliste sunt hotărâtoare » Pe de altă parte, el amărăşte aceeaşi pastilă prin modul în care evaluează global mişcarea lui Tudor, văzută exclusiv prin prismă socială, ca o etapă incompletă a impunerii capitalismului în Valahia Această opinie anulează aspectele politice şi internaţionale ale mişcării, care sunt de-o importanţă capitală Mişcarea lui Tudor este mai mult externă decât internă, căci este o parte a ridicării grecilor împotriva turcilor, Tudor fiind subordonat Eteriei, cu voia multor mari boieri locali Cum s-a mai spus, revolta sa a fost o zaveră cu «voie de la poliţiune» Concentrându-se pe problemele tipice stalinismului, cum ar fi identificarea rolului «maselor» şi al «burgheziei» în istorie, în ciuda pretenţiei de-a oferi o explicaţie globală, integrată a procesului dintr-o perspectivă sociologică, viziunea lui Pătrăşcanu, când nu este apologetică, este parţială Teoria sa asupra elitelor moderne româneşti nu va depăşi limitele descrise de modelul «evoluţiei burgheziei», la care se opune «reacţiunea clasei boiereşti», aflată în defensivă Mişcarea de la 1848 este văzută ca o mişcare a unei burghezii puse pe compromis, susţinută vital de «mase», inclusiv de o precoce muncitorime, care apare ca principalul «element combativ», Pătrăşcanu rezolvă astfel cu stângăcie toate problemele modernizării politice Rămân neatinse mistere precum acela că reprezentantul cel mai pur al incipientei burghezii româneşti, fiul de funcţionar Ion Heliade-Rădulescu, este la 1848 un moderat, în timp ce reprezentanţii cei mai puri ai aristocraţiei feudale, ca Ion Ghica (ce se trăgea din ramura domnească a Ghiculeştilor) sau Rosetti sunt mai degrabă radicali Cu toate inconsecvenţele sale, Pătrăşcanu nu este un intelectual lipsit de calităţi Cărţile sale sunt erudite şi proza lui foarte curgătoare, chiar captivantă Deşi cunoaşte bine literatura istorică, folosind multe izvoare în forma lor originală, istoricul marxist-leninist toarnă toate analizele sale într-un singur calapod Voinţa de a demonstra acţiunea necesităţii, acolo unde până şi existenţa probabilităţii este problematică, naşte o unilateralitate de interpretare antiistorică Propunând un singur tip de forţe sociale şi economice ca responsabile pentru mişcările macrosociale, el reduce explicaţia istorică la aplicarea unei scheme mecanice Reducerea logicii istoriei la o schemă care ar urma să fie umplută cu fapte este, pentru acest marxist-leninist-stalinist, o a doua natură Aceasta a fost o mare nenorocire pentru istoriografia care se scria sub regimul comunist Fiind tot ce putea oferi mai «liberal» marxismul local, Pătrăşcanu a pus o ştachetă foarte joasă inventivităţii intelectuale locale care i-a urmat Dacă marxistul cel mai deschis a fost un stalinist, cei care încercau să-l propună ca o lumină a deschiderii după 1965 nu vor putea sari prea departe de trunchi Să sperăm că stânga intelectuală locală va sesiza acest handicap şi nu-l va adopta pe Pătrăşcanu ca pe unul dintre corifeii săi Sinecură şi individualism: un nou etos românesc În înţelesul popular, a avea o sinecură înseamnă a trăi dintr-o slujbă pentru care nu trebuie să faci nimic Acest fenomen este foarte răspândit în România, dar nu este un lucru nou ori specific societăţii româneşti Veche şi de notorietate publică, sinecura a căpătat însă în ultimele câteva decenii caracteristici locale nebănuite Ea a devenit un model de viaţă socială cu valenţe pozitive, integrată funcţional unui anume mod de existenţă în care relaţia dintre spaţiul public şi cel privat este estompată Voi arăta aici nu numai că ocuparea unor poziţii pentru prestigiul lor social se bazează pe un ideal «aristocratic», – în care munca e dispreţuită, iar ocupaţiile nelucrative, din afara ei, sunt considerate adevărata raţiune de a fi a oricărui individ –, ci şi faptul că traiul dintr-o sinecură este, în acelaşi timp, încercarea multor români de a da, în mod neaşteptat, sens vieţii lor Sinecurismul în România de după 1989 trebuie văzut ca o modificare profundă, structurală a societăţii şi culturii româneşti, nu numai ca o deficienţă morală a indivizilor O definiţie mai extinsă ar spune că este dorinţa românului cu ambiţii sociale de a se susţine şi alimenta, material şi moral, prin ocuparea unei poziţii sociale privilegiate, furnizate de stat sau de alte instituţii publice, care nu-l obligă pe beneficiar să presteze un efort normat de un criteriu clar de eficienţă Mai mult, funcţia nu numai că oferă o soluţie de subzistenţă, ci ea este un semn, o etichetă socială Mai interesant însă decât pura existenţă a fenomenului este faptul că în România contemporană privilegiul de a avea o sinecură nu este complet dacă nu este etalat Mai exact, cel care primeşte o sinecură trebuie să le arate apăsat tuturor cât de puţin efort depune pentru a-şi menţine poziţia Aş avansa ipoteza că dorinţa de a trăi de pe urma sinecurilor în România nu este numai un mecanism de adaptare socială, o opţiune de retragere din istorie, de abandonare a ambiţiilor şi de fatalism individual, ci este şi un mecanism de reconstrucţie valorică a realităţii sociale, un fenomen de «bricolaj» sociologic Cu toate ca este alimentată istoric, această mentalitate are şi câteva elemente noi Explicaţiile istorice curente în România subliniază ideea că sinecurismul a fost/este un fel de boală a culturii româneşti de inspiraţie fanariotă Este adevărat că tradiţia sinecurii este îndelungată în România, dar cauza sa nu este de natură psihologic-individuală, ci cultural-instituţională Ea ar trebui, de aceea, căutată în natura culturii politice asociate cu statul birocratic patrimonial, de inspiraţie orientală, al principatelor române Acesta era un stat de natura prebendală, îndeosebi în etapa sa fanariotă Este, de pildă, interesant de remarcat că unul dintre sinonimele preferate pentru om bogat este «om cu stare» Deşi lingviştii nu par să fi ajuns la o explicaţie etimologică definitivă a expresiei, voi avansa ipoteza că ea reflectă percepţia bogăţiei ca fiind consecinţa, şi nu cauza poziţiei sociale Aş traduce «stare» nu direct, ca nivel de bogăţie, ci ca recunoaştere a apartenenţei la un anumit grup, la un anumit rang social (termenul «stare» nu e străin de estate, état ori Stand în lumea feudală engleză, franceză şi germană) «Starea» poate fi interpretată ca rang, dar într-un chip diferit de cel în care era văzut rangul feudal în Europa apuseană Loan C Filitti, sociolog şi istoric al aristocraţiei române multă vreme ignorat, atrăgea atenţia asupra următorului fapt: «Deosebirea între această nobilime [românească] şi cea feudală [occidentală] este că cea din urmă constituia un atribut al persoanei, putea exista şi fără pământ şi nu se pierdea odată cu feuda […] înnobilarea pentru valoare individuală nu se făcea la noi prin introducerea în ordinul cavalerilor, ci prin dăruire de pământ de către domn » Aşadar, rangurile boiereşti în Ţările Române nu erau create de un titlu personal, ci de posesiunea unor domenii, a căror proprietate era însă garantată de domn, care era, în principiu, proprietarul întregii ţări Proprietatea era, în fapt, condiţionată de înălţarea în rang, în secolul al XVIII-lea consfinţită prin înregistrarea în arhondologia oficială a rangurilor nobiliare autohtone În Ţările Române, boierul era de fapt un «angajat» al statului, dacă putem spune aşa, mai ales în timpul domniilor fanariote Statul feudal târziu român era deci o birocraţie patrimonială orientală, în care titlul nobiliar era o funcţie a statului, a suveranului, nu un atribut al persoanei În urma sa veneau toate privilegiile sociale, inclusiv bogăţie, faimă, respect Primul stat modern românesc a moştenit din plin aceste caracteristici Faptul nu este deloc întâmplător, dacă luăm în considerare ritmul lent al înnoirii elitei politice româneşti între vechiul regim feudal şi noul stat modern Conform lui Janos, între 1866 şi 1888, 77% dintre miniştri proveneau din familii de boieri De acest fenomen au fost conştienţi şi criticii mai lucizi ai statului român, imediat după consolidarea lui Vorba de duh: «Românul creşte bursier, trăieşte ca amploaiat şi moare pensionar», care circula în folclorul intelectual românesc antebelic, sintetiza destul de bine această structură socială şi mentală Lumea modernă românească a păstrat – cu modificări– destule din structurile sociale şi mentale ale lumii care a precedat-o, în special condiţionarea respectului social, a sentimentului de împlinire socială şi de multe ori materială prin accesul la poziţii sociale şi culturale garantate de stat Poziţii universitare, fundaţii culturale, pensii viagere şi averi făcute de pe urma contractelor încheiate cu statul au consfinţit multe cariere, transformând instituţiile şi serviciile publice, cum spunea C Rădulescu-Motru, din mijloace pentru realizarea binelui public în mijloace pentru realizarea intereselor personale În plus, statul însuşi devenise realitatea primă a societăţii româneşti, înglobând-o, după cum observau criticii conservatori de tradiţie junimistă Observaţia lui Caragiale reda această stare de fapt cu minuţiozitate: «Statul tânăr, înfiinţat după împrejurări, are nevoie grabnică de o societate Statul improvizat, în loc de a fi forma de echilibru a forţelor sociale la un moment dat, caută să fie fondul şi izvorul născător al acelor forţe De unde statul ar trebui să fie rezultatul natural al societăţii, ne pomenim că societatea trebuie să fie produsul artificial al statului Statul improvizat, simţind că păşeşte în gol, are nevoie de un reazem pe care să îşi pună piciorul » Dar a pune sinecurismul de dată mai recentă numai pe seama istoriei este un păcat, şi încă unul cu atât mai mare, cu cât este prea uşor de făcut În primul rând, o asemenea judecată îi condamnă pe români – ca multe facile raţionamente judecăţi care dau toată vina pe aşa-zisul balcanism – la o încremenire în trecut, la o imagine de secol XIX de «trib australian» Aşa cum arată însă Levi-Strauss în articolul «Istorie şi antropologie», chiar şi «primitivii» au istoria lor, ei sunt contemporanii noştri Istoria arareori se repetă şi nici nu stă pe loc Cu toate acestea, Levi-Strauss atrage imediat atenţia: «În istorie faptele sunt organizate în relaţia lor cu expresiile conştiente ale vieţii sociale, în timp ce antropologia examinează fundamentele sale inconştiente » Investigaţia asupra esenţei sinecurismului românesc recent trebuie deci făcută la un alt nivel de profunzime decât cel al purei fenomenologii istorice Dorinţa românilor de a se împlini şi de a trăi pe seama unei poziţii sociale puse la dispoziţie de stat sau de alte organizaţii, în care prestigiul şi satisfacţia funcţiei sunt necorelate cu intensitatea efortului productiv, lucru specific lumii postcomunişte, are şi alte cauze decât cele derivate din statul neofanariot În general, sociologii şi politologii care s-au ocupat de modernizarea socială a României au avut tendinţa de a învinui sistemul economic capitalist mondial de crearea unei clase/caste boiereşti, mai târziu «burgheze» parazitare Pentru ei, apariţia fenomenelor de tipul sinecurii este expresia socială a unei realităţi economice mult mai cuprinzătoare Modelul lor, parţial adevărat, nu mai poate fi însă folosit pentru a explica de ce sinecurismul nu numai că a supravieţuit distrugerii sistemului politic modern (1866–1944) din România, dar s-a menţinut sub comunism şi prospera chiar în zilele noastre Remanenţa lui indică faptul că, în timp ce sistemele economice, locale dar şi mondiale, s-au schimbat, anumite caracteristici culturale au continuat să funcţioneze Acestea nu s-au transmis însă absolut neschimbate După cum nimeni nu intră de două ori în apa aceluiaşi râu, formele sociale, deşi par aceleaşi, pot avea conţinuturi diferite Sinecurismul mai recent are propriile lui trăsături şi diferă de cel de ieri Explicaţia pe care o voi oferi în sprijinul acestei teze este predominant culturală şi are în centru idealul de viaţă care-i inspiră pe cei în căutare de sinecuri astăzi în România Visul de a trăi dintr-o sinecură, năzuinţa de a trăi fără a munci este un ideal pozitiv, inspirat de o constelaţie de valori care se întemeiază în România pe o dramatică răsturnare a raportului dintre spaţiul public şi cel privat, dintre eul public şi cel privat Parţial responsabilă de această situaţie este traumatica experienţă comunistă, care a distrus spaţiul public prin actul de agregare ideologică, totalitară a societăţii civile şi a statului Perioada postcomunistă, deşi a legalizat un spaţiu public neguvernamental, nu a reuşit decât să creeze o lume hibridă, numai pe jumătate emancipată de stat După 1989 au apărut mult organizaţii publice nestatale: firme private, asociaţii civice, cluburi etc În marea lor majoritate însă, ele nu au reuşit să devină cu totul independente de stat, ba chiar, paradoxal, au fost inventate de acesta Spre exemplu, multe dintre firmele denumite SA (societăţi anonime) sunt, în fapt, întreprinderi de stat sau controlate de inşi a căror putere provine din funcţiile lor politice Mai toate camerele de industrie şi comerţ, deşi ar fi trebuit să fie organizaţii strict profesionale ale comercianţilor şi industriaşilor locali, au fost create prin ucaz de funcţionari ai statului O mulţime de alte organizaţii locale filantropice sunt extensii ale variatelor partide şi grupuri de interese legate de stat Urmarea firească a acestei dominări a spaţiului public de către stat şi puterea politică a fost crearea înainte de 1989 şi prelungirea după această dată a unui sentiment de alienare cetăţenească faţă de tot ce înseamnă viaţă publică Modul în care s-a manifestat această alienare s-a schimbat, totuşi, întrucâtva după căderea comunismului Cum spuneam, în general, rezultatul a fost o comportare sinecuristă faţă de unul dintre cele mai importante sectoare ale vieţii româneşti: munca Înainte de 1989 însă, sinecurismul era o reacţie de genul «statul se face că ne plăteşte, noi ne facem că muncim» După 1989, sinecurismul a devenit un comportament mai complex, de subvertire şi resemnificare a spaţiului public, nu doar de respingere Sinecurismul de dată mai recentă este un răspuns valoric, un model de viaţă, pe care românii l-au reinventat, altoind forme istorice vechi pe idei noi, într-un îndrumar existenţial care pune în centru viaţa privată Ca sa explicăm mai bine acest fapt, iată un prim exemplu Dinu este un tânăr român foarte productiv şi energic Are o slujbă bună, la un post de radio care îl plăteşte în valută Are multe contacte în lumea politică şi mondenă, prin intermediul funcţiei pe care o deţine Mai mult, e un autor cu un nume deja cunoscut Cărţile pe care le-a publicat au fost scrise graţie muncii de teren pentru poziţia pe care o ocupă la postul de radio Dinu spune însă că munca sa oficială în presă, cea care i-a permis să aibă acces la informaţiile cu ajutorul cărora şi-a făcut un nume, nu are nici cea mai mică importanţă pentru el De fapt, spune el, scopul lui e să muncească, oficial, cât mai puţin Dinu mi-a mai mărturisit că a munci mai puţin, chiar atunci când jobul cu pricina nu este o corvoadă, ci o alegere voluntară, este una dintre satisfacţiile lui cele mai mari Mai mult, din banii pe care îi face – mulţi în România, dar poate nu îndeajuns ca să spună că are o viaţă foarte îmbelşugată – a pus pe picioare o mică fundaţie cu care finanţează activităţile academice ale unei universităţi transilvane Cu o evidentă mândrie, el le spune tuturor că e poreclit «sponsorul» de cei din grupul lui Atitudinea lui Dinu arată ce este nou în sinecurismul românesc postdecembrist Dincolo de sinecurismul de nevoie, impus de atotputernicia statului, există, cred, un sinecurism simbolic, sinecurism ca mod de a fi, ca etos cultural Realizând că eliberarea spaţiului public post-1989 este iluzorie şi că acesta se zbate într-o mare de relaţii clientelare ce generează o corupţie fără margini, tineri ca Dinu s-au convins că viaţa «adevărată» nu poate fi aceea pe care ţi-o petreci în spaţiul public În fapt, spaţiul public, partea publică a identităţii multora dintre români cad într-o zonă considerată precară, demnă de a fi exploatată, dar nu de a te lăuda cu ea sau de a o prezenta ca o realizare personală Sinecurismul românesc, dorinţa de a trăi fără a «munci» nu înseamnă că oamenii, sau cel puţin cei ca Dinu, trag chiulul Ei pot fi, ori chiar şi sunt, foarte conştiincioşi Cu toate acestea, munca lor oficială nu poate să-i satisfacă sau ei nu pot să se laude cu rezultatele ei În multe cazuri, respectul de sine le-o cere De aceea, tot ce contează este viaţa lor privată, munca lor «neoficială» Acest fenomen este, cum spuneam, produsul unei dramatice inversări a raportului dintre spaţiul public şi cel privat, dintre eul public şi cel privat Prin etos înţeleg, urmându-l pe Max Weber, structura culturală şi normativă care ne orientează modul în care ne imaginăm viaţa socială-model, idealul de viaţă personal În lumea feudală occidentală clasică, acest model cuprindea bravura fizică, onoarea şi bunele maniere pentru nobilime, ori erudiţia şi abţinerea de la cele lumeşti pentru cler În lumea medievală asiatică, etosul mandarinului era cunoaşterea normelor sociale şi a literaturii clasice în vederea înaintării în rangul birocratic; în lumea protestantă capitalistă, idealul conţinea abţinerea de la bunurile pământeşti, dublată însă de acumularea acestor bunuri ca semn că eşti «plăcut în ochii Domnului», Un al doilea exemplu ar putea clarifica reordonarea relaţiei dintre spaţiul public şi cel privat sub impactul «sinecurismului» Radu este medic A făcut, în urmă cu câţiva ani, după revoluţie, un stagiu de pregătire în mai multe spitale din America Printre multele lucruri de peste Ocean care i s-au părut «pe dos» după câte spune el, cel care l-a uimit cel mai tare şi pe care îl povesteşte tuturor celor care îl întreabă cum e în America este că acolo trebuia să se îmbrace în haine de toată ziua când era invitat la petreceri şi să se îmbrace în costum când se ducea la serviciu Observaţia lui Radu că este nefiresc să te duci la lucru îmbrăcat ca la nuntă, după cum este «lipsit de politeţe» să te duci la petreceri îmbrăcat în haine de toată ziua reflecta regulile sale de comportament, prescrise de un anume set de valori Acestea împart spaţiul social ideal într-o zonă «bună», aleasă, pozitivă, elevată, a plăcerii, şi una a trudei, a muncii, a teluricului chin de a supravieţui Prima zonă este cea privată, a doua este cea publică Fascinantă este însă învestirea de către Radu a spaţiului şi a eului privat cu elemente ale fostului spaţiu public El crede că hainele de gală sunt potrivite numai în spaţiul privat, dar nu şi în cel public, dezvăluind astfel o imagine a spaţiului social al petrecerilor ca un spaţiu hibrid, privat în esenţă, dar public ca formă Lumea «socială» este un spaţiu public la purtător, de multe ori redus la câteva cunoştinţe şi rude Pe de altă parte, modul în care Dinu îşi dedică puţinele sale resurse materiale susţinerii unei activităţi publice– cercetarea academică – este în fapt proiectarea publică şi civică a pasiunilor sale private, care, deşi neformalizate într-o vocaţie, au devenit pentru el o ocupaţie cvasipublică Inversarea celor două spaţii a avut loc, desigur, din cauza confiscării oricărui spaţiu public de către puterea comunistă, ceea ce i-a lăsat pe oameni izolaţi şi stingheri Este expresia unui nou tip de individualism, pe care Durkheim l-ar denumi anomic Prin aceasta avansez ipoteza că sistemul comunist, cu nimic deosebit de cel din alte societăţi industriale, a aruncat societăţile pe care le-a controlat pe o cale fără de întoarcere El a marcat o cezură între societatea tradiţională, colectivistă, şi cea modernă, individualistă De aceea, sinecura de tip postcomunist este radical diferită de cea «tradiţională» Vechea sinecură avea în primul rând un scop public, pentru că viaţa socială era publică Aici, Jowitt are dreptate când spune că parazitarea statului şi acumularea de bogăţie în societatea «modernă» românească dintre 1866 şi 1944 aparţineau unui proces în care bogăţia adunată prin orice mijloace era «semnificativă ca podoabă ţipătoare, ca o demonstraţie a puterii într-o lume a penuriei […] comportamentul economic este inervat de o mentalitate a generozităţii eroic-prădătoare » Comunismul însă a distrus legăturile de tip corporatist ale grupurilor de solidaritate în care această etalare a «prăzii» conta şi a lăsat indivizii izolaţi, fără un adevărat sentiment al consacrării publice În orice societate umană există însă nevoia de a te exprima social, de a ieşi din găoacea propriului eu, pe care nicio putere nu o poate reprima Prin confiscarea spaţiului public în România, această năzuinţă a migrat în spaţiul privat, ca o iederă care se târăşte pe pământ atunci când nu găseşte niciun sprijin vertical Această nouă formă hibridă are în centru viaţa privată pentru că, în opoziţie cu societatea tradiţională, viaţa în lumea comunistă şi postcomunistă este eminamente privată Viaţa alternează între individualism, lipsit de atributele responsabilităţii, şi grupuri difuze, în care participarea se face numai pentru împlinirea nevoilor individuale Este acea formă de individualism fără individualitate descrisă de Zinoviev în «Realitatea comunismului» Noua realitate socială, în care spaţiul public şi cel privat sunt amestecate şi dominate de cel din urmă, este cum nu se poate mai bine reprezentată de formula semipoliticoasă folosită în româneşte pentru referirea la persoanele de sex feminin care au o poziţie socială de oarecare influenţă «Doamna Mimi», «Doamna Jeni», «Doamna Ani» – ca formule de adresare – îmbină apelativul public, un imprecis rang social paraoficial de «doamnă», cu numele de botez, de cele mai multe ori în formă diminutivă, o libertate pe care în româneşte ţi-o iei numai cu cei mai intimi membri ai cercului tău de rude şi cunoştinţe Intrarea femeilor în spaţiul social formal, marcat de prezenţa acestor apelative, este el însuşi un fenomen care atestă importanţa crescută a spaţiului privat în România Femeile au fost în chip tradiţional marginalizate în societatea românească medievală sau modernă, sechestrate (ca în toate societăţile tradiţionale) în spaţiul privat al gospodăriei, cum se şi spune în România, «la bucătărie» În noul context însă, de bruscă aducere în prim-plan a spaţiului privat, în detrimentul celui public, ele par să fi căpătat o discretă putere, deşi nu complet actualizată Deşi încă «sub papucul» bărbaţilor, femeile apelate cu formula sus-amintită par să aibă o ciudată poziţie de autoritate, mai ales în sânul familiei ori al cercului de prieteni şi cunoştinţe, în special ca mediatoare între lumea puterii oficiale, publice şi infinitele reţele de influenţă personală, private Multe «pile» şi «relaţii» trec prin intermediariatul acestor «doamne» Ba chiar, după cum îmi mărturisea o femeie manager din Bucureşti care a lucrat şi în Occident, în unele zone de competenţă, cum ar fi cercurile manageriale ale unor firme private competitive, româncele se simt mai importante şi au mai multă influenţă în companiile lor decât în unele ţari occidentale, cum ar fi Franţa Tragem concluzia că, în România, ideea care stă în spatele bucuriei de a trăi şi de a te împlini nu se bazează pe o opoziţie simplistă între spaţiul public şi cel privat De fapt, idealul este acela de a amesteca cele două spaţii, de a le hibridiza Deşi caracteristică şi societăţilor tradiţionale, această hibridizare pune în centru, în lumea postcomunistă, viaţa privată, nu pe cea publică, ceea ce face din acest univers social unul «paramodern», ca să folosesc termenul pe care l-am avansat în primul eseu al acestui volum Dinu îşi pune cele două părţi ale vieţii împreună pornind de la aspectul privat al vieţii sale Nici el, nici ceilalţi români prinşi în acest joc nu pot recunoaşte însă că au încorporat spaţiul public în propriul lor spaţiu privat şi de aceea pun în scenă micul lor act despre dispreţul pe care îl au faţa de slujbele ori misiunile lor publice Viaţa lor publică îmbracă tot mai mult un strai privat, deşi, în fond, toată lumea încearcă să se afirme în public, nu în mijlocul familiilor Sinecura este, aşadar, o formulă socială stranie, în care idealul de viaţă privată încearcă să facă pace cu o lume publică pierdută Ea nu trebuie confundată cu lenea sau cu dorinţa de câştig uşor, ci este, în fapt, o dramatică transformare a vieţii româneşti Aceasta, iradiată de razele necruţătoare ale istoriei, a suferit mutaţii genetice semnificative, ale căror consecinţe socio-psihologice rămâne să fie descoperite Delimitări şi concluzii Îmi aduc aminte că, prin 1987, colegul meu Florin Lobonţ, pe atunci student la Facultatea de Filosofie, acum profesor la Universitatea de Vest din Timişoara, îmi povestea cum unul dintre profesorii săi i-a arătat cartea lui Allan Bloom, The Closing of the American Mind Florin, cu un suspin furiş, îmi mărturisea cum profesorul i-a trecut cartea «pe la nas» şoptindu-i: «Aşa ceva apare o dată la o sută de ani», Nu ştiu sigur dacă profesorul i-a dat cartea lui Florin s-o citească Şi mă îndoiesc că profesorul o preţuia din motive de conţinut Gestul său făcea parte din arsenalul de metode de control al averilor simbolice specifice elitei intelectual-academice comuniste din România Profesorul fusese nerăbdător să le arate studenţilor săi că are acces la sursele ştiinţei şi filosofiei occidentale, care, într-un fel, îi legitimau puterea academică, compensând pentru lipsa de credibilitate a instituţiei pentru care lucra, compromisă de marxism Volumul de faţă stă sub semnul acestei anecdote Mulţi ani, înainte şi după ce am plecat din România, m-am întrebat care sunt resorturile adânci ale acestui comportament Am renunţat să mai caut răspuns pentru un număr de ani Motivele sunt variate, biografice şi intelectuale În 1997 am scris însă eseul despre grupurile de prestigiu care deschide acest volum, iar după câţiva ani am avut şansa să-mi recitesc lucrarea de diplomă susţinută la absolvirea Facultăţii de Istorie a Universităţii din Bucureşti: «Teoriile modernizării României: romantism, pozitivism, marxism» Am fost surprins să constat, citind paginile îngălbenite, pe care le bătusem la maşină pe fâşii de hârtie de imprimantă, în timpul şi după mineriadele din 1990–1992, că multe idei din eseul «Secretul sănătăţii sociale» se legau de cele pe care le explorasem în lucrarea de diplomă Am realizat că, subconştient, ideile «Sănătăţii…» nu se refereau numai la prezent, ci erau ancorate într-un trecut mult mai îndepărtat Ca lucrurile să devină şi mai interesante, cam în acelaşi timp, aventura intelectuală a autorului H -R Patapievici – unul, deşi nu cel mai important obiect de analiză din «Secretul…» – lua o nouă turnură Publicarea cărţii sale Omul recent stârnea o interesantă dezbatere socială şi intelectuală Fascinante erau, mai ales, recenziile şi luările de poziţie împotriva lui Patapievici Unele dintre ele urmau contururile forţelor de atracţie şi respingere emanate de grupurile de prestigiu Mişcarea îmi aducea aminte de un experiment de fizică din clasa a VII-a ori a VIII-a, în care o grămăjoară de pilitură de fier devenea o elegantă hartă, descriind două grupuri de cercuri concentrice care făceau vizibilă emanaţia electromagnetică Cum arăt însă în versiunea «Secretului…» din acest volum, reacţia la cartea lui H -R Patapievici în 2002 mi s-a părut şi diferită faţă de momentul recepţiei cunoscutului autor în 1996 Ea a fost mult mai subtilă şi mai incisivă, în mai mare măsură bazată pe fapte, deşi nu neapărat nepartizană În acest context, scopul acestui volum este să continue dezbaterea de idei folosind instrumentarul care îmi este cel mai la îndemână: sociologia şi istoria ideilor Aceasta este principala justificare a tonului eseistic şi a ancorării atât de puternice în contemporaneitate a majorităţii eseurilor din acest volum Ele pot fi însă interpretate, cum s-a şi întâmplat, ca o încercare de «răfuială» cu presupuşi inamici O autoare din România nu a ezitat, de altfel, folosind propria mea teorie a grupurilor de prestigiu, să mă acuze pe mine de comportamentele pe care le descriu în volum, comportamente pe care le-aş folosi pentru «a-l rade» pe H -R Patapievici Culmea ironiei, autoarea nu menţiona nicăieri că ideea în numele căreia eram executat îmi aparţinea Cum ar veni, eram spânzurat cu propria-mi funie Unii ar putea interpreta pe aceeaşi linie a răfuielii personale faptul că eseul meu a fost rezumat de suplimentul literar şi artistic al Adevărului în 1998 Fiind cunoscute atacurile virulente ale ziarului la adresa lui H -R Patapievici de pe poziţiile naţionalismului, unii ar putea crede că sunt membru al unei cabale a neotradiţionaliştilor români Cu toate că rezumatul – trebuie să recunosc – a folosit, în general, un ton neutru, a fost făcut fără a mi se cere acordul prealabil şi fără compensare Mai mult, rezumatul punea accentul pe «cazul Patapievici» ca unic exemplu al modului în care funcţionează grupurile de prestigiu, singularizând un anume grup pe scena intelectuală românească, deşi acela era numai unul dintre grupurile pe care le discutam în eseu Adrian Păunescu ori Mircea Muşat şi Ion Ardeleanu, doi istorici-cenzori de faimă comunistă, figurează şi ei în analiză, dar sunt mai puţin pomeniţi în sumarul Adevărului Generaţia ’80, faţă de care am o anume simpatie intelectuală, şi chiar propriul meu grup formator, «grupul de la Braşov», sunt, de asemenea, discutate critic, dar sumarul ignoră aceste aspecte În esenţă, vreau să afirm, fără nicio umbră de dubiu, că articolul central şi/sau cele ce urmează nu au nicio poliţă de plătit Nu-l cunosc personal pe H -R Patapievici Părerile mele sunt bazate strict pe ceea ce am citit de şi despre el Analizele mele nu se referă la persoana sa privată sau la caracterul său La nivel personal, singurul lucru pe care îl ştiu cu siguranţă este că a fost arestat în 1989 şi dus la Jilava Descrierea acelei experienţe, aşa cum apare în Politice, m-a impresionat sincer Volumul de faţă este, aşadar, o continuare a unei dezbateri de actualitate pe terenul istoriei ideilor şi al antropologiei culturale El se doreşte a fi o critică globală, structurală, nu personală şi parohială a lumii intelectuale româneşti Timpul limitat şi energia drămuită fac ambiţiile tematice să fie circumscrise la unele probleme, şi anume la cele legate de justificarea procesului de modernizare a României Ambiţiile metodologice sunt însă ceva mai mari, pentru că încerc sa operaţionalizez natura profundă a structurilor sociale intelectuale paramoderne Cred că acest volum, ca încercare de istorie a ideilor, nu este izolat în spaţiul cultural din România Citez în paginile lui cartea fostului meu profesor Lucian Boia, Istorie şi mit în conştiinţa românească Regăsesc în ea, ca un arheolog, originea unora dintre ideile mele, cea mai importantă fiind aceea a relativismului istoric Ea ar putea fi rezumată în principiul că fiecare epocă îşi pune problemele în modul în care le înţelege Mai mult, explicaţiile despre resorturile mentale şi sociale ale ideilor trecutului trebuie date în termenii actorilor timpului Aceste idei duc la o alta, şi anume la aceea că istoria nu este una, ci este o sumă de istorii personale sau de grup, etajate temporal Adept al teoriei weberiene a istoriei, care pune accentul pe înţelegerea faptelor şi actelor istorice în contextul şi sensul lor original, eu mă limitez la discutarea opţiunilor social-politice în funcţie de înţelesul care l-au avut în timpul lor Aceasta nu înseamnă triumful relativismului Actele istorice au consecinţe în timp şi, ca persoane angajate într-un prezent format de trecut, nu putem să ignorăm faptul că lumea în care trăim este produsul celor care ne-au precedat şi că trebuie să primim sau să respingem critic moştenirea lor Nu trebuie deci, din pură solidaritate etnică sau istorică, să păstrăm sau să acceptăm tot ce ne vine din trecut, chiar dacă opţiunile strămoşilor au fost cele mai bune pentru ei Este cazul liberalismului românesc  Bune, rele – cum spunea E Lovinescu în Istoria civilizaţiei române, instituţiile occidentale i-au pus pe români pe un făgaş european care, pentru actorii timpului, era de preferat celui turco-rusesc sau local-tradiţional Din variate motive însă, ideile liberale «profunde», cum ar fi acelea ale democraţiei participative şi ale egalităţii de condiţii şi şansă, nu au fost transpuse în totalitate în România Liberalismul, aşa cum îl înţelegem şi-l dorim astăzi, este radical diferit de liberalismul românesc al secolului al XIX-lea El este mult mai interesat de rolul individului în societate, de buna funcţionare a pieţei şi de democraţia populară El înseamnă respect pentru omul de rând, pentru capacitatea sa de a-şi da răspunsuri la propriile sale probleme existenţiale, de a face greşeli chiar La 1848, liberalismul a fost echivalat cu libertatea naţiunii, cu independenţa După 1878, odată ţelul atins, adâncirea şi precizarea liberalismului a întârziat sau a deviat către naţionalism Libertatea şi demnitatea personală a ţăranului şi a românului de rând, ca persoane, nu ca mitice arhetipuri, au fost mai mult folosite ca obiect de propagandă decât ca idealuri sociale Comuniştii, dar mai ales autohtoniştii, începând cu Eminescu, au profitat de acest loc liber în spectrul ideologic Ei au exploatat greşeala vechiului establishment, propunând un ideal social şi politic care se adresa omului de rând Dar, în cele din urmă, şi ei au eşuat în a da o reală voce celor de jos, văzuţi ca indivizi În orice formulă au făcut-o (ortodoxistă, carlistă, legionară, naţionalist-comunistă), populismul lor a fost doar atât: un colectivism atent la nevoile grupului şi neinteresat de rolul individului O să închei tot cu o anecdotă Când discut cu studenţii mei americani despre inechitate socială, le aduc uneori aminte că eliberarea fizică şi juridică a sclavilor negri americani a avut loc la numai un an de la eliberarea economică a ţăranilor români albi dintr-o situaţie de servaj de facto, aceea a obligaţiilor de clacă O fac nu atât ca să-i consolez pe ei, îndeosebi pe cei de culoare, ci mai degrabă ca să-mi aduc aminte de unde am plecat Conform mai multor studii, în timpul comunismului, copiii de intelectuali aveau şanse mult mai mari decât cei de ţărani de a face studii superioare în România Intelectualitatea română a fost cea mai capabilă – după ridicarea interdicţiilor ideologice impuse fiilor de «burghezi» să studieze la universitate – să-şi transfere privilegiile sociale următoarei generaţii În România anilor ’70, intelectualitatea, deşi cea mai mică proporţional în Estul Europei, avea cea mai mare capacitate de a se reproduce pe sine Cred că aceasta este urmarea directă a elitismului intelectualităţii române, care, deşi nu străluceşte prin unicitate în Europa (unii ar spune că este una dintre multele moşteniri franceze), aparţine spaţiului cultural românesc şi trebuie tratată ca atare Astăzi citesc cu îngrijorare în ziare cum elevii din lumea rurală moldovenească au şanse din ce în ce mai mici să meargă să studieze la un liceu din oraş Tendinţa de moştenire a poziţiilor sociale continuă la nivelul elitelor politice, dar şi intelectuale Copiii de intelectuali au în continuare mai multe şanse de a ajunge intelectuali decât cei de ţărani sau de muncitori Tot din presă mai aflu că titlurile universitare, de multe ori occidentale, au devenit un fetiş şi că puterea economică şi politică este transferată în educaţia fiilor şi fiicelor actualilor potentaţi români Totul mă face să cred că elitismul, grupurile care-i dau viaţă, teoriile care-l justifică şi consecinţele lui istorice alimentează încă un subiect de discuţie viu şi care nu va dispărea prea curând Bibliografie *** – «Vadim turnător», Ziua, 3 noiembrie 2003, disponibil la http://www ziua ro/search php?class=2003&id=31130&kword=vadim&style =3 Aligică, Dragoş Paul – «Liberalismul economic», în Doctrine politice (ed Alina Mungiu), Editura Polirom, Iaşi, 1998 Almond, Gabriel Abraham şi Sidney Verba – The Civic Culture: Political Attitudes and Democracy în Five Naţions, ed nouă, Sage Publications, Newbury Park, 1989 Amin, Samir – Capitalism in the Age of Globalization the Management of Contemporary Society, Zed Books, Londra, Atlantic Highlands, 1997 Andreescu, Gabriel – «Omul recenzat», Observator cultural, 5–12 februarie 2002 Bălcescu, Nicolae – Opere, texte, note şi materiale (ed Gheorghe Zane şi Elena Zane), voi 2, Editura Academiei, Bucureşti, 1974 Bălcescu, Nicolae – Românii supt Mihai-Voievod Viteazul, Editura 100+1 Gramar, Bucureşti, 2002 Baldwin, David A – Neorealism and Neoliberalism: the Contemporary Debate New directions în world politics, Columbia University Press, New York, 1993 Băleanu, V G – A clear and present danger to democracy; the new Romanian security services are still watching (pagină de Web), Federation of American Scientists, Intelligence Resource Program, 1995 (citat la 24 aprilie 2003), disponibil la http:// www fas org/irp/world/romania/csrcl 2045 htm Banfield, Edward C – The Moral Basis of a Backward Society, Free Press, New York, 1967 Barber, Benjamin – «The new telecommunications technology: endless frontier of the end of democracy?», Constellations, 4, nr 2, 1997 Barber, Benjamin – Strong Democracy Participatory Politics for a New Age, University of California Press, Berkeley, 1984 Barber, Benjamin R – Jihad us, Meworid, Ballantine Books, New York, 1995 Barbrook, Richard şi Andy Cameron – The Californian Ideology (pagină de Web), 1995 (citat la 5 august 1999), disponibil la http://www wmin ac uk/ media/HRC/ci/ calif5 html Baudrillard, Jean – Simulacra and Simulation The Body, în Theory, University of Michigan Press, Ann Arbor, 1994 Baylis, John şi Steve Smith – The Globalization of World Politics: an Introduction to Internaţional Relations, Oxford University Press, New York, 1997, Bell, Daniel – The Cultural Contradictions of Capitalism, Basic Books, New York, 1976/1996 Bellah, Robert N , Richard Madsen, William Sullivan, Ann Swidler şi Steven M Tipton – Habits of the Heart Individualism and Commitment în American Life, University of California Press, Berkeley, 1985/1996 Benda, Harry – «Non-western intelligentsias as political elites», în Political Sociology A Reader (ed S N Eisenstadt), Basic Books, New York, 1971 Berman, Marshall – All that Is Solid Melts into Air: the Experience of Modernity, Simon and Schuster, New York, 1982 Betea, Lavinia – Lucreţiu Pătrăşcanu: moartea unui lider comunist, studiu de caz, Editura Humanitas, Bucureşti, 2001 Blancomelas, Jesus – El cartel: los Arellano Felix, la mafia mas poderosa en la historia de America Latina, la ed , Plaza y Janes, Mexico, D F , 2002 Bloom, Allan David – The Closing of the American Mind, Simon & Shuster, New York, 1987 Boia, Lucian – Două secole de mitologie naţională, Editura Humanitas, Bucureşti, 1999 Boia, Lucian – Istorie şi mit în conştiinţa românească, Editura Humanitas, Bucureşti, 1997 Bourdieu, Pierre şi Randal Johnson (ed ) – The Field of Cultural Production: Essays on Art and Literature, Columbia University Press, New York, 1993 Brătianu, Ion C – Acte şi cuvmtări, Editura Cartea Românească, Bucureşti, 1935 Breazu, Ion – Michelet şi Românii, Tipografia CR, Cluj, 1935 Broad, Dave – «New world order versus just world order», Social Justice, 25, nr 2, 1998 Brooks, David – Bobos în Paradise: The New Upper Class and How They Got There, Simon & Schuster, New York, 2000 Brown, Victoria F – «The adaptation of a Western political theory în a peripheral state» în Romania between East and West: Historical Essays in Memory of C C Giurăscu (ed Stefan Fisher-Galati, Radu Florescu şi Grigore R Ursul), Eastern European Monographs, Columbia University Press, Boulder, 1982 Bulei, Ion – Conservatori şi conservatorism în România, Editura Enciclopedică, Bucureşti, 2000 Bulei, Ion – Sistemul politic al României moderne, Editura Politică, Bucureşti, 1987 Buttimer, Anne, Stanley D Brann şi Ute Wardenga – Text and Image: Social Construction of Regional Knowledges Beitrâge zur regionalen Geographie, 49, Institut fur Lănderkunde, Leipzig, 1999 Calhoun, Craig – «Community without propinquity revisited: Communications technology and the transformation of the urban public sphere » Sociological Inquiry, 68, nr 3, 1998 Campbell, J G – French Influence on the Rise of the Roumanian Naţionalism, Arno Press, New York, 1971 Caragiale, Ion Luca – Opere (ed Şerban Cioculescu), vol 5, Editura Fundaţiilor Regale pentru Litere şi Artă Regele Carol II, Bucureşti, 1938 Caragiale, Ion Luca – Opere , voi 4, Editura pentru Literatură, Bucureşti, 1965 Carp, Petru P, – Discursuri politice, Bucureşti, 1895 Cârţână, Comeliu – «Mobilitatea socială în România», Sociologie românească, 1, 2000 Cazimir, Ştefan – Caragiale faţă cu kitsch-ul, Editura Cartea Românească, Bucureşti, 1988 Chase-Dunn, Christopher K – Global Formation: Structures of the World-Economy, ed actualizată, Rowman Se Littlefield Publishers, Lanham, 1998 Chirot, Daniel – «A Romanian prelude to contemporary debates about development», Review, 2, nr 1, 1978 Chirot, Daniel – Social Change in a Peripheral Society: the Creation of a Balkan Colony, Academic Press, New York, 1976 Clawson, Patrick şi Rensselaer W Lee – Tlie Andean Cocaine Industry, St Martin’s Press, New York, 1996 Cockbum, Andrew, Leslie Cockburn şi PBS Video – Inside the Cartel, înregistrare video, PBS Video, Alexandria, 1990 Comte, Auguste şi Gertrud Lenzer (ed ) – Auguste Comte and Positivism: the Essential Writings, Transaction Publishers, New Brunswick, 1998 Comte, Auguste şi Harriet Martineau (ed ) – The Positive Philosophy of Auguste Comte, Thoemmes, Bristol, 2001 Confino, Michael – «On intellectuals and intellectual traditions în 18th and 19th century Russia», în Daedalus, primăvara, 1972 Connor, Walter D – Socialism, Politics, and Equality: Hierarchy and Change în Eastern Europe and the USSR , Columbia University Press, New York, 1979 Constantiniu, Florin – PCR, Pătrăşcanu şi Transilvania: 1945-Î946, Editura Enciclopedică, Bucureşti, 2001 Comea, Paul – Originile romantismului românesc, Editura Minerva, Bucureşti, 1972 Crăiuţu, Aurelian – «A fi sau a nu fi liberal», în Doctrine Politice: concepte universale şi realităţi româneşti (ed Alina Mungiu), Editura Polirom, Iaşi, 1998 Davis, Joseph E – Identity and Social Change, Transaction Publishers, New Brunswick, 2000 Djuvara, Neagu M – Între Orient şi Occident: Ţările Române la începutul epocii moderne (1800–1848), Editura Humanitas, Bucureşti, 1995 Dobrescu, Caius – Inamicul impersonal, Editura Paralela 45, Piteşti, 2001 Dobrescu, Caius – Modernitatea ultimă: eseuri, Editura Univers, Bucureşti 1998 Durkheim, Emile – The Division of Labor în Society, Free Press, New York, 1984 Featherstone, Mike – Cultural Theory and Cultural Change, Sage Publications, Londra, Newbury Park, 1992 Featherstone, Mike – Global Culture: Naţionalism, Globalization, and Modernity: a Theory, Culture & Society Special Issue, Sage Publications, Londra, Newbury Park, 1990 Featherstone, Mike – Undoing Culture: Globalization, Postmodernism and Identity, Sage Publications, Londra, 1995 Featherstone, Mike, Scott Lash, şi Roland Robertson – Global Modernities, Theatre, Culture & Society, Sage Publications, Londra, 1995 Filitti, Ioan C – «Clasele sociale în trecutul românilor», Arhiva pentru ştiinţa şi reforma socială, 6, nr 3–4, 1925 Gately, William şi Yvette Fernandez – Dead Ringer: an Insider’s Account of the Mob’s Colombian Connection, D I Fine, New York, 1994 George, Alexandru – «Liberalismul românesc în specificitatea lui istorică», în Doctrine politice (ed Alina Mungiu), Editura Polirom, Iaşi, 1998 Georgescu, Vlad – Istoria ideilor politice româneşti, 1369–1878, Editura Jon Dumitru, Miinchen, 1987 Georgescu, Vlad – Memoires et projets de reforme dans les principautes roumaines, 1831-1848: repertoire et textes avec un supplement pour les annees 1769–1830, vol 5, Etudes et documents concemant le Sud-Est europeen, Bucureşti, 1972 Georgescu, Vlad – Political Ideas and the Enlightenment in the Romanian Principalities, 1750–1831, Boulder Colo , East European quarterly, distrib Columbia University Press, New York, 1971 Gherea, Constantin Dobrogeanu – Opere, Editura Politică, Bucureşti, 1978 Giddens, Anthony – Beyond Left and Right The Future of Radical Politics, Polity Press, Cambridge, 1994 Giddens, Anthony – The Consequences of Modernity, Stanford University Press, Stanford, 1990 Giddens, Anthony – Modernity and Self-Identity: Self and Society în the Late Modern Age, Stanford University Press, Stanford, Calif , 1991 Giddens, Anthony – Runaway World: How Globalization Is Reshaping Our Lives, Roudedge, New York, 2000 Grusky, David B – Social Stratification: Class, Race, and Gender in Sociological Perspective, Social Inequality Series, Westview Press, Boulder, 1994 Hay, Colin şi David Marsh – Demystifying Globalization, Globalization and Governance, Macmillan, Houndmills Basingstoke, Hampshire, 2000 Held, David, Anthony Megrew, David Goldblatt, şi Jonathan Perraton – Global Transformations, Stanford University Press, Stanford, 1999 Heliade-Radulescu, Ion – Opere (ed D Popoviciu), vol 2, Bucureşti, 1943 Henegariu, Nicolae şi Mihai Giugariu – Principiul bumerangului: documente ale procesului Lucreţiu Pătrăşcanu, Editura Vremea, Bucureşti, 1996 Ibrăileanu, Garabet – Spiritul critic în cultura românească, Editura Litera, Chişinău, 1997 Inkeles, Alex – Exploring individual modernity, Columbia University Press, New York, 1983 Inkeles, Alex – One world emerging? Westview Press, Boulder, 1998 Lonescu-Quintus, Mircea – Liberal din tata-n fiu, Editura Vitruviu, Bucureşti, 1996 Jacoby, Russell – The Last Intellectuals: American Culture in the Age of Academe, Basic Books, New York, 1987 Janos, Andrew C – East Central Europe in the Modern World: the Politics of the Borderlands from Preto Postcommunism, Stanford University Press, Stanford, 2000 Janos, Andrew C – «Gentry în the modern world The Romanian boyars and Hungarian nobles in the rising national state», comunicare prezentată la Asociaţia Internaţională de Studii Sud-Est Europene, al treilea Congres Internaţional, Bucureşti, 1974 Jowitt, Kenneth – The Leninist Response to Naţional Dependency, Institute of Internaţional Studies University of California, Berkeley, 1978 Jowitt, Kenneth – Revoluţionary Breakthroughs and Naţional Development; the Case of Romania, 1944–1965, University of California Press, Berkeley, 1971 Jowitt, Kenneth şi University of California Berkeley, Institute of Internaţional Studies – Social Change in Romania, 1860–1940: a Debate on Development în a European Naţion, Institute of Internaţional Studies University of California, Berkeley, 1978 Judt, Tony – «Romania: bottom of the heap», The New York Review of Books, 17, 1 noiembrie 2001 Kaplan, Robert D – The Coming Anarchy: Shattering the Dreams of the Post Cold War, la ed , Vintage Books, New York, 2001 Kaplan, Robert D – Eastward to Tartary: Travels în the Balkans, the Middle East, and the Caucasus, la ed , Random House, New York, 2000 Konrad, Gyeorgy şi Ivan Szelenyi – The Intellectuals on the Road to Class Power, la ed , Harcourt Brace Jovanovich, New York, 1979 Kristol, Irving – Neoconservatism The Autobiography of an Idea, The Free Press, New York, 1995 Lasch, Christopher – The Culture of Narcissism: American Life în an Age of Diminishing Expectations, Norton, New York, 1991 Lazăr, Marius – Paradoxuri ale modernizării: elemente pentru o sociologie a elitelor culturale româneşti, Limes, Cluj-Napoca, 2002 Lăzărescu, Dan A – Introducere în istoria liberalismului european şi în istoria Partidului Naţional-Liberal din România, Editura Viitorul Românesc, Bucureşti, 1996 Lefter, Ion Bogdan – «Pe altă spirală a istoriei», Observator cultural, 5–12 februarie 2002 Levi-Strauss, Claude – Structural Anthropology; Basic Books, New York, 1963 Lovejoy, Arthur O – The Great Chain of Being: A Study of the History of an Idea, Harvad University Press, Cambridge, 1936 Lovinescu, Eugen – Istoria civilizaţiei române moderne, Editura Minerva, Bucureşti, 1992 Maiorescu, Titu – Critice (ed D Filimon Stoicescu), voi 2, Editura pentru Literatură, Bucureşti, 1967 Maiorescu, Titu – Discursuri parlamentare cu privire asupra dezvoltării politice a României sub domnia lui Carol I, Socec & Co , Bucureşti, 1897 Maiorescu, Titu – însemnări zilnice, Socec & Co , Bucureşti, 1936–1943 Marx, Karl – Selected Writings (ed David Melellan), Oxford University Press, Oxford, 1977 Matei, Sorin – «The Internet as magnifying glass: marital status and on-line social ties», The Public, 10, nr 1, 2003 Matei, Sorin – «The magnifying glass effect Negotiating individualism and community on the Internet» (teza de doctorat), University of Southern California, 2001 Matei, Sorin şi Sandra Ball-Rokeach – «Real and virtual social ties: connections in the everyday lives of seven ethnic neighborhoods», American Behavioral Scientist, 45, nr 3, 2001 Matei, Sorin şi Peter Monge – «Globalization, Communication and Democracy 1989–1999», Sfera Politicii, nr 10, 18–24 octombrie 2003 Michelet, Jules – The People, University of Illinois Press, Urbana-Champaigne, 1973 Miroiu, Adrian – «Un eseu: Omul recent», Observator cultural, 5–12 februarie 2002 Mises, Ludwig von – Capitalismul şi duşmanii săi: ce înseamnă laissez-faire? (trad Dan Cristian Comănescu), Editura Nemira, Bucureşti, 1998, disponibil la http:// wvvw mise-romania org Mittelman, James H – Globalization: Critical Reflections, vol 9, Internaţional political economy yearbook, Lynne Rienner Publishers, Boulder, 1996 Monge, Peter – «Communication structures and processes în globalization», Journal of Communication, 48, 1998 Muşat, Mircea şi Ion Ardeleanu – România după Marea Unire, Editura Ştiinţifică şi Enciclopedică, Bucureşti, 1986 Muşina, Alexandru – «Cuvente den bătrâni Să devii ceea ce eşti», Interval, 1999, (pagină Web) http://members tripod com/interval /10–99/ Muşina, Alexandru – Unde se află poezia? (ed Al Cistelecan), Ţinte în mişcare, Editura Arhipelag, Târgu Mureş, 1996 Murăraşu, Dumitru – Naţionalismul lui Eminescu, Editura Atos, Bucureşti, 1999 Negroponte, Nicholas – Being Digital, la ed , Knopf, New York, 1995 Nemoianu, Virgil – România şi liberalismele ei: atracţii şi împotriviri, Editura Fundaţiei Culturale Române, Bucureşti, 2000 Nemoianu, Virgil – The Taming of Romanticism: European Literature and the Age of Biedermeier, Harvard University Press, Cambridge, 1984 Ohmae, Kenichi – The End of the Naţion State: the Rise of Regional Economies, Free Press, New York, 1995 Ornea, Z – junimea şi junimismul, Editura Eminescu, Bucureşti, 1978 Oţetea, Andrei – Tudor Vlaâimirescu şi revoluţia din 1821, Editura Ştiinţifică, Bucureşti, 1971 Panitch, Leo – «The state în a changing world: social democratizing global capitalism?», Monthly Review, 5 octombrie 1998, disponibil la http://www lexis-nexis com/universe Patapievici, H -R – Cerul văzut prin lentilă, Editura Nemira, Bucureşti, 1995 Patapievici, H -R – Omul recent, Editura Humanitas, Bucureşti, 2001 Patapievici, H -R – Politice, Editura Humanitas, Bucureşti, 1996 Patapievici, H -R – Zbor în bătaia săgeţii: eseu asupra formarii, Editura Humanitas, Bucureşti, 1995 Pătrăşcanu, Lucreţiu – Probleme de bază ale României, Editura de Stat, Bucureşti, 1946 Pătrăşcanu, Lucreţiu – Un veac de frământări sociale: 1821–1907, Editura Politică, Bucureşti, 1969 Pătrăşcanu, Lucreţiu şi Institutul de Studii Istorice şi Social-Politice de pe lângă CC al PCR – Texte social-politice, 1921–1938, Editura Politică, Bucureşti, 1975 Patriciu, Dinu şi Horia Rusu – Capitalismul românesc: un proiect, Omega Press, Bucureşti, 1998 Petrescu, Dan – În răspăr, Editura Nemira, Bucureşti, 2000 Petrovici, Norbert – «Mitificare şi demitificare: modernizarea valorilor culturale, mitul eminescian şi dispute intelectuale în România postcomunistă», Sociologie românească, 1–2, 2002 Posner, Richard A – Public Intellectuals: a Study of Decline, Harvard University Press, Cambridge, 2001, Preda, Cristian – Occidentul nostru, Editura Nemira, Bucureşti, 1999 Preda, Cristian – Staulul şi sirena, Editura Nemira, Bucureşti, 2001 Preda, Cristian – Tranziţie, liberalism şi naţiune, Editura Nemira, Bucureşti, 2001 Pricop, Constantin – «Pentru o sociologie a reevaluărilor», Contrapunct, iulie-septembrie 1992 Pye, Lucian W şi Sidney Verba – Political Culture and Political Development, Princeton University Press, Princeton, 1965 Răduică, Grigore – Crime în lupta pentru putere, 1966–1968: ancheta cazului Pătrăşcanu, Editura Evenimentul Românesc, Bucureşti, 1999 Rădulescu, Mihail Sorin – Elita liberală românească: 1866–1900, Editurile AII, Bucureşti, 2002 Rădulescu-Motru, C – Cultura română şi politicianismul, Scrisul Românesc, Craiova, 1995 Bibliografie Radulescu-Motru, Constantin – Etnicul românesc: comunitate de origine, limbaşi destin, Editura Albatros, Bucureşti, 1996 Rădulescu-Motru, Constantin – Românismul: catehismul unei noi spiritualităţi Ideea românească, Editura Ştiinţifică, Bucureşti, 1992 Raţiu, Anton – Cumplita odisee a grupului Lucreţiu Pătrăşcanu: adevăruri dureroase, Editura Gestiunea, Bucureşti, 1996 Reich, Simon şi Helen Kellogg Institute for Internaţional Studies – What is globalization? Four possible answers, The Helen Kellogg Institute for Internaţional Studies, Notre Dame, Ind , 1998 Rheingold, Howard – Smart Mobs: the Next Social Revoluţion, Perseus Publishing, Cambridge, 2002 Robbins, Alexandra – Secrets of the Tomb: Skull and Bones, the Ivy League, and the Hidden Paths of Power, la ed , Little Brown, Boston, 2002 Robins, Kevin – «Foreclosing on the city? The bad idea of virtual urbanism», în Technocities (ed John Downey şi Jim Meguigan), Sage, Londra, 1999 Rosetti, C A – Gândilorul Omul (ed Radu Pantazi), Editura Politică, Bucureşti, 1969 Rosetti, Radu – Pentru ce s-au răsculat ţăranii, Editura Eminescu, Bucureşti, 1987 Sârbu, Lucian – Cazul Patapievici (pagină de Web) Lucian Sârbu, 2002 (citat la 1 martie 2003), disponibil la http:// electra ifrance com/electra/patapievici htm Slouka, Mark – War of the Worids: Cyberspace and the Hightech Assault on Reality, Basic Books, New York, 1995 Stahl, Henri H – Gânditori şi curente de istorie socială românească (e-book-pagină de Web), Universitatea Bucureşti, 2002 (citat la 15 octombrie 2003), disponibil la http:// www unibuc ro/ebooks/Sociologie/henri/index htm Stalin, Iosif Vissarionovici – Materialismul dialectic şi istoric, Editura PRM, Bucureşti, 1951 Stan, Apostol – Grupări şi curente politice în România între Unire şi Independenţă (1859–1877), Editura Ştiinţifică şi Enciclopedică, Bucureşti, 1979 Stan, Apostol – Putere politică şi democraţie în România: 1859–1918, Editura Albatros, Bucureşti, 1995 Stoianovich, Traian – «The foundations of Balkan politics» în The Balkans în Transition (ed Charles Jelavich şi Barbara Jelavich), University of California Press, Berkley, 1963 Şerbulescu, Andrei şi G Brătescu – Actor în procesul Pătrăşcanu: prima versiune a memoriilor lui Belu Zilber, Editura Humanitas, Bucureşti, 1997 Tabb, William K – «Globalization is an issue, the power of capital is the issue» Monthly Review, 49, nr 2, 1997, disponibil la http://www lexis-nexis com/universe Tocqueville, Alexis de – Despre democraţie în America (trad Claudia Dumitriu), Editura Humanitas, Bucureşti, 1995 Triadnis, Harry – «The self and social behavior în differing cultural contexts» Psychological Review, 96, nr 3, 1989 Upton, Simon – Europe and Globalisation on the Threshold of the 21st Century, Zentrum fur Europăische Integrationsforschung, Bonn, 1998 Veblen, Thorstein – The Theory of the Leisure Class, Penguin Twentieth-Century Classics, Penguin Books, New York, 1994 Verdery, Katherine – Compromis şi rezistenţă: cultura română sub Ceauşescu, Editura Humanitas, Bucureşti, 1994 Waters, Malcolm – Globalization Key Ideas, Routledge, Londra, New York, 1995 Weber, Max – From Max Weber: Essays in Sociology (trad H H & Mills Gerth, C W ) Oxford University Press, New York, 1946 Weber, Max – The Protestant Ethic and the Spirit of Capitalism (trad Talcott Parsons), Roudedge, Londra, 1992 Weber, Max – The Theory of Social and Economic Organization (trad Talcott & Henderson Parsons), vol 1, Oxford University Press, New York, 1947 Wellman, Barry – «Physical place and cyber place: the rise of personalized networks» Internaţional Journal of Urban and Regional Research, 25, nr 2, 2001 Wellman, Barry şi Milena Gulia – «Net surfers don’t râde alone: virtual communities as communities», în Networks în the Global Village (ed Barry Wellman), Westview Press, Boulder, 1999 Wuthnow, Robert – The Consciousness Reformation, University of California Press, Berkeley, 1976 Wuthnow, Robert – Loose Connections: Joining Together în America’s Fragmented Communities, Harvard University Press, Cambridge, 1998 Wuthnow, Robert – Sharing the Journey: Support Groups and America’s New Questfor Community, Free Press, New York, Toronto, 1994 Zeletin, Stefan – Neoliberalismul: studii asupra istoriei şi politicii burgheziei române, ed a 3a , Editura Scripta, Bucureşti, 1992 Zinoviev, Alexandr – Homo Sovieticus, Gollanez, Londra, 1985 